text:
ຂະແໜງຈັດຕັ້ງ-ພະນັກງານ
- ໜ້າທີຂອງຂະແໜງຈັດຕັ້ງ-ພະນັກງານ
- ວາງແຜນພັດທະນາວຽກງານຕ່າງໆຂອງຂະແໜງ.
- ສັງລວມແຜນຄວາມຕ້ອງການ, ແຜນຝຶກອົບຮົມ,ຍົກລະດັບ ແລະ ພັດທະນາລັດຖະກອນສຶກສາ ແລະກິລາພາຍໃນທົ່ວແຂວງ.
- ຄຸ້ມຄອງລັດຖະກອນສຶກສາ ແລະ ກິລາຕາມລະບຽບຫຼັກການ.
- ຄົ້ນຄວ້າ ແລະ ນຳສະເໜີການປັບປຸງກົງຈັກການຈັດຕັ້ງພະນັກງານ.
- ຄົ້ນຄວ້າ ແລະຈັດຕັ້ງປະຕິບັດນະໂຍບາຍສະຫວັດດີການຕໍ່ພະນັກງານ ແລະ ລັດຖະກອນສຶກສາ ແລະ ກິລາພາຍໃນແຂວງ/ນະຄອນຫຼວງ.
- ຈັດຕັ້ງ ແລະ ຊີ້ນຳການາປະຕິບັດລະບຽບຫຼັກການຄຸ້ມຄອງລັດຖະກອນ.
- ຮັບຜິດຊອບການສອບເສັງເລື່ືອຊັ້ນ-ຂັ້ນລັດຖະກອນສຶກສາ ແລະ ກິລາ.
- ຮັບຜິດຊອບວຽກງານກອງທຶນ ສະຫວັດດີການຄູແຫ່ງຊາດ.
- ຄົ້ນຄວ້າແລະສະເໜີການບັນຈຸ, ສັບຊ້ອນ, ຍົກຍ້າຍ, ແຕ່ງຕັ້ງ ແລະ ເລື່ອນຊັ້ນ-ຂັ້ນເງິນເດືອນໃຫ້ແກ່ພະນັກງານໃນແຂວງ/ນະຄອນຫຼວງ.
- ຮັບຜິດຊອບວຽກງານກໍ່ສ້າງພັກ ແລະ ວຽກງານອົງການາຈັດຕັ້ງມະຫາຊົນຂອງພະແນກ.
- ຮັບຜິດຊອບວຽກງານກໍ່ສ້າງພັກ ແລະ ວຽກງານອົງການາຈັດຕັ້ງມະຫາຊົນຂອງພະແນກ.
- ຄຸ້ມຄອງຂໍ້ມູນຂ່າວສານ, ສຳນວນເອກະສານລັດຖະກອນສຶກສາ ແລະ ກິລາພາຍໃນແຂວງນະຄອນຫຼວງ.
- ຈັດຕັ້ງເຜີຍແຜ່ມະຕິ, ຂໍ້ກຳນົດ, ລະບຽບຫຼັກການ ແລະ ນິຕິກຳຕ່າງໆ ຕາມການມອບໝາຍຂອງຫົວໜ້າພະແນກສຶກສາທິການ ແລະ ກິລາ/ນະຄອນຫຼວງ.
- ຄົ້ນຄວ້າ ແລະ ປະກອບຄຳເຫັນໃສ່ລະບຽບຫຼັກການຕ່າງໆ ຂອງພະແນກສຶກສາທິການ ແລະ ກິລາແຂວງ/ນະຄອນຫຼວງ, ຫ້ອງການສຶກສາທິການ ແລະ ກິລາເມືອງ, ເທດສະບານເມືອງ ແລະ ໂຮງຮຽນຕ່າງໆທີ່ຂຶ້ນກັບພະແນກ.
- ຕິດຕາມ, ປະເມີນຜົນ ແລະ ສະຫຼຸບລາຍງານການປະຕິບັດທຸກວຽກງານພາຍໃນຂະແໜງ.
- ປະຕິບັດໜ້າທີ່ອື່ນໆ ຕາມການມອບໝາຍ.
- ກິດຈະກຳ
- ເກັບກຳຂໍ້ມູນກ່ຽວກັບພະນັກງານ ແລະ ລັດຖະກອນສຶກສາແລະກິລາ ແລະ ສັງລວມແຜນ.
- ຄວາມຕ້ອງການຈາກພາກສ່ວນຕ່າງໆແລ້ວສ້າງເປັນແຜນຄວາມຕ້ອງການຂອງແຂວງນະຄອນຫຼວງ.
- ຄົ້ນຄວ້າ, ຄັດເລືອກ, ບັນຈຸ ແລະ ສັບຊ້ອນລັດຖະກອນຕາມລະບຽບຫຼັກການ.
- ຕິດຕາມ, ຊີ້ນຳ ແລະ ເກັບກຳການປະເມີນຜົນການປະຕິບັດໜ້າທີ່ວຽກງານຂອງລັດຖະກອນ.
- ຄົ້ນຄວ້າແລະນຳສະເໜີການເລື່ອນລັດຖະກອນຝຶກງານຂຶນເປັນລັດຖະກອນສົມບູນແລະ ການເລື່ອນຊັ້ນຂັ້ນເງິນເດືອນໃຫ້ລັດຖະກອນສຶກສາ ແລະ ກິລາຕາມລະບຽບການ.
- ຈັດຕັ້ງການສອບເສັງເລື່ຶອນຊັ້ນເງິນເດືອນໃຫ້ລັດຖະກອນສຶກສາ ແລະ ກິລາຕາມຄຳແນະນຳຂອງກະຊວງ.
- ນຳສະເໜີການແຕ່ງຕັ້ງພະນັກງານດຳລົງຕຳແໜ໋ງບໍລິຫານປະເພດຕ່າງໆຕາມການແບ່ງຂັ້ນຄຸ້ມຄອງ.
- ຄົ້ນຄວ້ານຳສະເໜີ, ຍົກຍ້າຍ ແລະ ໂອນພະນັກງານພາຍໃນ ແລະ ຕ່າງແຂວງ ຫຼື ໄປຂະແໜງອື່ນລັດຖະກອນສຶກສາ ແລະ ກິລາຕາມການແບ່ງຂັ້ນຄຸ້ມຄອງ.
- ກວດກາບັນຊີພະນັກງານ, ບັນຊີຈຳນວນພົນຫຼຸດ-ເພີ່ມ ໃນແຕ່ລະງວດຂອງສົກປີງົບປະມານເພື່ອຕິດຕາມຄຸ້ມຄອງສະຖິຕິພະນັກງານໃນແຕ່ລະ 3 ເດືອນ, 6 ເດືອນ ແລະ 1 ປີ.
- ເກັບກຳ, ສະຫຼຸບ, ລາຍງານສະຖິຕິພະນັກງານ, ພັກ, ອົງການມະຫາຊົນໃຫ້ແຕ່ລະພາກສ່ວນທີ່ຕ້ອງການ.
- ເກັບກຳ, ສະຫຼຸບ ແລະ ຄຸ້ມຄອງສຳນວນຊີວະປະຫວັດລັດຖະກອນ ແລະ ກິລາໃນທົ່ວແຂວງນະຄອນຫຼວງ ແລະ ປະກອບສຳນວນໃຫ້ແຕ່ລະພາກສ່ວນທີ່ຕ້ອງການ.
- ຄົ້ນຄວ້າ ແລະ ສັບຊ້ອນພະນັກງານ ແລະ ນັກຮຽນເພື່ອໄປອົບຮົມ, ຍົກລະດັບ ແລະ ຮຽນຕໍ່ທັງພາຍໃນແລະ ຕ່າງປະເທດ.
- ຮ່າງໜັງສືແຈ້ງການຕ່າງໆກ່ຽວກັບການປະຕິບັດນະໂຍບາຍຕໍ່ພະນັກງານ-ລັດຖະກອນສຶກສາ ແລະ ກິລາ.
- ອອກໃບຢັ້ງຢືນຄວາມເປັນພະນັກງານ ໃຫ້ແກ່ລັດຖະກອນສຶກສາ ແລະ ກິລາພາຍໃນແຂວງນະຄອນຫຼວງ.
- ສ້າງລະບຽບການປະຕິບັດນະໂຍບາຍສະເພາະຂອງພະແນກສຶກສາທິການ ແລະ ກິລາ/ນະຄອນຫຼວງ.
- ຄົ້ນຄວ້າ ແລະ ສະເໜີການປະຕິບັດນະໂຍບາຍ, ບຳເບັດ, ບຳນານ, ລາພັກ, ສ້າງຄອບຄົວ, ເສຍຊີວິດແລະ ອື່ນໆໃຫ້ພະນັກງານລັດຖະກອນສຶກສາ ແລະ ກິລາພາຍໃນພະແນກ.
- ເຮັດໜັງສືສະເໜີຂໍໃບຍ້ອງຍໍ, ຫຼຽນໄຊ, ຫຼຽນກາ ແລະ ຈັດຕັ້ງພິທີມອບຢ່າງເປັນທາງການ.
- ຄົ້ນຄວ້າ ແລະ ຄັດເລືອກພະນັກງານຄູດີເດັ່ນ.
- ສັງລວມ ແລະ ສ້າງແຜນຝຶກອົບຮົມ ແລະ ຍົກລະດັບພະນັກງານ ແລະ ລັດຖະກອນສຶກສາພາຍໃນແຂວງທັງໄລຍະສັ້ນ ແລະ ໄລຍະຍາວ.
- ສັບຊ້ອນ ແລະ ນຳສົ່ງພະນັກງານ, ຄູ-ອາຈານໃຫ້ແກ່ເມືອງ ແລະ ໂຮງຮຽນຕ່າງໆເພື່ອສັບຊ້ອນວຽກງານ.
- ຈັດຕັ້ງເຜີຍແຜ່ມະຕິ, ຂໍ້ກຳນົດ, ລະບຽບການ ແລະ ນິຕິກຳຕ່າງໆຕາມການມອບໝາຍຂອງຫົວໜ້າພະແນກ.
- ຄົ້ນຄວ້າແລະປະກອບຄຳເຫັນໃສ່ລະບຽບການຕ່າງໆຂອງພະແນກສຶກສາທິການ ແລະ ກິລາແຂວງ.
- ຕິດຕາມ, ຊຸກຍູ້, ກວດກາແລະປະເມີນຜົນການຈັດຕັ້ງປະຕິບັດລະບຽບການຄຸ້ມຄອງລັດຖະກອນສຶກສາ ແລະ ກິລາ.
- ປະຕິບັດໜ້າທີ່ອື່ນໆ ຕາມການມອບໝາຍ.


c: text/html

text:
ໜຶ່ງໃນຈຳນວນຄົນ ອາເມຣິກາ ທີ່ອີຣ່ານປ່ອຍໂຕ ໄດ້ເດີນທາງ ຮອດບ້ານແລ້ວ ໃນຕອນຄ່ຳຂອງວັນອາທິດວານນີ້, ໃນຂະນະທີ່ ຄົນອື່ນໆແມ່ນຍັງຢູ່ໃນປະເທດ ເຢຍລະມັນ ເພື່ອຮັບການຮັກສາ ສຸຂະພາບທີ່ໂຮງໝໍທະຫານ ສະຫະລັດ.
ໜັງສືພິມ The Boston Globe ໄດ້ເຜີຍແຜ່ຮູບພາບຂອງທ້າວ Matthew Trevithick ແລະ ແມ່ຂອງລາວທີ່ສະໜາມບິນ Logan ຂອງນະຄອນ Boston. ບ່ອນທີ່ລາວໄດ້ເດີນທາງຮອດໃນຕອນຄ່ຳ ຂອງວັນອາທິດວານນີ້ໂດຍຖ້ຽວບິນ ຈາກປະເທດ ເທີກີ. ລາວໄດ້ ຖືກກັກຂັງດົນກວ່າໜຶ່ງສັບປະດາທີ່ຄຸກ Evin ຂອງ ອີຣ່ານ ຍ້ອນ ເຫດຜົນທີ່ບໍ່ທັນກະຈ່າງແຈ້ງເທື່ອ.
ລັດຖະມົນຕີການຕ່າງປະເທດ ສະຫະລັດ ທ່ານ John Kerry ໄດ້ກ່າວໃນວັນອາທິດວານນີ້ວ່າ ທ້າວ Trevithick ແລະ ຄົນ ອາເມຣິກາ ອີກຄົນໜຶ່ງ ທ້າວ Nosratollah Khosvari-Roodsari ໄດ້ຖືກ “ຈັບກຸມຢ່າງບໍ່ຍຸດຕິທຳໃນ ອີຣ່ານ.”
ທ່ານ Kerry ໄດ້ປະກາດໃນວັນອາທິດວານນີ້ວ່າ ນັກຂ່າວໜັງສືພິມ Washington Post ທ້າວ Jason Rezaian, ອະດີດທະຫານເຮືອ ສະຫະລັດ ທ້າວ Amir Mirzaei Hekmati ແລະ ນັກສອນສາສະ ໜາ ຄຣິສຕຽນ Saeed Abedini ແມ່ນປອດໄພຢູ່ໃນປະເທດ ເຢຍລະມັນ. ທ້າວ Rezaian ໄດ້ຖືກຕິດຕາມໄປດ້ວຍພັນລະຍາຂອງລາວ, ນັກຂ່າວທ້າວ Yeganeh Salehi ແລະ ແມ່ຂອງລາວ.

robotstxt: allowed

filter: keep


text:
ພັກປະຊາຊົນປະຕິວັດລາວ
ພັກປະຊາຊົນປະຕິວັດລາວ (ພາສາອັງກິດ: Lao People’s Revolutionary Party) ແມ່ນພັກກອມມູນິດທີ່ກຳອຳນາດໃນສປປ ລາວ ມີຕົ້ນກຳເນິດມາຈາກພັກກອມມູນິດອີນດູຈີນ ເຊິ່ງເລີ່ມກໍ່ຕັ້ງເມື່ອປີ 1930 ຈົນສະຫຼາຍຕົວໄປໃນປີ 1951 ພັກປະຊາຊົນປະຕິວັດລາວສ້າງຕັ້ງຂື້ນເມື່ອວັນທີ່ 22 ມີນາ 1955 ໂດຍເປັນອົງການແກນນຳຂອງ ແນວລາວຮັກຊາດ ຫຼືຂະບວນການປະເທດລາວ(ປັດຈຸບັນແມ່ນ ແນວລາວສ້າງຊາດ)ເດີມມີຊື່ວ່າ ພັກປະຊາຊົນລາວ ທຳການຕໍ່ສູ້ດ້ວຍກຳລັງອາວຸດ ກັບລັດຖະບານລາຊະອານາຈັກ ຈົນສາມາດຍຶດອຳນາດໃນທົ່ວປະເທດ ແລະປະກາດສ້າງຕັ້ງສາທາລະນະລັດ ປະຊາທິປະໄຕ ປະຊາຊົນລາວ ໃນວັນທີ 2 ທັນວາ 1975 ພັກປະຊາຊົນລາວ ກໍ່ໄດ້ປ່ຽນຊື່ເປັນພັກປະຊາຊົນປະຕິວັດລາວ ໃນເດືອນທັນວາ 1975 ເລຂາທິການໃຫຍ່ຄະນະບໍລິຫານງານສູນກາງພັກຄົນທຳອິດແມ່ນສະຫາຍ ໄກສອນ ພົມວິຫານ ທີ່ດຳລົງຕຳແໜ່ງຕັ້ງແຕ່ປີ 1955 ຈົນເສຍຊີວິດເມື່ອປີ 1992 ເລຂາທິການໃຫຍ່ພັກຄົນຕໍ່ມາແມ່ນ ສະຫາຍ ຄຳໄຕ ສີພັນດອນ ຈົນຣອດປີ 2006 ແລະ ປັດຈຸບັນ ເລຂາທິການໃຫຍ່ຄະນະບໍລິຫານງານສູນກາງພັກປະຊາຊົນປະຕິວັດລາວ ແມ່ນສະຫາຍ ຈູມມະລີ ໄຊຍະສອນ ປະທານປະເທດຄົນປັດຈຸບັນ
ກຳມະການກົມການເມືອງສູນກາງພັກສະໄຫມທີ X[ແກ້ໄຂ]
-
- 1. ສະຫາຍ ບຸນຍັງ ວໍລະຈິດ, ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ, ປະທານປະເທດແຫ່ງ ສປປ ລາວ.
- 2. ສະຫາຍ ທອງລຸນ ສີສຸລິດ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ
- 3. ສະຫາຍ ນາງປານີ ຍາທໍ່ຕູ້, ປະທານສະພາແຫ່ງຊາດແຫ່ງ ສປປ ລາວ.
- 4. ສະຫາຍ ດຣ. ບຸນທອງ ຈິດມະນີ ປະທານອົງການກວດກາລັດຖະບານ
- 5. ສະຫາຍ ດຣ. ພັນຄຳ ວິພາວັນ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີກະຊວງສຶກສາທິການ ແລະ ກິີລາ
- 6. ສະຫາຍ ຈັນສີ ໂພສີຄຳ, ກຳມະການກົມການເມືອງສູນກາງພັກ, ຫົວໜ້າຄະນະຈັດຕັ້ງສູນກາງພັກ
- 7. ສະຫາຍ ດຣ. ໄຊສົມພອນ ພົມວິຫານ, ກຳມະການກົມການເມືອງສູນກາງພັກ, ຮອງປະທານສະພາແຫ່ງຊາດ
- 8. ສະຫາຍ ພົນໂທ ຈັນສະໝອນ ຈັນຍາລາດ, ກຳມະການກົມການເມືອງສູນກາງພັກ, ລັດຖະມົນຕີຊ່ວຍວ່າການ ກະຊວງປ້ອງກັນປະເທດ
- 9. ສະຫາຍ ດຣ. ຄຳພັນ ພົມມະທັດ, ກຳມະການກົມການເມືອງສູນກາງພັກ, ຫົວໜ້າຫ້ອງວ່າການ ສູນກາງພັກ.
- 10. ສະຫາຍ ດຣ. ສິນລະວົງ ຄຸດໄພທູນ, ກຳມະການກົມການມເມືອງສູນກາງພັກ, ເຈົ້າຄອງນະຄອນຫຼວງວຽງຈັນ
- 11. ສະຫາຍ ດຣ. ສອນໄຊ ສີພັນດອນ, ກຳມະການກົມການເມືອງສູນກາງພັກ, ຫົວໜ້າຫ້ອງວ່າການລັດຖະບານ
== ຄະນະບໍລິຫານງານສູນກາງພັກສະໄໝທີ VIII ==ຄະນະເລຂາທິການສູນກາງພັກ ສະໄໝທີ່ VIII
-
- 1. ສະຫາຍ ຈູມມະລີ ໄຊຍະສອນ, ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດລາວ, ປະທານປະເທດແຫ່ງ ສປປ ລາວ.
- 2. ສະຫາຍ ບຸນຍັງ ວໍລະຈິດ, ກຳມະການກົມການເມືອງສູນກາງພັກ ,ຮອງປະທານປະເທດແຫ່ງ ສປປ ລາວ, ຜູ້ປະຈຳການກົມການເມືອງຄະນະເລຂາທິການສູນກາງພັກ.
- 3. ສະຫາຍ ອາຊາງ ລາວລີ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ປະທານອົງການກວດກາພັກ-ລັດສູນກາງ.
- 4. ສະຫາຍ ພົນໂທ ດວງໃຈ ພິຈິດ, ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງປ້ອງກັນປະເທດ.
- 5. ສະຫາຍ ບຸນທອງ ຈິດມະນີ, ກຳມະການສູນກາງພັກ, ຄະນະເລຂາທິການສູນກາງພັກ, ຫົວຫນ້າຄະນະຈັດຕັ້ງສູນກາງພັກ.
- 6. ສະຫາຍ ສົມບັດ ເຍັ່ຽລີເຮີ, ກຳມະການສູນກາງພັກ, ຄະນະເລຂາທີການສູນກາງພັກ, ເລຂາພັກນະຄອນຫຼວງ, ເຈົ້າຄອງນະຄອນຫຼວງວຽງຈັນ.
- 7. ສະຫາຍ ທອງບັນ ແສງອາພອນ, ກຳມະການສູນກາງພັກ, ເລຂາພັກກະຊວງ, ລັດຖະມົນຕີວ່າການກະຊວງປ້ອງກັນຄວາມສະຫງົບ.
ກຳມະການສູນກາງພັກສະໄໝທີ IX[ແກ້ໄຂ]
-
- 1. ສະຫາຍ ບຸນທອງ ຈິດມະນີ, ເລຂາທິການສູນກາງພັກ, ຫົວຫນ້າຄະນະຈັດຕັ້ງສູນກາງພັກ.
- 2. ສະຫາຍ ນາງ ອ່ອນຈັນ ທຳມະວົງ, ເລຂາພັກກະຊວງ, ລັດຖະມົນຕີວ່າການກະຊວງແຮງງານ ແລະ ສະຫວັດດິການສັງຄົມ.
- 3. ສະຫາຍ ຈັນສີ ໂພສີຄຳ, ເລຂາພັກແຂວງ, ເຈົ້າແຂວງແຂວງວຽງຈັນ.
- 4. ສະຫາຍ ພິມມະສອນ ເລືອງຄຳມາ, ເລຂາພັກແຂວງ, ເຈົ້າແຂວງແຂວງຫຼວງນ້ຳທາ.
- 5. ສະຫາຍ ຄຳປານ ພິລາວົງ, ເລຂາພັກແຂວງ, ເຈົ້າແຂວງແຂວງບໍລິຄຳໄຊ.
- 6. ສະຫາຍ ສົມພັນ ແພງຄຳມີ, ໄອຍະການປະຊາຊົນສູງສຸດ
- 7. ສະຫາຍ ດຣ.ໄຊສົມພອນ ພົມວິຫານ
- 8. ສະຫາຍ ຄຳໝັ້ນ ສູນວິເລີດ
- 9. ສະຫາຍ ໝູນແກ້ວ ອໍລະບູນ
- 10. ສະຫາຍ ຈະເລີນ ເຍັ່ຽປາວເຮີ
- 11. ສະຫາຍ ສຸລິວົງ ດາລາວົງ
- 12. ສະຫາຍ ນາງ ບຸນເພັງ ມູນໂພໄຊ
- 13. ສະຫາຍ ດຣ.ພັນດວງຈິດ ວົງສາ
- 14. ສະຫາຍ ດຣ.ບຸນປອນ ບຸດຕະນະວົງ
- 15. ສະຫາຍ ຄຳປຸ່ນ ດ້ວງປັນຍາ
- 16. ສະຫາຍ ສຸບັນ ສະຣິດທິຣາດ
- 17. ສະຫາຍ ພົນຈັດຕະວາ ຈັນສະໝອນ ຈັນຍາລາດ
- 18. ສະຫາຍ ດຣ.ປອມເມກ ດາລາລອຍ
- 19. ສະຫາຍ ດຣ.ຄຳເຜີຍ ປານມະໄລທອງ
- 20. ສະຫາຍ ດຣ.ວິໄລວັນ ພົມເຂ
- 21. ສະຫາຍ ດຣ.ພັນຄໍາ ພິລາວັນ
- 22. ສະຫາຍ ຄຳສານ ສຸວົງ
- 23. ສະຫາຍ ດຣ.ສິນລະວົງ ຄຸດໄພທູນ
- 24. ສະຫາຍ ພົນຈັດຕະວາ ແສງນວນ ໄຊຍະລາດ
- 26. ສະຫາຍ ດຣ.ຄຳພັນ ພົມມະທັດ
- 27. ສະຫາຍ ສຈ.ດຣ.ສົມກົດ ມັງໜໍ່ເມກ
- 28. ສະຫາຍ ສອນໄຊ ສີພັນດອນ
- 29. ສະຫາຍ ດຣ.ນາມ ວິຍະເກດ
- 30. ສະຫາຍ ຕົງເຢີທໍ່
- 31. ສະຫາຍ ນາງ ສີໃສ ລືເດດມູນສອນ
- 32. ສະຫາຍ ສຈ.ດຣ.ກິແກ້ວ ໄຂຄຳພິທູນ
- 33. ສະຫາຍ ຄຳໃບ ດຳລັດ
- 34. ສະຫາຍ ສີໄນ ມຽງລາ


text:
ທ່ານນາງດຣ. Jill Biden ພັນລະຍາ ຂອງຮອງປະທານາທິບໍດີ
ສະຫະລັດທ່ານ Joe Biden ໄດ້ຢຸດແວ່ທີ່ນະຄອນຫຼວງພະບາງ
ກ່ອນຈະອອກເດີນທາງ ໄປຍັງປະເທດຍີ່ປຸ່ນ ເຊິ່ງເປັນບ່ອນຢຸດ
ແວ່ແຫ່ງສຸດທ້າຍ ໃນການຢ້ຽມຢາມ ສີ່ປະເທດ ໃນເຂດເອເຊຍ
ຂອງທ່ານນາງ. ທ່ານນາງ ດຣ. Jill Biden ໃນລະຫວ່າງການ
ຢ້ຽມຢາມນັ້ນ ທ່ານນາງໄດ້ພົວພັນກັບລັດຖະບານ ແລະກຸ່ມສັງ
ຄົມພົນລະເຮືອນ ທີ່ເປັນຄູ່ຮ່ວມງານກ່ຽວກັບບັນຫາຕ່າງໆໃນການມອບໝາຍອຳນາດທາງ ດ້ານເສດຖະກິດ ແລະ ໂອກາດໃນດ້ານການສຶກສາຕ່າງໆ ໃຫ້ແກ່ບັນດາແມ່ຍິງ ແລະເດັກ
ຍິງ.
ຮ່ວມເດີນທາງໄປກັບທ່ານນາງ ດຣ. Jill Biden ໃນຄັ້ງນີ້ ກໍມີທ່ານນາງ Catherine Russell ເອກອັກຄະລັດຖະທູດສະຫະລັດ ຮັບຜິດຊອບກ່ຽວກັບເລື້ອງແມ່ຍິງໃນທົ່ວໂລກ ທ່ານ Scot Marciel ຮອງລັດຖະມົນຕີຊ່ວຍວ່າການໃຫຍ່ ຂອງກະຊວງຕ່າງປະເທດ ຫ້ອງການກິດຈະການເອເຊຍຕາເວັນອອກ ແລະຍ່ານມະຫາສະມຸດປາຊິຟິກ ແລະ ທ່ານນາງ Christie Vilsack ທີ່ປຶກສາຂັ້ນສູງດ້ານການສຶກສານາໆຊາດ ຂອງອົງການ USAID.
ເວລາໄປຮອດນະຄອນຫຼວງພະບາງໃນຕອນບ່າຍວັນພຸດວານນີ້, ທ່ານ ນາງ Dr. Jill Biden ກໍໄດ້ໄປຢ້ຽມຢາມວັດຊຽງທອງເຊິ່ງໄດ້ຮັບການ ບູລະນະປົວແປງເມື່ອບໍ່ດົນມານີ້ ຈາກການຊ່ວຍເຫຼືອຂອງລັດຖະບານສະຫະລັດ. ການຢ້ຽມຢາມໃນຄັ້ງນີ້ເຮັດໜ້າທີ່ດັ່ງກັບສັນຍາລັກຂອງຄຳ ໝັ້ນສັນຍາຂອງ ສະຫະລັດ ທີ່ຈະປົກປັກຮັກສາ ມໍລະດົກທາງດ້ານວັດ ທະນະທຳຂອງ ລາວ.
ຫຼັງຈາກນັ້ນ, ທ່ານນາງ Dr. Jill Biden ກໍເຂົ້າຮ່ວມໃນການບັນຍາຍສັ້ນຂອງໂຄງການອາຫານໂລກ ເຊິ່ງທ່ານນາງໄດ້ຮັບຟັງກ່ຽວກັບຄວາມພະຍາຍາມທີ່ຈະພັດທະນາສະພາບເສດຖະກິດໃນລາວ, ໂດຍສະເພາະ ສຳລັບບັນດາແມ່ຍິງ ແລະ ເດັກຍິງ. ແລ້ວທ່ານນາງ Dr. Jill Biden ກໍໄປຢ້ຽມຢາມ ຫໍສະໝຸດເຮືອປຶ້ມ ຫຼື Book Boat ຢູ່ແມ່ນ້ຳຂອງ ເຊິ່ງ ສະໜັບສະໜູນໂອກາດໃນການສຶກສາໂດຍນຳສົ່ງສິ່ງຂອງການສຶກສາສູ່ໝູ່ບ້ານທີ່ຢູ່ຫ່າງໄກສອກຫຼີກ.
ຫຼັງຈາກນັ້ນທ່ານນາງ Dr. Jill Biden ກໍເດີນທາງອອກຈາກນະຄອນ ຫຼວງພະບາງ ໄປສູ່ເກາະໂອກິນາວາ ໃນ ປະເທດ ຍີ່ປຸ່ນ.
ໃນວັນພະຫັດມື້ນີ້, ທ່ານນາງ Dr. Jill Biden ຈະກ່າວຄຳປາໄສໃນການຮັບປະທານຊີ້ນດາດ ສຳລັບບັນດາຄອບຄົວຂອງທະຫານອາເມຣິ ກັນທີ່ຖານທັບອາກາດ ຄາເດນະ ເຊິ່ງ ເປັນສ່ວນໜຶ່ງ ຂອງການລິເລີ່ມເຂົ້າ ຮ່ວມກອງກຳລັງຂອງທ່ານນາງ. ການຢ້ຽມຢາມນີ້ຈະເປັນໂອກາດທີ່ຈະເນັ້ນຈຸດສຳຄັນກ່ຽວກັບຄວາມພະຍາຍາມທີ່ກຳລັງດຳເນີນຢູ່ຂອງລັດຖະບານ ເພື່ອສະໜັບສະໜູນບັນດາສະມາຊິກທະຫານ, ທະຫານຜ່ານເສິກ ແລະ ຄອບຄົວຂອງພວກເຂົາ.
(ລາຍງານທັງສອງນີ້ ແມ່ນໄດ້ຮັບອະນຸຍາດ ຈາກ ໂທລະພາບແຫ່ງຊາດ)


text:
ກອງປະຊຸມເຈົ້າໜ້າທີ່ອາວຸດໂສ ປະເທດລຸ່ມແມ່ນ້ຳຂອງ ກ່ຽວກັບວຽກງານຕ້ານການຄ້າມະນຸດ ຄັ້ງທີ 11
ກອງປະຊຸມເຈົ້າໜ້າທີ່ອາວຸດໂສຂອງ 6 ປະເທດລຸ່ມແມ່ນ້ຳຂອງ ກ່ຽວກັບວຽກງານຕ້ານການຄ້າມະນຸດ ຫຼື ຂະບວນການຄອມມິດ ຄັ້ງທີ 11 ໄດ້ໄຂຂຶ້ນຢ່າງເປັນທາງການ ໃນວັນທີ 24 ພະຈິກ 2016 ນີ້ ທີ່ໂຮງແຮມລາວພຣາຊາ ນະຄອນຫຼວງວຽງຈັນ ພາຍໃຕ້ຄຳຂວັນ “ເສີມຂະຫຍາຍເປັນອັນໜຶ່ງອັນດຽວ” ເພື່ອປັບປຸງວິທີການສະກັດກັ້ນ ແລະຕ້າການຄ້າມະນຸດ ໂດຍຖືເອົາຜູ້ຖືກເຄາະຮ້າເປັນໃຈກາງ ເພື່ອຮຽນຮູ້ປະສົບການຂອງບັນດາປະເທດຄອມມິດ ໂດຍການເປັນປະທານຂອງ ພົຕ ສົມແກ້ວ ສີລາວົງ ລັດຖະມົນຕີກະຊວງປ້ອງກັນຄວາມສະຫງົບ, ທັງເປັນຮອງກຳມະການຕ້າການຄ້າມະນຸດລະດັບຊາດ, ເຈົ້າໜ້າທີ່ອາວຸໂສ ແລະ ພາກສ່ວນຕ່າງໆທີ່ກ່ຽວຂ້ອງ 6 ປະເທດລຸ່ມແມ່ນ້ຳຂອງຄື: ລາຊະນາຈັກກຳປູເຍ, ສປ ຈີນ, ສປປ ລາວ, ລາຊະອານາຈັກ ໄທ, ສາທາລະນະລັດ ສະຫະພາບມຽນມາ ແລະ ຫວຽດນາມ. ແລະ ບັນດາຜູ້ສັງເກດການ, ຜູ້ຕາງໜ້າກອງເຂລາອາຊຽນ, ບັນດາທູດຕານຸທູດ, ອົງການຈັດຕັ້ງສາກົນລະຫວ່າງປະເທດ, ອົງການຈັດຕັ້ງສາກົນບໍ່ສັງກັດລັດຖະບານ ປະຈຳລາວ ແລະ ພາກພື້ນເຂົ້າຮ່ວມ. ກອງປະຊຸມເຈົ້າໜ່າທີ່ອາວຸໂສ ທີ່ສປປ ລາວໄດ້ຮັບກຽດເປັນເຈົ້າພາບໃນຄັ້ງໃນ ເປັນການສານຕໍ່ທົບທວນຄວາມຄືບໜ້າຂອງແຜນງານພາກພື້ນ ສະບັບທີ 4 ປີ 2015-2018 ທີ່ກວມເອົາ 5 ຂົງເຂດຂອງວຽກງານຕ້ານການຄ້າມະນຸດ ນະໂຍບາຍ ແລະ ການຮ່ວມມືການປ້ອງກັນ, ການປົກປ້ອງ, ການດຳເນີນຄະດີ, ການຕິດຕາມ ແລະ ການປະເມີນຜົນ ບົນພື້ນຖານບົດບັນທຶກຄວາມເຂົ້າໃຈຂອງຄອມມິດ. ກອງປະຊຸມເຈົ້າໜ້າທີ່ອາວຸໂສ ຄັ້ງທີ 11 ນີ້ ໄດ້ປຶກສາຫາລືແລກປ່ຽນຄຳຄິດເຫັນໃນບັນຫາຕ່າງໆຄືື: ການປະສານງານໃນວຽກງານຕ້ານການຄ້າມະນຸດ ການແລກປ່ຽນ ແລະ ຖອດຖອນບົດຮຽນໃນໄລຍະຜ່ານມາ, ການກຳນົດຜູ້ເຄາະຮ້າຍ, ຕົວຊີ້ວັດຂອງຜູ້ຖືກເຄາະຮ້າຍ ແລະ ກົນໄກການສົ່ງຜູ້ຖືກເຄາະຮ້າຍຈາກການຄ້າມະນຸດ ໃນບັນດາປະເທດຄອມມິດ, ການປຶກສາຫາລືກັບຄູ່ຮ່ວມງານ ລວມທັງບັນດາປະເທດອາຊຽນ, ການຮ່ວມມືລະຫວ່າງຄອມມິດ ກັບອົງການຈັດຕັ້ງທາງສັງຄົມ, ການມີສ່ວນຮ່ວຂອງໄວໜຸ່ມ ແລະ ອົງການຈັດຕັ້ງສັງຄົມ ໃນວຽກງານຕ້ານ ແລະ ສະກັດກັ້ນການຄ້າມະນຸດ, ຄວາມຍືນຍົງ ແລະ ການພັດທະນາຄວາມອາດສາມາດຂອງຂະບວນການຄອມມິດ ໂດຍອີງໃສ່ການປະເມີນຄວາມສາມາດຂອງຊ່ຽວຊານ ໃນປີ 2015 ແລະ ບຸລິມະສິດ ໃນຊຸມປີຕໍ່ໜ້າ. ແລະ ສຳຄັນອີກອັນໜຶ່ງ ແມ່ນກອງປະຊຸມໄດ້ຈັດກອງປະຊຸມຊາວໜຸ່ມຄອມມິດ ແລະ ການຮ່ວມມືກັບອົງການຈັດຕັ້ງທາງສັງຄົມ ທີ່ຈັດຂຶ້ນຄ່ຽງຄູ່ກັບກອງປະຊຸມເຈົ້າໜ້າທີ່ອາວຸໂສ ຄັ້ງນີ້ ຊຶ່ງເປັນການຊີ້ໃຫ້ເຫັນວ່າ: ວຽກງານການຕ້ານການຄ້າມະນຸດຕ້ອງມີທຸກຄົນ ທຸກພາກສ່ວນມີສ່ວນຮ່ວມນຳກັນຢ່າງຕັ້ງໜ້າ ແລະສ້າງສັນ.


text:
ອອນໄລນ໌ທີ່ດິນຂອງຂ້າພະເຈົ້າ - ທໍາອິດຂອງຕົວທ່ອງເວັບທີ່ຍຸດທະສາດເກມ multiplayer ມີການຖອນ. ເກມແມ່ນດໍາເນີນໃນປະເພດຂອງຍຸດທະສາດການທະຫານເສດຖະກິດ, ເຊິ່ງຈະຈັດຂຶ້ນໃນເວລາທີ່ແທ້ຈິງຂອງ. ມັກຫຼີ້ນຢູ່ໃນດິນພຶດສະພາອອນໄລນ໌, ທ່ານຈະພົວພັນກັບພັນຜູ້ນ. ທ່ານຈະຕ້ອງການຊ່ວຍເຫຼືອຂອງພວກເຂົາໃນການພັດທະນາຂອງນະຄອນນັ້ນ, ການຄ້າ, concluding ສໍາພັນແລະການ waging ສົງຄາມ.
ສະແດງໃຫ້ເຫັນເປັນລາຍລະອຽດລາຍລະອຽດຂອງ
ສໍາ / ຫມັກສະມາຊິກ
ອອນໄລນ໌ທີ່ດິນຂອງຂ້າພະເຈົ້າ - ທໍາອິດຂອງຕົວທ່ອງເວັບທີ່ຍຸດທະສາດເກມ multiplayer ມີການຖອນ. ເກມແມ່ນດໍາເນີນໃນປະເພດຂອງຍຸດທະສາດການທະຫານເສດຖະກິດ, ເຊິ່ງຈະຈັດຂຶ້ນໃນເວລາທີ່ແທ້ຈິງຂອງ. ມັກຫຼີ້ນຢູ່ໃນດິນພຶດສະພາອອນໄລນ໌, ທ່ານຈະພົວພັນກັບພັນຜູ້ນ. ທ່ານຈະຕ້ອງການຊ່ວຍເຫຼືອຂອງພວກເຂົາໃນການພັດທະນາຂອງນະຄອນນັ້ນ, ການຄ້າ, concluding ສໍາພັນແລະການ waging ສົງຄາມ. ຫຼັງຈາກທີ່ລົງທະບຽນໃນເກມທີ່ດິນຂອງຂ້າພະເຈົ້າທ່ານຈະເປັນເຈົ້າຂອງດຽວ, ນະຄອນ - ນະຄອນຫຼວງຂອງອະນາຄົດຂອງການຄອບຄອງຂອງທ່ານໄດ້. ນະຄອນຫຼວງນີ້ໄດ້ສ້າງຮຽບຮ້ອຍແລ້ວຫ້ອງເມືອງແລະເປັນກໍາແພງຫີນປະກອບດ້ວຍປະຕູຮົ້ວ, ແລະຄົນຈໍານວນນ້ອຍຂອງຊັບພະຍາກອນ. ໄມ້ທີ່ຜະລິດໄດ້ໃນການກໍ່ສ້າງສູນກາງຂອງເມືອງແລະໃນ woodcutter huts. ຫານປະເພດເມັດ - ໃນໂມ້ໄດ້. ແກນ mined ຢູ່ quarry ການ, quarries, ແລະບາງຄັ້ງໃນການລະເບີດຝັງດິນ. ຄໍາສາມາດພົບເຫັນຢູ່ໃນລະເບີດຝັງດິນຫລືລະເບີດຝັງດິນໃນຄໍາຂອງ. ທາດເຫຼັກ - ສຸດລະເບີດຝັງດິນ, tunnels ແລະບໍ່ຄ່ອຍຈະຢູ່ໃນລະເບີດຝັງດິນ. ແຕ່ຊັບພະຍາກອນທີ່ມີຄຸນຄ່າທີ່ສຸດແມ່ນການບໍລິ Black. ນີ້ແມ່ນເປັນຊັບພະຍາກອນທີ່ສໍາຄັນທີ່ທ່ານສາມາດໃຊ້ເພື່ອຊື້ສະຖານທີ່ເກມແລະການປັບປຸງ. ແລະສ່ວນຫຼາຍສໍາຄັນ, ການໄດ້ຮັບຊັບພະຍາກອນ, ທ່ານສາມາດໃຊ້ເວລາເຂົາອອກຈາກເກມໃນຮູບແບບການເງິນທີ່ແທ້ຈິງຂອງ. ເພື່ອໃຫ້ໄດ້ຮັບການບໍລິ Black ຈະຫຼາຍກວ່າເກືອ Lake ຫຼືຊື້ຢູ່ເຮືອນເລຫຼັງໃນຕະຫຼາດສໍາລັບຄໍາຂອງ. ຖອນເງິນຈາກເກມ, ທ່ານສາມາດໃຊ້ນະຄອນທີ່ທ່ານຕ້ອງການ constantly ຈ່າຍປະຈໍາເດືອນ, ສາມ, ຫົກຫຼືສິບສອງເດືອນ. ນະຄອນດັ່ງກ່າວຍັງຈະໃຫ້ການປັບປຸງຄຸນນະສົມບັດທີ່ມີຂາຍເພີ່ມເຕີມ. ທີ່ຈະຖອນເງິນທຶນທີ່ຈໍາເປັນເພື່ອເຮັດການສາມຂັ້ນຕອນ:
1. ໄປຫາການຈົດທະບຽນທີ່ດິນຂອງຂ້າພະເຈົ້າ. 2. ຫຼິ້ນ (loot ຈາກ monsters Black ບໍລິ, grab Lake ເກືອແລະຊື້ມັນຢູ່ບ່ອນເລຫຼັງ). 3. ກັບເງິນສົດ. ເກມທີ່ດິນຂອງຂ້າພະເຈົ້າໄປອອນໄລນສີ່ເຊື້ອຊາດ. Demons - creatures cruel ຂອງຄວາມມືດທີ່ອາໃສຢູ່ໃນເຂດທີ່ມີຕາຍ, ສຸດ ashes ຂອງ volcanoes. ບໍ່ມີ, ພວກເຂົາເຈົ້າໄດ້ດັດແປງໃຫ້ຄວາມໄວສູງແກນສານສະກັດ. ໂດຍໃນຕອນຕົ້ນຂອງ skeletons ທະຫານຮ່ວມກັນຂອງເຂົາເຈົ້າ, ມັງກອນ, ແລະ warrior ຕ່າງທີ່ສຸດຂອງມືດ - ເປັນຢ່າງ mercenary. ນາງສົມທຽບ mercenaries ຈາກເຊື້ອຊາດອື່ນໆ, ທີ່ໂຈມຕີຄວາມໄວສູງ. ພວກເຂົາຈະຊ່ວຍປະຢັດຄວາມເຂັ້ມແຂງຂອງພວກເຂົາເພື່ອ seize ພະລັງງານໃນ Empire ໄດ້. elves ຊ້ໍາ succeeded ໃນສະໄມ້ແລະທາດເຫຼັກ. ເມື່ອຕາມເວລາໃດຫນຶ່ງ, elves ບາງໄດ້ຖືກ banished ໄປຊ້ໍາ dungeons ປ່າໄມ້ອອກຄໍາຄິດເຫັນ. ເພື່ອດັດປັບໃຫ້ gloom prevailing ໃນ dungeons ການ, elves mutated ແລະໄດ້ສຸດພວກທີ່ອາໃສ dungeon ການບໍລິການ, ປະກອບເປັນຫນຶ່ງເຊື້ອຊາດໃຫມ່. ຫຼິ້ນເກມອອນໄລນ໌ທີ່ດິນຂອງຂ້າພະເຈົ້າສາມາດທີ່ທ່ານສໍາລັບ loving Elves, ທີ່ອາໄສຢູ່ໃນປ່າ Fairy ເປັນງາມ fabulously ມີນ້ໍາຕົກຕາດສູງງາມ stunningly. ຂອງຜົນຜະລິດທີ່ໃຫຍ່ທີ່ສຸດຂອງໄມ້ເປັນໄມ້ເນື້ອເຊື້ອຊາດນີ້, ສະນັ້ນການຂາດມັນ, ພວກເຂົາບໍ່ມີຄວາມຮູ້ສຶກ. Elves ມີຫມໍໄດ້, famous ສໍາລັບ healings miraculous ລາວ. ພວກເຂົາເຈົ້າຍັງໄດ້ຮັບຕາມດີມີ Knights ໄດ້. ຫຼິ້ນທີ່ດິນຂອງຂ້າພະເຈົ້າສໍາລັບປະຊາຊົນ Knights ເຫມາະສົມທີ່ມັກ fame ແລະມີອ່ອນເພຍທີ່ຍິ່ງໃຫຍ່ສໍາລັບຄໍາ. ພວກເຂົາເຈົ້າມີການປະຕິບັດງານໄດ້ຫລາຍທີ່ຂອງຂຸດຄົ້ນບໍ່ແຮ່ຄໍາ. ເຖິງແມ່ນວ່າ porters backpacks ້ເປັນທີ່ແຕກຕ່າງກັນຈາກເຊື້ອຊາດອື່ນ. ການເກັບຮັກສາຄວາມຮັ່ງມີຂອງພວກເຂົາພວກເຂົາໄດ້ສ້າງສາງ capacious huge. ນອກຈາກນັ້ນ, ພວກເຂົາເຈົ້າມີສະກັດໄວຂອງຫານປະເພດເມັດ. ສໍາລັບທີ່ດິນຂອງຂ້າພະເຈົ້າ - ເປັນເກມອອນໄລນ໌ທີ່ມີເຊື້ອຊາດແຕ່ລະມີແປດປະເພດຂອງການກໍາລັງ: Porter, Warrior, Rider, M. , ເກມບິນ, Shooter ໄປຫາຫມໍ, ແລະ mercenaries. Monsters - ແລະມີເຊື້ອຊາດພິເສດແມ່ນ. ສໍາລັບປະເພດຂອງຫລາຍແດ່ທີ່ຈໍາເປັນເພື່ອການສຶກສາວິທະຍາສາດການທະຫານ, ທີ່ສອດຄ້ອງກັນໃນແຕ່ລະຄົນ. ວິທະຍາສາດແມ່ນ combat ຂັ້ນພື້ນຖານ, ປ້ອງກັນ, ສໍາລັບອາຄານການປັບປຸງ, ແລະວິທະຍາສາດ heroic. ຫຼັງຈາກທີ່ແມ່ບົດວິທະຍາສາດທີ່ທ່ານສາມາດສ້າງອາຄານສໍາລັບການຝຶກອົບຮົມການທະຫານໃນກອງທັບຂອງພວກເຂົາ. ຜູ້ເລີ່ມເກມທີ່ດິນຂອງຂ້າພະເຈົ້າຈະເປັນຫນ້າສົນໃຈ. ແຕ່ລະ hero ໃຫມ່ຂອງໃນລະດັບທໍາອິດ, ມີສາມສີມືແຮງງານຂັ້ນປະຖົມ. ເປັນ hero ການ, ຈະມີສອງຄວາມສາມາດສໍາລັບການສໍາເລັດໃນລະດັບແຕ່ລະຄົນ, ແລະທ່ານສາມາດເລືອກທີ່ຄວາມສາມາດເພື່ອພັດທະນາໃນຕໍ່ຫນ້າ. ທັກສະ active ການສ້າງກົດ. ທັກສະຕົວຕັ້ງຕົວຕີແມ່ນການເຊື່ອມຕໍ່ inseparably ມີ hero ແລະສະເຫມີ active. ການຫລິ້ນເກມອອນໄລນ໌ທີ່ດິນຂອງຂ້າພະເຈົ້າທ່ານຕ້ອງຜ່ານການຈົດທະບຽນເປັນໃບດ່ຽວ, ຄັດເລືອກຄັ້ງຈະເປັນຕົວແທນສິ່ງທີ່ທ່ານເຊື້ອຊາດຈະ. ຂ້າພະເຈົ້າຕ້ອງການທີ່ທ່ານສົບຜົນສໍາເລັດ! ຫຼິ້ນຢູ່ສໍາລັບທີ່ດິນຂອງຂ້າພະເຈົ້າ


text:
ກະຊວງປ້ອງກັນປະເທດຣັດເຊຍ ໄດ້ກ່າວໃນວັນອັງຄານມື້ນີ້ວ່າ
ຝູງເຮືອບິນຊຸດທຳອິດຂອງຕົນໄດ້ອອກຈາກຊິເຣຍ ຫລັງຈາກ
ປະທານາທິບໍດີ Vladimir Putin ໄດ້ປະກາດ ກ່ຽວກັບ ການ
ຖອນກອງກຳລັງສ່ວນໃຫຍ່ຂອງຕົນອອກຈາກຊິເຣຍ ລຸນຫຼັງ
ການປະຕິບັດງານເປັນເວລາ 5 ເດືອນເຄິ່ງ ຢູ່ທີ່ນັ້ນ.
ຝູງເຮືອບິນໄດ້ບິນອອກຈາກຄ້າຍທະຫານອາກາດໃນເມືອງ Hmeymim ທາງພາກຕາເວັນຕົກຂອງແຂວງ Latakia ໃນຊິເຣຍ ນັ້ນ ກັບຄືນມາຍັງຣັດເຊຍ.
ທ່ານ Putin ໄດ້ກ່າວໃນວັນຈັນວານນີ້ວ່າ “ສ່ວນໃຫຍ່” ຂອງທາງທະຫານໃນການປະຕິ ບັດງານໃນຊິເຣຍ ຊຶ່ງໃນປະຈຸບັນນີ້ ມັນສາມາດປ່ອຍວາງໃຫ້ພວກເຂົາເຈົ້າເຕີມເຕັມຢ່າງໃຫຍ່ຫຼວງໃນພາລະກິດໃນທີ່ນັ້ນ.
ທູດພິເສດຂອງອົງການສະຫະປະຊາຊາດ ກ່ຽວກັບ ຊິເຣຍ ທ່ານ Staffan de Mistura ໄດ້ກ່າວສັນລະເສີນ ຕໍ່ການຕັດສິນໃຈຂອງທ່ານ Putin ຊຶ່ງມັນເປັນ “ບາດກ້າວອັນສຳຄັນ” ໃນວັນອັງຄານມື້ນີ້ ແລະໄດ້ກ່າວວ່າ ທ່ານຫວັງວ່າ ມັນຈະມີຜົນໃນທາງບວກຕໍ່ການເຈລະ ຈາສັນຕິພາບກ່ຽວກັບຊິເຣຍ ຊຶ່ງທ່ານເປັນຜູ້ໄກ່ເກ່ຍໃນນະຄອນ ເຈນິວາ ນັ້ນ.
ເອກອັກຄະລັດຖະທູດຈາກ ອັງໂກລາ ປະຈຳອົງການສະຫະປະຊາຊາດ ທ່ານ Ismael Gaspar Martins ຜູ້ຊຶ່ງເປັນປະທານວຽນຂອງສະພາຄວາມໝັ້ນຄົງອົງການສະຫະປະຊາຊາດ ໄດ້ກ່າວວ່າ ການເອົາບາດກ້າວຂອງຣັດເຊຍແລະການກັບຄືນສູ່ການເຈລະຈາສັນຕິພາບ ໝາຍຄວາມວ່າ ມັນເປັນອາລົມທີ່ທາງສະພາຄວາມໝັ້ນຄົງອົງການສະຫະປະຊາຊາດກ້າວຄືບໄປ “ທີ່ຈະມີຜົນສະຫຼຸບໃນທາງບວກ.”
ທ່ານ Martins ໄດ້ກ່າວວ່າ “ຕອນທີ່ພວກເຮົາເຫັນການຖອນກຳລັງອອກນັ້ນ ໝາຍຄວາມວ່າສົງຄາມໄດ້ກ້າວໄປໃນອີກທິດທາງນຶ່ງ. ນັ້ນແມ່ນສິ່ງທີ່ດີ.”
ທຳນຽບຂາວ ໄດ້ກ່າວວ່າ ປະທານາທິບໍດີສະຫະລັດ ທ່ານ ບາຣັກ ໂອບາມາ ໄດ້ຮ້ອງຮຽນໃຫ້ທ່ານ Putin ປຶກສາຫາລືກັນກ່ຽວກັບການປະກາດຖອນທັບອອກຈາກຊິເຣຍ ແລະໂອ້ລົມກັນ
ເຖິງເລື້ອງການເອົານຳໜ້າທາງດ້ານການເຈລະຈາທາງການເມືອງກັບຊິເຣຍ.


text:
ຄະນະບໍລິຫານງານຊາວໜຸ່ມ ສມປຊ ອວຍພອນ ຄະນະຊາວໜຸ່ມ ກອງພັນໃຫຍ່ 941ເນື່ອງໃນໂອກາດວັນສ້າງຕັ້ງກອງທັບປະຊາຊົນລາວ ຄົບຮອບ 68 ປີ (20.1.1949-20.1.2017)
ໃນຕອນເຊົ້າຂອງວັນທີ 20 ມັງກອນ 2017 ຄະນະຊາວໜຸ່ມປະຊາຊົນປະຕິວັດລາວ ສະຖາບັນການເມືອງ ແລະ ການປົກຄອງແຫ່ງຊາດ ໄດ້ເຂົ້າອວຍພອນຄະນະຊາວໜຸ່ມກອງພັນໃຫຍ່ 941 (ກອງຄຸ້ມຄອງປ່າສະຫງວນແຫ່ງຊາດ ພູເຂົາຄວາຍ ແລະ ພູພະນັງ) ເຊິ່ງຕາງໜ້າຝ່າຍຄະນະຊາວໜຸ່ມ ປປ ລາວ ສມປຊ ໂດຍແມ່ນ ສະຫາຍ ປທ ແສງຈັນ ຈັນທະສຸກ ຮອງເລຂາຄະນະບໍລິຫານງານຊາວໜຸ່ມ ສມປຊ, ປະທານກວດກາ ຄະນະບໍລິຫານງານຊາວໜຸ່ມ ສມປຊ ພ້ອມດ້ວຍຄະນະ ແລະ ຕາງໜ້າ ຄະນະຝ່າຍຊາວໜຸ່ມກອງພັນໃຫຍ່ 941 ໂດຍແມ່ນ ສະຫາຍ ສົມຈັນ ທອງສະຖຽນ ເລຂາຊາວໜຸ່ມກອງພັນໃຫຍ່ 941 ພ້ອມດ້ວຍຄະນະໃຫ້ກຽດຕ້ອນຮັບ.
ກອງປະຊຸມສະຫຼຸບຕີລາຄາ ການເຄື່ອນໄຫວວຽກງານຈັດຕັ້ງພັກ-ພະນັກງານ 2015-2016 ແລະການຈັດຕັ້ງຜັນຂະຫຍາຍເຊື່ອມຊຶມເນື້ອໃນ ວຽກງານຈັດຕັ້ງທົ່ວປະເທດຄັ້ງທີ X.
ໃນຕອນເຊົ້າຂອງວັນທີ 20 ມັງກອນ 2016 ທີ່ສະໂມສອນໃຫຍ່ ສມປຊ, ກົມຈັດຕັ້ງໄດ້ຈັດກອງປະຊຸມສະຫຼຸບຕີລາຄາການເຄື່ອນໄຫວວຽກງານຈັດຕັ້ງພັກ-ພະນັກງານ 2015-2016 ແລະ ການຈັດຕັ້ງຜັນຂະຫຍາຍເຊື່ອມຊຶມເນື້ອໃນວຽກງານຈັດຕັ້ງທົ່ວປະເທດຄັ້ງທີ X ໂດຍການເປັນປະທານຂອງສະຫາຍ ຮສ ປອ ທອງສະລິດ ມັງໜໍ່ເມກ ກຳມະການສູນກາງພັກ, ເລຂາຄະນະບໍລິຫານງານພັກ, ຫົວໜ້າ ສມປຊ , ມີຄະນະບໍຫານງານພັກ, ມີຫົວໜ້າກົມ, ຮອງກົມ, ຄະນະພັກ, ຄະນະຫ້ອງ, ຕາງໜ້າອົງການຈັດຕັ້ງມະຫາຊົນ, ພະນັກງານ, ຄູ-ອາຈານ ທົ່ວ ສມປຊ ເຂົ້າຮ່ວມ.
ກອງປະຊຸມໃຫຍ່ຄັ້ງທີ I ຂອງໜ່ວຍພັກຮາກຖານ ນັກສຶກສາ ປະລິນຍາຕີ ຮຸ່ນທີ XXI ຫ້ອງ ຂ
ໜ່ວຍພັກຮາກຖານ ນັກສຶກສາ ປະລິນຍາຕີ ຮຸ່ນທີ XXI ຫ້ອງ ຂ ພິທີເລືອນ ສະມາຊິກພັກສຳຮອງ ຂຶ້ນເປັນສະມາ ຊິກພັກສົມບູນ ແລະ ເລືອກຕັ້ງຄະນະພັກ, ຄະນະຫ້ອງ ຊຸດໃໝ່ຂຶ້ນ ໃນວັນທີ 19 ມັງກອນ ທີ່ຜ່ານມາ ພາຍໃຕ້ການ ເປັນປະທານຂອງ ສະຫາຍ ຮສ ພູວົງ ອຸ່ນຄຳແສນ ຮອງເລຂາຄະນະບໍລິຫານງານພັກ, ຮອງຫົວໜ້າ ສມປຊ, ມີ ສະຫາຍ ປທ ນ. ໃບຊ່ຽນ ມູນຕີວົງ ຄະນະບໍລິຫານງານພັກ, ຫົວໜ້າກົມຈັດຕັ້ງພະນັກງານ ສມປຊ ແລະ ເລຂາໜ່ວຍ ພັກຮາກຖານ ນັກສຶກສາ ປະລິນຍາຕີ ຮຸ່ນທີ XXI ຫ້ອງ ຂ ແລະ ຕາງໜ້າໜ່ວຍພັກຮາກຖານ ນັກສຶກສາແຕ່ລະຮຸ່ນ.
ພິທີມອບ-ຮັບປື້ມນິພົນເລືອກເຟັ້ນ ໃຫ້ ຫໍສະໝຸດ ກົມໃຫຍ່ການເມືອງກອງທັບ
ເພື່ອເປັນການເຜີຍແຜ່ຜົນສຳເລັດຂອງໂຄງການແປປື້ມນິພົນເລືອກເຟັ້ນ ກ. ມາກ-ຟ. ອັງແກນ, ວ. ອີ ເລນິນ ແລະ ໂຮ່ຈີມິນ ຈາກພາສາຫວຽດນາມມາເປັນພາສາລາວ ໃຫ້ແກ່ບຸກຄົນ ແລະ ກົມກອງລວມໝູ່ໄດ້ຮັບຮູ້ເພື່ອນຳໃຊ້ໃຫ້ເກີດປະໂຫຍດສູງສຸດຕໍ່ການຄົ້ນຄວ້າ ແລະ ການຮຽນ-ການສອນ ພາຍໃນກອງທັບ ໃຫ້ໄດ້ມີການພັດທະນາຂອງການຄົ້ນຄວ້າວິທະຍາສາດ. ດັ່ງນັ້ນ ສະຖາບັນການເມືອງ ແລະ ການປົກຄອງ ແຫ່ງຊາດ ຈຶ່ງໄດ້ຈັດຕັ້ງພິທີ ມອບ-ຮັບ ປື້ມຢູ່ທີ່ ຫໍສະໝຸດ ກົມໃຫຍ່ການເມືອງກອງທັບ


text:
ລາຍຊື່ປະເທດຮຽງຕາມຈຳນວນປະຊາກອນ
ປະຊາກອນ ໝາຍເຖິງ ກຸ່ມຄົນ ທີ່ອາໄສຢູ່ໃນພື້ນທີ່ດຽວກັນ ໃນໄລຍະເວລາດຽວກັນ. ວິຊາພູມສາດ ສຶກສາໂຄງສ້າງປະຊາກອນທັງໃນແງ່ຂອງຂະໜາດ, ອາຍຸ ແລະ ເພດ.ລວມເຖິງພາວະການຕາຍ ພຶດຕິກຳການສືບພັນ ແລະ ການເພີ່ມຂື້ນຂອງປະຊາກອນ. ປະຊາກອນຕ້ອງຖືສັນຊາດໃນລັດທີ່ຕົນຢູ່ ແຕກຕ່າງຈາກບຸກຄົນທີ່ຢູ່ພາຍໃຕ້ອຳນາດລັດ ເຊັ່ນ: ຄົນທີ່ມາທ່ອງທ່ຽວໃນປະເທດລາວ ແລະ ຕ້ອງມີສິດທິພິເສດກວ່າປະຊາກອນທີ່ມາຈາກລັດອື່ນ ຫາກຢູ່ໃນດິນແດນຂອງລັດນັ້ນ ຕາມສາຍເລືອດ ຫຼື ຕາມສິດທິຈະໄດ້ຮັບຕາມລັດຖະທຳມະນູນ. ຄວາມໜາແໜ້ນປະຊາກອນ ແມ່ນ ຈຳນວນຄົນ ຫຼື ສິ່ງທີ່ມີຊີວິດຕໍ່ໜ່ວຍພື້ນຖື ພື້ນທີ່ໃດມີຄວາມໜາແໜ້ນຕໍ່ປະຊາກອນສູງ ສະແດງວ່າມີຈຳນວນປະຊາກອນຫຼາຍ.


text:
ໃນກອງປະຊຸມຄັ້ງນີ້ ບັນດາຜູ້ນຳອາຊຽນ ໄດ້ຕີລາຄາຄືນ ກ່ຽວກັບ ການຮ່ວມມື ລະຫວ່າງ
ອາຂຽນ ກັບບັນດາຄູ່ເຈລະຈາແລະຄູ່ຮ່ວມພາຍນອກ ໃນລະຍະຜ່ານມາພ້ອມທັງວາງທິດ
ທາງການຮ່ວມມືໃນອະນາຄົດ ໂດຍບັນດາຜູ້ນຳອາຊຽນ ໄດ້ເນັ້ນເຖິງຄວາມສຳຄັນ ໃນ ການຮັກສາຄວາມເປັນແກນກາງຂອງ ອາຊຽນ ໃນໂຄງສ້າງພາກພືຶ້ນທີ່ພວມຜັນແປ ແລະ ໄດ້ເຫັນດີເພີ້ມທະວີການຮ່ວມມືກັບບັນດາຄູ່ເຈລະຈາ ແລະ ຄູ່ຮ່ວມພາຍນອກອຶ່ນໆໂດຍ ຜ່ານບັນດາກົນໄກທີ່ ອາຊຽນ ເປັນຜູ້ລິເລີ້ມເຊັ່ນ : ອາຊຽນບວກໜຶ່ງ, ອາຊຽນບວກສາມ, ເວທີ ພາກພື້ນອາຊຽນ, ກອງປະຊຸມຖະມົນຕີປ້ອງກັນອາຊຽນບວກ ແລະ ກອງປະຊຸມສຸດ ຍອດ ເອເຊຍຕາເວັນອອກ.
ນອກນັ້ນຜູ້ນຳອາຊຽນ ຍັງໄດ້ແລກປ່ຽນຄວາມຄິດເຫັນຢ່າງກົງໄປກົງມາ ແລະ ສ້າງສັນ ກ່ຽວກັບ ບັນຫາພາກພື້ນ ແລະສາກົນ ທີ່ມີຄວາມສົນໃຈ ແລະ ເປັນຫ່ວງຮ່ວມກັນຊຶ່ງລວມ ມີສິ່ງທ້າທາຍດ້ານຄວາມໝັ້ນຄົງທີ່ກ່ຽວຂ້ອງກັບການທະຫານ ແລະ ບໍ່ແມ່ນການທະຫານ ເຊັ່ນ: ການກໍ່ການຮ້າຍ ແລະ ລັດທິຫົວຮຸນແຮງ ໄພພິບັດທຳມະຊາດ ການປ່ຽນແປງຂອງ ດິນຟ້າອາກາດ ບັນຫາຊາວອົບພະຍົບ ການຄ້າມະນຸດ ຂໍ້ຂັດແຍ່ງດ້ານເຂດແດນ ຄວາມ ໝັ້ນຄົງ ແລະຄວາມປອດໄພທາງທະເລ ການປະທະກັນດ້ວຍກຳລັງ ແລະ ອາຊະຍະກຳ ຂ້າມຊາດ ແລະ ສະພາບການຢູ່ພາກພື້ນຕ່າງໆເຊັ່ນ ແຫລມເກົາຫລີ ຕາເວັນອອກກາງ ແລະ ທະເລຈີນໃຕ້.
ນອກຈາກນັ້ນແລ້ວ ໃນຕອນເຊົ້າວັນທີ 7 ກັນຍາ ກໍມີກອງປະຊຸມສຸດຍອດ ຄົບຮອບ 25 ປີ ຂອງການສົນທະນາ ອາຊຽນ-ຈີນ ຕິດຕາມດ້ວຍກອງປະຊຸມ ອາຊຽນ-ຍີ່ປຸ່ນ, ກອງປະຊຸມ ສຸດຍອດສາທາລະນະ ເກົາຫລີ, ກອງປະຊຸມ ອາຊຽນບວກສີ່, ກອງປະຊຸມສຸດຍອດ ອາ ຊຽນ-ອອສເຕຣເລຍ, ກອງປະຊຸມສຸດຍອດອາຊຽນ-ສະຫະປະຊາຊາດ ແລະ ໃນຕອນ
ຄໍ່າເວລາ 20:00 ຫາ 22:00 ໂມງ ທ່ານທອງລຸນ ສີສຸລິດ ນາຍົກລັດຖະມົນຕີ ສປປ ລາວ ແລະ ປະທານກອງປະຊຸມອາຊຽນ ມາດາມ ນາລີ ສີສຸລິດ ເພື່ອເປັນກຽດໃຫ້ແກ່ ອາຊຽນ ແລະ ບັນດາຫົວໜ້າປະເທດອາຊຽນຕາເວັນອອກ ເລຂາທິການອົງການສະຫະປະຊາຊາດ ແລະ ບັນດາຜູ້ແທນ.


text:
-
ວກ. ອອນໄລ - ພ້ອມກັບການພັດທະນາຢ່າງໄວແລະບໍ່ຢຸດຢັ້ງ ຂອງເຕັກໂນໂລຊີຂໍ້ມູນຂ່າວສານ ແລະ ຖະແຫຼງຂ່າວ, ໂລກປະຈຸບັນກໍ່ມີການຫັນປ່ຽນຕາມທິດພັດທະນາສັງຄົມຂໍ້ມູນຂ່າວສານ. ລຳດັບການພັດທະນານີ້ ໄດ້ວາງຄວາມທົດສອບໃໝ່ຫຼາຍຢ່າງທີ່ລຽນຕິດ ທັງໃຫ້ປະຊາຊົນ ແລະ ວິສາຫະກິດ ກໍ່ຄືອົງການຮັບຜິດຊອບການຄຸ້ມຄອງ. ການຈັດຕັ້ງຜັນຂະຫຍາຍໂຄງການປະຕິບັດອັນໜຶ່ງທີ່ມີປະສິດທິຜົນ ເພື່ອແນໃສ່ກໍ່ສ້າງ ແລະ ພັດທະນາສັງຄົມຂໍ້ມູນຂ່າວສານ ທີ່ປອດໄພ, ສົດໃສ ຢູ່ຫວຽດນາມໃນປະຈຸບັນ ເປັນຄວາມຮຽກຮ້ອງທີ່ສຳຄັນແລະຮີບດ່ວນ ເພື່ອປະກອບສ່ວນເຂົ້າໃນພາລະກິດແຫ່ງການຍູ້ແຮງ ການຫັນປະເທດເປັນອຸດສາຫະກຳ ທັນສະໄໝ ແລະ ການເຊື່ອມໂຍງສາກົນ.
-
ວກ - ເອກະສານກອງປະຊຸມໃຫຍ່ຄັ້ງທີ XII ຂອງ ພັກກອມມູນິດຫວຽດນາມໄດ້ກຳນົດແຈ້ງວ່າ ຂະຫຍາຍວິທະຍາສາດ ແລະ ເຕັກໂນໂລຊີຢ່ງແຂງແຮງ, ເຮັດໃຫ້ວິທະຍາສາດ, ເຕັກໂນໂລຊີ ກາຍເປັນນະໂຍບາຍແຫ່ງຊາດອັນດັບໜຶ່ງ, ເປັນກຳລັງໜູນທີ່ສຳຄັນທີ່ສຸດ ເພື່ອພັດທະນາກຳລັງການຜະລິດທີ່ທັນສະໄໝ, ເສດຖະກິດພູມປັນຍາ, ຍົກສູງສະມັດຕະພາບ ຄຸນນະພາບ ປະສິດທິຜົນ ແລະ ຄວາມສາມາດແຂ່ງຂັນ ຂອງພື້ນຖານເສດຖະກິດ, ປົກປັກຮັກສາສະພາບແວດລ້ອມ, ຮັບປະກັນການປ້ອງກັນຊາດ, ຄວາມສະຫງົບ. ເພື່ອປະຕິບັດໜ້າທີ່ດັ່ງກ່າວນັ້ນ ບັນຫາຮີບດ່ວນທີ່ວາງອອກມາໃນປະຈຸບັນແມ່ນ ຕ້ອງປ່ຽນແປງໃໝ່ຢ່າງຄົບຊຸດ ທັງກົນໄກຄຸ້ມຄອງ, ແບບວິທີການລົງທຶນ ແລະ ກົນໄກການເງິນ ສຳລັບການເຄື່ອນໄຫວວິທະຍາສາດ ແລະ ເຕັກໂນໂລຊີ.
-
ວກ. ອອນໄລ - ໄພພິບັດສິ່ງແວດລ້ອມ ແມ່ນຄວາມສຳນຶກ ທີ່ເພິ່ນເຄີຍເວົ້າກັນຫຼາຍເທື່ອ ໃນຊຸມປີຜ່ານມາມໍ່ນີ້. ໄພພິບັດສິ່ງແວດລ້ອມໄດ້ ແລະ ພວມເປັນຄວາມລຳຄານໃຈທີ່ໃຫຍ່ ໃຫ້ແກ່ທຸກປະເທດໃນໂລກ, ເປັນການຂົ່ມຂູ່ທີ່ຮ້າຍແຮງ ຕໍ່ຄວາມຍືນຍົງຄົງຕົວ ຄວາມພັດທະນາຂອງມະນຸດ ແລະ ໄດ້ກາຍເປັນແນວຮົບຮັກສາຄວາມສະຫງົບ ທີ່ບໍ່ເປັນແບບດັ້ງເດີມ ທີ່ເຄັ່ງຮ້ອນ. ບົດລາຍງານ ກ່ຽວກັບການພັດທະນາມະນຸດ ຂອງສະຫະປະຊາຊາດ ໃນປີ 2004(1) ກໍ່ໄດ້ຢືນຢັນວ່າ ຄວາມສະຫງົບທີ່ບໍ່ເປັນແບບດັ້ງເດີມລວມມີຄວາມປອດໄພດ້ານມະນຸດ, ຄວາມປອດໄພດ້ານປະຊາຄົມ ແລະ ລວມມີ 7 ຂົງເຂດຕົ້ນຕໍ່ແມ່ນ ເສດຖະກິດ, ອາຫານ, ສຸຂະພາບ, ສິ່ງແວດລ້ອມ, ປະຊາຄົມ ແລະ ການເມືອງ.
-
ວກ. - ດ້ວຍມູນເຊື້ອອາລະຍະທຳອັນໜາແໜ້ນ ທີ່ໄດ້ຫຼໍ່ຫຼອມໃນຫຼາຍພັນປີແຫ່ງປະຫວັດສາດ, ຫວຽດນາມມີໂຂສາງມໍລະດົກວັດທະນະທຳທາງວັດຖຸແລະບໍ່ມີຕົວຕົນ ທີ່ອຸດົມສົມບູນທີ່ສຸດ. ໂຂສາງມໍບະດົກນັ້ນເປັນແຫຼ່ງຊັບພະຍາກອນອະລິຍະທຳທີ່ລ້ຳຄ່າ ເພື່ອໃຫ້ພວກເຮົາຂຸດຄົ້ນ, ເຜີຍແຜ່ ແລະ ພັດທະນາການທ່ອງທ່ຽວແບບຍືນຍົງ.
-
ວກ - ໃນເວລາທີ່ຜ່ານມາ ການປ່ຽນແປງໃໝ່ການສຶກສາ ແລະ ກໍ່ສ້າງ ໄດ້ບັນລຸຜົນສຳເລັດເບື້ອງຕົ້ນ. ໃນເວລາຕໍ່ໄປ, ເພື່ອປະຕິບັດມະຕິສະບັບເລກທີ 29-NQ/TW, ລົງວັນທີ 4 ພະຈິກ 2013, ຂອງຄະນະບໍລິຫານງານສູນກາງພັກ ສະໄໝທີ XI, ວ່າດ້ວຍການປ່ຽນແປງໃໝ່ການສຶກສາ ແລະ ກໍ່ສ້າງຢ່າງພື້ນຖານຮອບດ້ານ ໃຫ້ບັນລຸຄວາມສຳເລັດມີໄຊນັ້ນ ແມ່ນຕ້ອງມີເວລາ ແລະ ຄວາມມານະພະຍາຍາມ ຄວາມຮັບຜິດຊອບ ຂອງທົ່ວພັກ ທົ່ວປວງຊົນ, ການປະສານສົມທົບຂອງບັນດາກະຊວງ ຂະແໜງການ ແລະ ອົງຄະນະພັກ ອຳນາດການປົກຄອງທ້ອງຖິ່ນ, ຄວາມຕັ້ງໜ້າພະຍາຍາມອອກແຮງງານປະດິດສ້າງ ຂອງຖັນແຖວຄູອາຈານ ແລະ ພະນັກງານຄຸ້ມຄອງການສຶກສາ ຂັ້ນຕ່າງໆ, ຄວາມພະຍາຍາມສູ້ຊົນບືນຕົວຂຶ້ນ ໃນການຮ່ຳຮຽນ ຝຶກຝົນຫຼໍ່ຫຼອມ ຂອງນັກຮຽນ ນັກສຶກສາ.
-
ວກ. - ປັດໄຈມະນຸດ ແລະ ວັດທະນະທຳມີບົດບາດສຳຄັນທີ່ສຸດ ໃນພາລະກິດການພັດທະນາ. ຢາກໃຫ້ປະເທດພັດທະນາແບບຍືນຍົງ ແມ່ນບໍ່ອາດຈະຂາດການພັດທະນາແບບຍືນຍົງ ຂອງບັນດາປັດໄຈວັດທະນະທຳແລະມະນຸດ. ແຕ່, ພິຈາລະນາຈົນສຸດແລ້ວ ກໍເຫັນວ່າ ປັດໄຈທີ່ຕັດສິນທີ່ສຸດແມ່ນມະນຸດ ຍ້ອນມີແຕ່ມະນຸດເທົ່ານັ້ນຈຶ່ງມີວັດທະນະທຳ. ເພາະສະນັ້ນ, ກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XII ຂອງພັກກອມມູນິດຫວຽດນາມ ໄດ້ກຳນົດໜ້າທີ່ກໍ່ສ້າງຄົນຫວຽດນາມໃຫ້ຂະຫຍາຍຕົວຢ່າງຮອບດ້ານ ຕ້ອງກາຍເປັນເປົ້າໝາຍໜຶ່ງຂອງແຜນຍຸດທະສາດພັດທະນາປະເທດ.
-
ຄຳນຳຂອງກອງບັນນາທິການ: ວັນທີ 2 ກັນຍາ 2015, ຢູ່ທີ່ສະໜາມຫຼວງ ບາດິ່ງ ທີ່ເປັນປະຫວັດສາດ, ພັກ ລັດ ແນວໂຮມປະເທດຊາດຫວຽດນາມ ໄດ້ຈັດຕັ້ງພິທີມິດຕິງ ເດີນສວນສະໜາມ ແຫ່ຂະບວນ ເພື່ອສະເຫຼີມສະຫຼອງການປະຕິວັດເດືອນສິງຫາ ແລະ ວັນຊາດແຫ່ງປະເທດສາທາລະນະລັດ ສັງຄົມນິຍົມຫວຽດນາ ຄົບຮອບ 70 ປີ. ຕາງໜ້າພັກ ລັດ, ສະຫາຍ ເຈືອງເຕິນຊາງ ກຳມະການກົມການເມືອງສູນກາງພັກ ປະທານປະເທດແຫ່ງ ສສ.ຫວຽດນາມ, ກ່າວສຸນທອນພົດທີ່ພິທີສະເຫຼີມສະຫຼອງ. ວາລະສານກອມມູນິດ ຂໍເປັນກຽດໄດ້ແນະນຳສຸນທອນພົດດັ່ງກ່າວ.
-
ວ.ກ - ຜ່ານໄລຍະເວລາ 85 ປີແຫ່ງການກໍ່ສ້າງ ແລະ ເຕີບໃຫຍ່ເຂັ້ມແຂງ, ພັກກອມມູນິດຫວຽດນາມ ໄດ້ຂະຫຍາຍແລະໝູນໃຊ້ ລັດທິມາກ - ເລນິນ ເຂົ້າໃນພຶດຕິກຳຫວຽດນາມ ຢ່າງປະດິດສ້າງ. ໃນຂົງເຂດພັດທະນາເສດຖະກິດ, ພັກໄດ້ຜ່ານພາກພຶດຕິກຳ ແລະ ບົນພື້ນຖານສະຫລຸບສັງລວມພຶດຕິກຳ ຄຸນລັກພິເສດສະເພາະຂອງຫວຽດນາມ ເພື່ອແກ້ໄຂເປັນຢ່າງດີ ສາຍພົວພັນລະຫວ່າງບັນດາບັນຫາທີ່ມີລັກສະນະແຜ່ຫລາຍທົ່ວໂລກ ແລະ ບັນດາບັນຫາພິເສດສະເພາະແຫ່ງຊາດ ໃນການພັດທະນາລະບົບເສດຖະກິດຕະຫລາດ ກຳນົດທິດສັງຄົມນິຍົມ ຢູ່ຫວຽດນາມ.
-
ວກ - ຕອນເຊົ້າວັນທີ 30 ເມສາ 2015, ຢູ່ທີ່ນະຄອນໂຮ່ຈີມິນໄດ້ດຳເນີນພິທີມິດຕິງ ສວນສະໜາມ ແຫ່ຂະບວນ ເພື່ອສະເຫຼີມສະຫຼອງວັນປົດປ່ອຍພາກໃຕ້ ໂຮມປະເທດຫວຽດນາມເຂົ້າເປັນເອກະພາບ ຄົບຮອບ 40 ປີ. ຕາງໜ້າພັກ ລັດ ແລະ ແນວໂຮມປະເທດຊາດຫວຽດນາມ, ສະຫາຍຫງວຽນເຕິນຢຸງ ກຳມະການກົມການເມືອງສູນກາງພັກ ນາຍົກລັດຖະມົນຕີ ແຫ່ງສາທາລະນະລັດ ສັງຄົມນິຍົມຫວຽດນາມ ໄດ້ອ່ານສຸນທອນພົດໃນພິທີສະເຫຼີມສະຫຼອງທີ່ສຳຄັນນີ້. ວາລະສາກອມມູນິດຂໍເປັນກຽດໄດ້ແນະນຳເນື້ອໃນຂອງສຸນທອນພົດດັ່ງກ່າວ.
-
ວ.ກ - ເມື່ອລະດູບານໃໝ່ກ້າວກາຍມາເຖິງ, ເຂົາເຈົ້າມັກຈະທົບທວນເຫດການສຳຄັນ ໃນປີຜ່ານມາ ເພື່ອກ້າວເຂົ້າສູ່ປີໃໝ່ ດ້ວຍຄວາມເຊື່ອໝັ້ນກວ່າອີກ. ນັ້ນກໍ່ແມ່ນເວລາທີ່ ແຕ່ລະປະເທດ, ໃນນັ້ນມີຫວຽດນາມ, ກໍ່ມັກຫັນຄືນເບິ່ງຕົນເອງ, ຫັນເບິ່ງຜູ້ອື່ນ, ແລະ ຄິດຫງຳກ່ຽວກັບສະຖານະການ ເພື່ອພາປະເທດກ້າວຂຶ້ນຕໍ່ໄປ ແລະ ຮັບປະກັນຜົນປະໂຫຍດຂອງຊາດ ຂອງປະເທດ ໃນສະພາບໂລກ ມີການປ່ຽນແປງຢ່າງບໍ່ຢຸດຢັ້ງ.


text:
ປະທານປະເທດແຫ່ງ ສສ ຫວຽດນາມ ເຈິ່ນດ້າຍກວາງ (ພາບ: TTXVN)
ວກ.ອອນໄລ - ກຳລັງແຮງຂອງພັກ ແມ່ນຢູ່ທີ່ສາຍພົວພັນສະໜິດແໜ້ນ ລະຫວ່າງພັກ ແລະ ປະຊາຊົນ. ດັ່ງນັ້ນ, ທຸກແຜນນະໂຍບາຍ ແນວທາງຂອງພັກ, ນະໂຍບາຍ ກົດໝາຍຂອງລັດ ຕ້ອງສອດຄ່ອງກັບແນວຄິດຈິດໃຈຂອງປະຊາຊົນ, ເລີ່ມຈາກຜົນປະໂຫຍດ ແລະ ຄວາມປາຖະໜາຂອງປະຊາຊົນ, ຕ້ອງເຮັດໃຫ້ປະຊາຊົນເຂົ້າໃຈ ຊາບຊືມ, ກາຍເປັນເຈດຈຳນົງ ແລະ ການກະທຳຂອງທົ່ວປວງຊົນ ແລະ ເຂົ້າສູ່ຊີວິດການເປັນຢູ່. ພາລະໜ້າທີ່ຂອງພັກ ແລະ ຂອງລະບົບການເມືອງທັງໝົດ ແມ່ນຕ້ອງປ່ຽນແປງໃໝ່ແບບວິທີການນຳພາ, ຍົກສູງລະດັບສະຕິປັນຍາ ກຳລັງແຮງສູ້ຮົບຢ່າງບໍ່ຢຸດຢັ້ງ ເພື່ອເຕົ້າໂຮມປະຊາຊົນທຸກຊັ້ນວັນນະ ເຂົ້າໃນກ້ອນມະຫາສາມັກຄີປວງຊົນທັງຊາດ, ສ້າງເປັນກຳລັງແຮງທີ່ໝັ້ນຄົງ ໃນພາລະກິດກໍ່ສ້າງ ແລະ ປົກປັກຮັກສາປະເທດຊາດຫວຽດນາມ ສັງຄົມນິຍົມ.
ຜ່ານຫຼາຍພັນປີແຫ່ງການສ້າງຕັ້ງປະເທດ ແລະ ປົກປັກຮັກສາປະເທດ, ຄວາມມະຫາສາມັກຄີປວງຊົນທັງຊາດໄດ້ກາຍເປັນມໍລະດົກອັນລ້ຳຄ່າ, ມູນເຊື້ອອັນປະເສີດເລີດລ້ຳທີ່ສຸດ ຂອງຊາດເຮົາ. ນ້ຳໃຈຮັກຊາດ, ນ້ຳໃຈສາມັກຄີ, ນັບຖືມະນຸດສະທຳ, ຄວາມຮັກແພງອຸປະຖຳຄ້ຳຊູເຊິ່ງກັນແລະກັນ ໄດ້ຊືມເລິກເຂົ້າໃນແນວຄິດ ຈິດໃຈ ຈິດວິນຍານຂອງຊາວຫວຽດນາມ, ກາຍເປັນຄະຕິທຳແຫ່ງຊີຊິດ, ເປັນທາດເຊື່ອມຕິດຜູກພັນບັນດາສະມາຊິກໃນວົງຄະນາຍາດແຫ່ງຊາດຫວຽດນາມ. ປະຫວັດສາດໄດ້ພິສູດມູນເຊື້ອມະຫາສາມັກຄີປວງຊົນທັງຊາດຢູ່ປະເທດຫວຽດນາມ ໃນບໍ່ວ່າສະພາບການໃດ ກໍລ້ວນແຕ່ໂຮມເປັນກຳລັງແຮງທີ່ຊະນະເລີດ, ພາໃຫ້ຊາດຫວຽດນາມຜ່ານຜ່າຄວາມຫຍຸ້ງຍາກ ສິ່ງທ້າທາຍທຸກຢ່າງ, ກ້າວແຕ່ໄຊຊະນະນີ້ໄປສູ່ໄຊຊະນະອື່ນ, ສ້າງຜົນສຳເລັດອັນສະຫງ່າລາສີ.
ນັບແຕ່ເມື່ອທີ່ຫາກໍ່ໄດ້ສ້າງຕັ້ງຂຶ້ນ ແລະ ໃນຂະບວນວິວັດແຫ່ງການນຳພາການປະຕິວັດ, ພັກກອມມູນິດຫວຽດນາມ ຍາມໃດກໍ່ກຳນົດແຈ້ງວ່າ ມະຫາສາມັກຄີປວງຊົນທັງຊາດ ແມ່ນແນວທາງຍຸດທະສາດ, ແມ່ນແຫຼ່ງກຳລັງແຮງ ກຳລັງໜູນຕົ້ນຕໍ ແລະ ເປັນປັດໄຈທີ່ມີຄວາມໝາຍຕັດສິນ ຕໍ່ໄຊຊະນະຂອງການປະຕິວັດຫວຽດນາມ. ເສີມຂະຫຍາຍກຳລັງແຮງຂອງຄວາມມະຫາສາມັກຄີປວງຊົນທັງຊາດ ໄດ້ກາຍເປັນໜຶ່ງໃນບັນດາບົດຮຽນໃຫຍ່, ເປັນແບບວິທີ ແລະ ກໍ່ເປັນເງື່ອນໄຂທີ່ຮັບປະກັນຄວາມສຳເລັດ ຂອງພາລະກິດການຕໍ່ສູ້ປົດປ່ອຍຊາດ, ກໍ່ສ້າງ ປົກປັກຮັກສາ ແລະ ພັດທະນາປະເທດ ໃນແຕ່ລະໄລຍະການປະຕິວັດ. ຈາດພຶດຕິກຳແຫ່ງການຕໍ່ສູ້ປະຕິວັດທີ່ອຸດົມສົມບູນ, ປະທານໂຮ່ຈີມິນໄດ້ສັງລວມເປັນແນວຄິດມະຫາສາມັກຄີປວງຊົນທັງຊາດ ແລະເນັ້ນ: “ສາມັກຄີ, ສາມັກຄີ, ມະຫາສາມັກຄີ. ຜົນສຳເລັດ, ຜົນສຳເລັດ, ຜົນສຳເລັດທີ່ຍິ່ງໃຫຍ່". ເອກະສານກອງປະຊຸມໃຫຍ່ຄັ້ງທີ XII ຂອງພັກກໍ່ຊີ້ແຈ້ງ: “ເສີມຂະຫຍາຍທຸກແຫຼ່ງພະລັງ, ທຸກຄວາມສາມາດປະດິດສ້າງ ຂອງປະຊາຊົນຢ່າງແຂງແຮງ ເພື່ອກໍ່ສ້າງແລະປົກປັກຮັກສາປະເທດຊາດ; ຖືເອົາເປົ້າໝາຍກໍ່ສ້າງປະເທດຫວຽດນາມທີ່ມີສັນຕິພາບ ເອກະລາດ ເອກະພາບ ຜືນແຜ່ນດິນອັນຄົນຖ້ວນ, “ປະຊາຊົນຮັ່ງມີ, ປະເທດຊາດເຂັ້ມແຂງ ມີປະຊາທິປະໄຕ ຍຸຕິທຳ ສີວິໄລ” ເປັນຈຸດທີ່ຄ້າຍຄືກັນ; ນັບຖືບັນດາຈຸດແຕກຕ່ງກັນທີ່ບໍ່ຝືນກັບຜົນປະໂຫຍດຂອງຊົນຊາດ - ປະເທດຊາດ; ເຊີດຊູຈິດໃຈຊາດ, ມູນເຊື້ອຮັກຊາດ, ນ້ຳໃຈມະນຸດສະທຳ, ຄວາມອະນຸໂລມຜ່ອນຜັນ ເພື່ອເຕົ້າໂຮມ ສາມັກຄີຊາວຫວຽດນາມທຸກຄົນທີ່ຢູ່ໃນ ແລະ ຕ່າງປະເທດ, ເພີ່ມທະວີຄວາມພົວພັນສະໜິດແໜ້ນລະຫວ່າງປະຊາຊົນກັດພັກ ລັດ, ສ້າງກຳລັງຊີວິດໃໝ່ຂອງກ້ອນກຳລັງມະຫາສາມັກຄີປວງຊົນທັງຊາດ” (1).
ຫຼັງຈາກການປະຕິວັດເດືອນສິງຫາປີ 1945 ມາຮອດປະຈຸບັນ, ພັກ-ລັດຫວຽດນາມໄດ້ປະກາດໃຊ້ແຜນນະໂຍບາຍ, ນະໂຍບາຍ, ກົດໝາຍຫຼາຍສະບັບ ກ່ຽວກັບຊົນຊາດ, ສາສະໜາ, ຊາວໜຸ່ມ, ແມ່ຍິງ, ກຳມະກອນ, ຊາວນາ, ປັນຍາຊົນ, ສິນລະປິນ, ຊາວຫວຽດນາມຢູ່ຕ່າງປະເທດ... ແນໃສ່ປຸກລຸກ ແລະ ເສີມຂະຫຍາຍກຳລັງແຮງແຫ່ງມະຫາສາມັກຄີປວງຊົນທັງຊາດ ໃນພາລະກິດສ້າງສາ, ປົກປັກຮັກສາ ແລະ ພັດທະນາປະເທດ. ຄວາມຮັບຮູ້ ແລະ ຄວາມຮັບຜິດຊອບຂອງຄະນະພັກ, ອຳນາດການປົກຄອງຂັ້ນຕ່າງໆ ກ່ຽວກັບການເສີມຂະຫຍາຍກຳລັງແຮງແຫ່ງມະຫາສາມັກຄີປວງຊົນທັງຊາດ ໃນການປະຕິບັດໜ້າທີ່ພັດທະນາເສດຖະກິດ - ສັງຄົມ, ຮັບປະກັນການປ້ອງກັນປະເທດ, ຮັກສາຄວາມສະຫງົບ ຂອງສຳນັກງານອົງການ, ກົມກອງ, ທ້ອງຖິ່ນ ນັບມື້ນັບໄດ້ຮັບຄວາມເອົາໃຈໃສ່ ແລະ ມີການຫັນປ່ຽນທີ່ກ້າວໜ້າຫຼາຍຢ່າງ. ບັນດາຂັ້ນ, ຂະແໜງການໄດ້ ຫັນລົງສູ່ຮາກຖານຢ່າງແຂງແຮງ, ຕິດແໜ້ນກັບພື້ນທີ່ ກັບປະຊາຊົນ, ເພີ່ມທະວີການສົນທະນາປຶກສາກັບປະຊາຊົນ, ຊອກຮູ້ຄວາມຄິດຈິດໃຈ, ເກັບກຳຄວາມປາຖະໜາ ແລະ ຂໍ້ສະເໜີ, ສະເໜີແນະ ຂອງປະຊາຊົນຢ່າງທັນການ ເພື່ອເປັນທີ່ປຶກສາໃຫ້ພັກ-ລັດ ໃນການວາງກຳນົດແຜນນະໂຍບາຍ ນະໂຍບາຍທີ່ເໝາະສົມ ແນໃສ່ແກ້ໄຂບັນດາບັນຫາທີ່ພົວພັນໂດຍກົງກັບຊີວິດຄວາມເປັນຢູ່ຂອງປະຊາຊົນ. ການຜັນຂະຫຍາຍນະໂຍບາຍ ໂຄງການ ເປົ້າໝາຍຫຼາຍຢ່າງ ໄດ້ເຮັດໃຫ້ໂຄງສ້າງພື້ນຖານເສດຖະກິດ - ສັງຄົມ ແລະ ຊີວິດຄວາມເປັນຢູ່ ຂອງປະຊາຊົນຢູ່ເຂດຊົນເຜົ່າສ່ວນນ້ອຍມີການປົວແປງໃຫ້ດີຂຶ້ນຢ່າງຈະແຈ້ງ; ວັນທະນະທຳອັນເປັນມູນເຊື້ອຂອງຊົນຊາດຊົນເຜົ່າໄດ້ຮັບຄວາມນັບຖື, ຮັກສາ ແລະ ເສີມຂະຫຍາຍ. ວຽກງານຂົນຂວາຍຊຸມຊົນທີ່ຖືສາສະໜາ, ສາສະນິກະຊົນ, ຜູ້ນຳທາງສາສະໜາ ໃຫ້ສະໜັບສະໜູນ ເຂົ້າຮ່ວມການຂົນຂວາຍ, ຮ່ວມຂະບວນການແຂ່ງຂັນຮັກຊາດ, ກໍ່ສ້າງກ້ອນກຳລັງມະຫາສາມັກຄີປວງຊົນທັງຊາດ ໃຫ້ບັນລຸໝາກຜົນຕົວຈິງ.
ດ້ວຍທິດນຳ “ປະຊາຊົນຮູ້, ປະຊາຊົນປຶກສາຫາລື, ປະຊາຊົນເຮັດ, ປະຊາຊົນກວດກາ”, ສິດເປັນເຈົ້າຂອງປະຊາຊົນ ໃນການຄຸ້ມຄອງລັດ, ຄຸ້ມຄອງເສດຖະກິດ - ສັງຄົມ ໄດ້ຮັບການປັບປຸງແຕ່ລະກ້າວ; ປະຊາທິປະໄຕແບບຕົວແທນ, ປະຊາທິປະໄຕໂດຍກົງຢູ່ຮາກຖານ ໄດ້ຮັບການເປີດກວ້າງ, ປະກອບສ່ວນປຸກລະດົມກຳລັງໃຈຂອງປະຊາຊົນ ໃຫ້ຍູ້ແຮງການອອກແຮງງານເພີ່ມພູນຜະລິດຜົນ, ຕັ້ງໜ້າເຂົ້າຮ່ວມໃນການປະຕິບັດບັນດາໜ້າທີ່ພັດທະນາເສດຖະກິດ ວັດທະນະທຳ ສັງຄົມ, ຫລຸດຜ່ອນຄວາມທຸກຍາກ, ປະຕິບັດນະໂຍບາຍແນວຫຼັງ ເບິ່ງແຍງດູແລນັກຮົບເສຍອົງຄະ, ນັກຮົບເຈັບປ່ວຍ, ຄອບຄົວນັກຮົບທີ່ໄດ້ເສຍສະລະຊີວິດເພື່ອຊາດ, ຜູ້ທີ່ມີຄຸນງາມຄວາມດີຕໍ່ການປະຕິວັດ; ກໍ່ສ້າງພື້ນຖານການປ້ອງກັນຊາດທົ່ວປວງຊົນ, ທ່າສະໜາມປ້ອງກັນຊາດທົ່ວປວງຊົນ, ຕິດກັບພື້ນຖານການປ້ອງກັນຄວາມສະຫງົບປະຊາຊົນ, ທ່າສະໜາມການປ້ອງກັນຄວາມສະຫງົບປະຊາຊົນທີ່ໝັ້ນຄົງ, ປັບປຸງແລະເພີ່ມທະວີ “ທ່າສະໜາມຮົບໃນໃຈປະຊາຊົນ”, ປະກອບສ່ວນກໍ່ສ້າງກ້ອນກຳລັງມະຫາສາມັກຄີປວງຊົນທັງຊາດ.
ການເຕົ້າໂຮມປະຊາຊົນທຸກຊັ້ນວັນນະໃນປະເທດ ແລະ ຊາວຫວຽດນາມຢູ່ຕ່າງປະເທດພາຍໃຕ້ບັນດາຮູບການທີ່ຫຼາກຫຼາຍ ກໍ່ມີບາດກ້າວຂະຫຍາຍຕົວໃໝ່. ແນວໂຮມປະເທດຊາດຫວຽດນາມ ແລະ ບັນດາອົງຄະນະມະຫາຊົນ ໄດ້ຮັບການເປີດກວ້າງ ແລະຍົກສູງບົດບາດທີ່ຕັ້ງໃນສັງຄົມ; ເນື້ອໃນ ແບບວິທີການເຄື່ອນໄຫວຂອງອົງການເຫຼົ່ານີ້ ໄດ້ຮັບການປ່ຽນແປງໃໝ່, ຕອບສະໜອງໄດ້ກັບຄວາມປາຖະໜາ ແລະ ສິດຜົນປະໂຫຍດຂອງສະມາຊິກ, ປຸກລະດົມ ດຶງດູດປະຊາຊົນທີ່ກວ້າງຂວາງ ໃຫ້ເຂົ້າຮ່ວມໃນຂະບວນການແຂ່ງຂັນກັນຮັກຊາດ, ກໍ່ສ້າງລະບົບການເມືອງຢູ່ຮາກຖານ ໃຫ້ສະອາດປອດໄສ ໝັ້ນຄົງເຂັ້ມແຂງ; ຂົນຂວາຍຊາວຫວຽດນາມຢູ່ຕ່າງປະເທດປະກອບກຳລັງຄົນ ກຳລັງຊັບເຂົ້າໃນການກໍ່ສ້າງບ້ານເກີດເມືອງງນອນ ໃຫ້ນັບມື້ນັບໝັ້ນຄົງເຂັ້ມແຂງ. ການເຄື່ອນໄຫວເຫຼົ່ານັ້ນ ໄດ້ເພີ່ມທະວີບັນຍາກາດປະຊາທິປະໄດ ແລະ ຄວາມເຫັນດີເຫັນພ້ອມໃນສັງຄົມ, ສ້າງເງື່ອນໄຂໃຫ້ປະຊາຊົນຊັ້ນຄົນຕ່າງໆ ປະຕິບັດແຜນນະໂຍບາຍ ແນວທາງຂອງພັກ, ນະໂຍບາຍ ກົດໝາຍຂອງລັດຢ່າງຕັ້ງໜ້າ.
ໃນເງື່ອນໄຂກໍ່ສ້າງລັດແຫ່ງອຳນາດກົດໝາຍສັງຄົມນິຍົມ ຂອງປະຊາຊົນ ໂດຍປະຊາຊົນ ແລະເພື່ອປະຊາຊົນ, ຍູ້ແຮງການຫັນເປັນອຸດສາຫະກຳ ທັນສະໄໝ, ເຊື່ອມໂຍງສາກົນ, ປະເທດເຮົາພວມຢືນຕໍ່ໜ້າຫຼາຍບັນຫາໃໝ່ ທີ່ສົ່ງຜົນກະທົບເຖິງແນວຄິດຈິດໃຈ, ຊີວິດຂອງປະຊາຊົນ. ການຜັນແຍກຮັ່ງມີທຸກຍາກ, ການຜັນແຍກຊັ້ນຄົນສັງຄົມ ນັບມື້ນັບເຄັ່ງຮ້ອນ; ພະຍາດອາດຍາສິດ, ສໍ້ລາດບັງຫຼວງ, ຟຸມເຟືອຍ, ລະເມີດສິດແລະຜົນປະໂຫຍດອັນຊອບທຳຂອງປະຊາຊົນ... ຍັງເກີດຂຶ້ນຢ່າງສັບສົນ, ກໍ່ຄວາມຮ້ອນເຄືອງໃນສັງຄົມ, ພ້ອມກັບປະກົດການຕ່າງໆຄື “ການຜັນປ່ຽນດ້ວຍຕົນເອງ”, “ການປ່ຽນແປງດ້ວຍຕົນເອງ” ຢູ່ພາຍໃນ ເປັນສິ່ງທີ່ພວມເຮັດໃຫ້ຄວາມເຊື່ອຖືຂອງປະຊາຊົນຫລຸດໜ້ອຍຖອຍລົງ, ກາຍເປັນສິ່ງທ້າທາຍຕໍ່ສາຍພົວພັນສະໜິດແໜ້ນລະຫວ່າງພັກ-ລັດ ແລະ ປະຊາຊົນ. ສະພາບຄວາມເປັນຈິງຮຽກຮ້ອງໃຫ້ ສືບຕໍ່ປັບປຸງກ້ອນກຳລັງມະຫາສາມັກຄີປວງຊົນທັງຊາດໃຫ້ໝັ້ນຄົງ, ເສີມຂະຫຍາຍກຳລັງແຮງອັນໃຫຍ່ຫຼວງຂອງປວງຊົນ ໃນພາລະກິດກໍ່ສ້າງ ແລະປົກປັກຮັກສາປະເທດຊາດຫວຽດນາມສັງຄົມນິຍົມ.
ເພື່ອປະຕິບັດການຫັນປະເທດເປັນອຸດສາຫະກຳ ທັນສະໄໝ ແລະເຊື່ອມໂຍງສາກົນ ບັນລຸຜົນສຳເລັດ, ຮັກສາຄວາມເປັນເອກະລາດ ອະທິປະໄຕ ເອກະພາບ ຜືນແຜ່ນດິນອັນຄົບຖ້ວນ ຂອງປະເທດຊາດໄດ້ຢ່າງໝັ້ນຄົງ, ຕ້ອງຍົກສູງຄວາມຮັບຮູ້, ຄວາມຮັບຜິດຊອບ ຂອງລະບົບການເມືອງ, ຂອງບັນດາຂັ້ນ ຂະແນງການ ແລະ ທົ່ວສັງຄົມ ກ່ຽວກັບການກໍ່ສ້າງ ປັບປຸງກ້ອນກຳລັງມະຫາສາມັກຄີປວງຊົນທັງຊາດ ໃນສະພາບການໃໝ່. ພະນັກງານ ສະມາຊິກພັກແຕ່ລະຄົນ ຕ້ອງຊາບຊືມຢ່າງເລິກເຊິ່ງ ແລະ ປະຕິບັດຢ່າງເຂັ້ມງວດ ທັດສະນະອັນເປັນແກ່ນສານຄື: ການປະຕິວັດແມ່ນພາລະກິດຂອງປະຊາຊົນ, ໂດຍປະຊາຊົນ ແລະເພື່ອປະຊາຊົນ, ປະຊາຊົນແມ່ນເຈົ້າຂອງ, ປະຊາຊົນເປັນເຈົ້າ; ມະຫາສາມັກຄີປວງຊົນທັງຊາດ ຕ້ອງອີງບົນພື້ນຖານການແກ້ໄຂຄວາມພົວພັນທາງຜົນປະໂຫຍດ ລະຫວ່າງສະມາຊິກຂອງສັງຄົມຢ່າງກົມກຽວ, ຍົກສູງຊີວິຄວາມເປັນຢູ່ດ້ານວັດຖຸ ແລະ ຈິດໃຈ ຂອງປະຊາຊົນຢ່າງບໍ່ຢຸດຢັ້ງ, ຮັບປະກັນໃຫ້ປະຊາຊົນແຕ່ລະຄົນ ລ້ວນແຕ່ໄດ້ມີຊີວິດຢູ່ໃນສິ່ງແວດລ້ອມທີ່ປອດໄພ ມີຄວາມສະຫງົບ ແລະ ໄດ້ຊົມໃຊ້ໝາກຜົນຂອງການປ່ຽນແປງໃໝ່. ໜ້າທີ່ທີ່ປົກຫຸ້ມ, ສອດຮ້ອຍຕະຫຼອດຂອງທຸກຂັ້ນ ທຸກຂະແໜງການແມ່ນ ປຸກລະດົມ ເຕົ້າໂຮມປະຊາຊົນທຸກຊັ້ນວັນນະຢູ່ໃນປະເທດ ແລະ ພີ່ນ້ອງຮ່ວມຊາດຢູ່ຕ່າງປະເທດ ຮ່ວມສາມັກຄີກັນ ຕັ້ງໜ້າພະຍາຍາມຢ່າງບໍ່ຢຸດຢັ້ງ ເພື່ອເຂົ້າຮ່ວມການກໍ່ສ້າງ ປົກປັກຮັກສາ ແລະ ພັດທະນາປະເທດ.
ສືບຕໍ່ຫັນທິດນຳຂອງພັກເປັນນິຕິກຳຄື “ປະຊາຊົນຮູ້, ປະຊາຊົນປຶກສາຫາລື, ປະຊາຊົນເຮັດ, ປະຊາຊົນກວດກາ” ໃຫ້ກາຍເປັນນະໂຍບາຍ, ກົດລະບຽບ, ຂໍ້ກຳນົດລະອຽດ ເພື່ອໃຫ້ປະຊາຊົນເສີມຂະຫຍາຍສິດເປັນເຈົ້າໃນພາກຕົວຈິງ ແລະ ປະຕິບັດຄວາມຮັບຜິດຊອບ ພັນທະຕໍ່ລັດ ແລະ ສັງຄົມ ໃຫ້ໄດ້ເປັນຢ່າງດີ. ກໍ່ສ້າງກົນໄກ, ນະໂຍບາຍ ແລະ ບັນດາຮູບການຈັດຕັ້ງ ເພື່ອໃຫ້ປະຊາຊົນໄດ້ເສີມຂະຫຍາຍສິດເປັນເຈົ້າ ໃນບັນດາຂົງເຂດຂອງຊີວິດສັງຄົມ, ຂະຫຍາຍຄວາມເກັ່ງກ້າສາມາດ ຄວາມປະດິດສ້າງ, ຂະຫຍາຍການຜະລິດ ທຸລະກິດຫາຄວາມລ້ຳລວຍທີ່ຖືກຕ້ອງຕາມກົດໝາຍ, ນຳເອົາຜົນປະໂຫຍດມາໃຫ້ຕົນເອງ ແລະ ໃຫ້ປະເທດຊາດ. ສຸມໃສ່ກໍ່ສ້າງຖັນແຖວພະນັກງານ ຂ້າລັດຖະການທີ່ “ໃກ້ຊິດກັບປະຊາຊົນ, ເຂົ້າໃຈປະຊາຊົນ, ຮ່ຳຮຽນນຳປະຊາຊົນ, ນັບຖືປະຊາຊົນ ແລະມີຄວາມຮັບຜິດຊອບກັບປະຊາຊົນ", ເປັນແບບຢ່າງ, ສຸດອົກສຸດໃຈກັບວຽກງານ, ເວົ້າໄປຄຽງຄູ່ກັບເຮັດ, ເປັນຜູ້ຮັບໃຊ້ທີ່ແທ້ຈິງຂອງປະຊາຊົນ. ເພີ່ມທະວີລະບຽບວິໄນຢູ່ໃນພັກ ແລະ ໃນກົງຈັກອຳນາດການປົກຄອງ ບົນພື້ນຖານກຳນົດແຈ້ງຄວາມຮັບຜິດຊອບສ່ວນບຸກຄົນ ຕໍ່ການກະທຳທີ່ໝິ່ນປະໝາດ ແລະກໍ່ຄວາມເສຍຫາຍໃຫ້ແກ່ສິດ ຜົນປະໂຫຍດທີ່ຖືກຕ້ອງຕາມກົດໝາຍຂອງປະຊາຊົນ, ຈັດການຢ່າງເຂັ້ມງວດຕາມຂໍ້ກຳນົດກົດໝາຍ, ປັບປຸງຄວາມໄວ້ວາງໃຈຂອງປະຊາຊົນຕໍ່ພັກ ລັດ. ເດັດດ່ຽວໜຽວແໜ້ນໃນການປະຕິບັດມະຕິກອງປະຊຸມສູນກາງພັກຄັ້ງທີ 4 ສະໄໝທີ XI ວ່າດ້ວຍ “ບາງບັນຫາອັນຮີບດ່ວນກ່ຽວກັບການກໍ່ສ້າງພັກໃນປັດຈຸບັນ” ໂດຍຕິດກັບການຍູ້ແຮງການຮ່ຳຮຽນ ແລະ ປະຕິບັດຕາມແນວຄິດ, ຄຸນສົມບັດ, ແບບແຜນຂອງປະທານໂຮ່ຈີມິນ ຕາມຄຳສັ່ງສະບັບເລກທີ່ 05-CT/TW, ວັນທີ 15 ພຶດສະພາ 2016, ຂອງກົມການເມືອງ, ກໍ່ສ້າງອົງການຈັດຕັ້ງພັກ, ອົງການລັດໃຫ້ສະອາດປອດໃສ ມັ້ນຄົນເຂັ້ມແຂງ.
ຄະນະພັກ, ອຳນາດການປົກຄອງຂັ້ນຕ່າງໆ ຕ້ອງປະຕິບັດບັນດາຮູບການໂຄສະນາທີ່ຫຼາກຫຼາຍ, ເປີດກວ້າງແລະຍົກສູງຄຸນນະພາບການອົບຮົມສຶກສາມູນເຊື້ອຮັກຊາດ, ຄວາມຮັບຜິດຊອບຂອງພົນລະເມືອງ, ຄຸນສົມບັດສັງຄົມ, ຈັນຍາບັນອາຊີບ, ກໍ່ສ້າງຄວາມເຫັນດີເຫັນພ້ອມສັງຄົມ ແລະ ເຊີດຊູສະຕິຮັບຜິດຊອບຊຸມຊົນ, ເຈດຈຳນົງອີງໃສ່ຕົນເອງ ສ້າງຄວາມເຂັ້ມແຂງດ້ວຍຕົນເອງ ເພື່ອກໍ່ສ້າງ ແລະ ປົກປັກຮັກສາປະເທດຊາດ, ຖືວ່າອັນນັ້ນແມ່ນປັດໃຈທີ່ສຳຄັນ ເພື່ອປັບປຸງ ແລະ ພັດທະນາກ້ອນກຳລັງມະຫາສາມັກຄີປວງຊົນທັງຊາດ. ເບິ່ງແຍງດູແລຜົນປະໂຫຍດແທດຈິງທີ່ຊອບທຳ ຊອບດ້ວຍກົດໝາຍ ຂອງປະຊາຊົນ; ສົມທົບຢ່າງກົມກຽວ ລະຫວ່າງຜົນປະໂຫຍດສ່ວນບຸກຄົນ, ຜົນປະໂຫຍດລວມໝູ່ ແລະ ຜົນປະໂຫຍດຂອງທົ່ວສັງຄົມ; ລະດົມກຳລັງແຮງຂອງປະຊາຊົນ ໄປຄຽງຄູ່ກັບບຳລຸງກຳລັງໃຫ້ປະຊາຊົນ; ເສີມຂະຫຍາຍປະຊາທິປະໄຕ ຕິດແໜ້ນກັບການຮັກສາລະບຽບວິໄນ ກົດໝາຍບ້ານເມືອງຢ່າງເຂັ້ມງວດ, ຕ້ານພະຍາດອາດຍາສິດ, ການສໍ້ລາດບັງຫຼວງ, ຄວາມຟຸ່ມເຟືອຍ. ຍູ້ແຮງການປະຕິຮູບຕຸລາການ, ປະຕິຮູບການບໍລິຫານ, ປ່ຽນແປງໃໝ່ແບບແຜນ ແບບວິທີເຮັດວຽກ, ປົວແປງວິທີທ່າທີ່ຮັບໃຊ້ປະຊາຊົນ; ຫັນການເຄື່ອນໄຫວລົງສູ່ຮາກຖານ, ເຂົ້າສູ່ແຕ່ລະຄອບຄົວປະຊາຊົນຫຼາຍກວ່າອີກ, ເປັນຕົ້ນແມ່ນໄປສູ່ເຂດຫ່າງໄກສອກຫຼີກ, ເຂດຫຍຸ້ງຍາກພິເສດ, ຂົນຂວາຍ ແລະ ຊ່ວຍເຫຼືອປະຊາຊົນລົບລ້າງຄວາມອຶດຫີວ ຫລຸດຜ່ອນຄວາມທຸກຍາກ, ກໍ່ສ້າງຊີວິດຄວາມເປັນຢູ່ອິ່ມໜຳສຳລານ ສົມບູນພູມສຸກ ຢູ່ໃນແຕ່ລະຊຸມຊົນ. ປະຕິບັດກົດລະບຽບປະຊາທິປະໄຕຢູ່ຮາກຖານໃຫ້ໄດ້ເປັນຢ່າງດີ, ສ້າງເງື່ອນໄຂໃຫ້ປະຊາຊົນເປັນເຈົ້າການ ຕັ້ງໜ້າເຂົ້າຮ່ວມໃນການກໍ່ສ້າງ ແລະ ຕິດຕາມກວດກາການປະຕິບັດນະໂຍບາຍ ໂຄງການ ແຜນການພັດທະນາເສດຖະກິດ - ສັງຄົມ, ຮັບປະກັນການປ້ອງກັນຊາດ ປ້ອງກັນຄວາມສະຫງົບຢູ່ທ້ອງຖິ່ນ. ເອົາໃຈໃສ່ເຖິງການສົນທະນາ, ຮັບຟັງ, ເກັບກຳແລະສຸມໃສ່ແກ້ໄຂຄວາມຫຍຸ້ງຍາກ, ຄວາມຂັດຂ້ອງ ອຸກອັ່ງຂອງປະຊາຊົນ, ຄວາມປາຖະໜາອັນຊອບທຳຂອງປະຊາຊົນ, ເປັນຕົ້ນແມ່ນບັນຫາທີ່ພົວພັນໂດຍກົງເຖິງຊີວິດຄວາມເປັນຢູ່, ວຽກເຮັດງານທຳ, ທີ່ດິນ, ສິ່ງແວດລ້ອມ...; ຈັດການບັນດາກໍລະນີຫຍໍ້ທໍ້, ການສໍ້ລາດບັງຫຼວງຢ່າງເຂັ້ມງວດ; ແກ້ໄຂກໍລະນີຮ້ອງຟ້ອງເປັນໝູ່ໃຫ້ໄດ້ເປັນຢ່າງດີ, ບໍ່ໃຫ້ມັນແກ່ຍາວ, ສັບສົນຂຶ້ນຕື່ມ. ເປັນເຈົ້າການຕໍ່ສູ້ເພື່ອປັດປະຕິເສດບັນດາຖ້ອຍທຳນອງໃສ່ຮ້າຍປ້າຍສີ, ຍຸຍົງຂອງບັນດາອິດທິກຳລັງປະຕິການ ທີ່ຫວັງທຳລາຍກອ້ນກຳລັງມະຫາສາມັກຄີປວງຊົນທັງຊາດ, ແບ່ງແຍກປະຊາຊົນ ກັບພັກ, ລັດ.
ສືບຕໍ່ ປະຕິບັດບັນດານະໂຍບາຍພັດທະນາເສດຖະກິດ - ສັງຄົມ ຢູ່ເຂດຊົນເຜົ່າສ່ວນນ້ອຍ ແລະເຂດພູຜາໃຫ້ໄດ້ເປັນຢ່າງດີ; ກວດຄືນ, ດັດສົມ, ເພີ່ມເຕີມ ເພື່ອບູລະນະນະໂຍບາຍທີ່ມີຢູ່ ແລະ ຄົ້ນຄວ້າປະກາດໃຊ້ນະໂຍບາຍໃໝ່ ເພື່ອຕອບສະໜອງຄວາມຕ້ອງການພັດທະນາ ຢູ່ບັນດາເຂດຊົນເຜົ່າສ່ວນນ້ອຍ ແລະ ໜ້າທີ່ວຽກງານຊົນຊາດຊົນເຜົ່າໃນໄລຍະໃໝ່. ຮັກສາ ແລະ ເສີມຂະຫຍາຍມູນເຊື້ອບູຊາບັນພະບຸລຸດ, ເຄົາລົບຊົມເຊີຍ ແລະ ຕອບແທນບຸນຄຸນ ຂອງຜູ້ທີ່ມີຄຸນງາມຄວາມດີຕໍ່ຊາດ; ເຄົາລົບຄວາມເຊື່ອຖືທີ່ເປັນມູນເຊື້ອຂອງປະຊາຊົນຊົນເຜົ່າສ່ວນນ້ອຍ ແລະ ຂອງປະຊາຊົນທີ່ຖືສາສະໜາ, ຜ່ານນັ້ນ ເພີ່ມທະວີຄວາມເຫັນດີເຫັນພ້ອມລະຫວ່າງຜູ້ທີ່ມີຄວາມເຊື່ອຖືສາສະໜາ ແລະ ຜູ້ທີ່ບໍ່ເຊື່ອຖືສາສະໜາ, ລະຫວ່າງຜູ້ທີ່ເຊື່ອຖືສາສະໜາທີ່ຕ່າງກັນ; ພ້ອມນັ້ນ, ຕໍ່ສູ້ຢ່າງຕັ້ງໜ້າຕ້ານປະກົດການ, ການກະທຳເຊື່ອຖືງົມງວາຍ, ສວຍໃຊ້ສາສະໜາເພື່ອທຳຄວາມເສຍຫາຍໃຫ້ແກ່ຜົນປະໂຫຍດຂອງປະເທດຊາດ ແລະ ຂອງປະຊາຊົນ.
ຍົກສູງບົດບາດ ທີ່ຕັ້ງຂອງແນວໂຮມປະເທດຊາດຫວຽດນາມ ແລະ ບັນດາອົງການຈັກຕັ້ງປະຊາຊົນ ໃນການປະຕິບັດນະໂຍບາຍມະຫາສາມັກຄີປວງຊົນທັງຊາດ, ວຽກງານຊົນຊາດຊົນເຜົ່າ, ວຽກງານສາສະໜາ. ມີຫຼາຍຮູບການປຸກລະດົມ ເຕົ້າໂຮມປະຊາຊົນ ໃຫ້ພ້ອມແຮງພ້ອມໃຈກັນ ປະຕິບັດແຜນນະໂຍບາຍ ແນວທາງຂອງພັກ, ນະໂຍບາຍ ກົດໝາຍຂອງລັດ ບັນລຸຜົນສຳເລັດ; ຕັ້ງໜ້າເກັບກຳ, ສ່ອງແສງຢ່າງທັນການກ່ຽວກັບ ແນວຄິດຈິດໃຈ, ຄວາມມຸ່ງມາປາຖະໜາ ຂອງບັນດາຊັ້ນຄົນປະຊາຊົນ, ປົກປັກຮັກສາສິດແລະຜົນປະໂຫຍດທີ່ຊອບທຳ ຂອງສະມາຊິກແນວໂຮມ; ພ້ອມນັ້ນກໍເຮັດໃຫ້ໄດ້ເປັນຢ່າງດີ ບົດບາດຕິດຕາມກວດກາ ຕໍ່ອົງການລັດ, ຕໍ່ພະນັກງານ ລັດຖະກອນ, ປະກອບສ່ວນກໍ່ສ້າງອຳນາການປົກຄອງຂັ້ນຕ່າງໆ ໃຫ້ສະອາດປອດໃສ ໝັ້ນຄົງເຂັ້ມແຂງ. ຍູ້ແຮງການປະຕິບັດບັນດາການຂົນຂວາຍ, ຂະບວນການແຂ່ງຂັນຮັກຊາດ, ເປັນຕົ້ນແມ່ນການຂົນຂວາຍ “ປວງຊົນສາມັກຄີກັນກໍ່ສ້າງຊົນນະບົດໃໝ່, ຕົວເມືອງສີວິໄລ” ໄລຍະປີ 2016 - 2020 ໂດຍແມ່ນແນວໂຮມປະເທດຊາດຫວຽດນາມ ເປັນຜູ້ປຸກລະດົມຂົນຂວາຍ. ນັບຖືຊົມເຊີຍການປະກອບສ່ວນຂອງປະຊາຊົນ, ຊົມເຊີຍຍ້ອງຍໍຢ່າງທັນການຕໍ່ແບບຢ່າງ “ວຽກດີ, ຄົນເດັ່ນ” ແລະ ທະວີຄູນບັນດາແບບຢ່າງທີ່ດີເດັ່ນນັ້ນ. ມີນະໂຍບາຍປຸກລະດົມກຳລັງໃຈ, ຝຶກອົບຮົມ, ແນະນຳ ແລະ ເສີມຂະຫຍາຍບົດບາດ ຂອງຜູ້ທີ່ມີອິດທິພົນໃນຊົນເຜົ່າສ່ວນນ້ອຍ, ຜູ້ນຳທາງສາສະໜາ ໃນການປະຕິບັດນະໂຍບາຍກ່ຽວກັບຊົນເຜົ່າ ສາສະໜາ, ພັດທະນາເສດຖະກິດ ວັດທະນະທຳ ສັງຄົມ, ປົກປັກຮັກສາລະບຽບຄວາມສະຫງົບຢູ່ໃນພື້ນທີ່. ເອົາໃຈໃສ່ເຖິງວຽກງານການຕ່າງປະເທດປະຊາຊົນ, ຕັ້ງໜ້າຂົນຂວາຍ ແລະ ມີນະໂຍບາຍດຶງດູດຊາວຫວຽດນາມຢູ່ຕ່າງປະເທດ ໃຫ້ຫັນເມືອສູ່ປະເທດຊາດ, ປະກອບສ່ວນກໍ່ສ້າງບ້ານເກີດເມືອງນອນ ໃຫ້ຮັ່ງມີເຂັ້ມແຂງ, ຮັກສາເອກະລັກຊາດ, ພາບພົດຂອງຄົນແລະປະເທດຫວຽດນາມ; ຍ້ອງຍໍຊົມເຊີຍຢ່າງທັນການ ຕໍ່ຜູ້ທີ່ມີຜົນງານດີເດັ່ນ, ພ້ອມນັ້ນກໍເປັນເຈົ້າການສົມທົບກັບບັນດາອົງການພາລະບົດບາດທີ່ກ່ຽວຂອງປະເທດເຈົ້າຂອງ ເພື່ອມີມາດຕະການທີ່ດີເພື່ອປົກປັກຮັກສາສິດແລະຜົນປະໂຫຍດທີ່ຖືກຕ້ອງຕາມກົດໝາຍ ຂອງຊາວຫວຽດນາມຢູ່ປະເທດນັ້ນ./.
ໂດຍ ເຈິ່ນດ້າຍກວາງ
ກຳມະການກົມການເມືອງ, ປະທານປະເທດ
ປະເທດສາທາລະນະລັດ ສັງຄົມນິຍົມ ຫວຽດນາມ
--------------------------
(1) ເອກະສານກອງປະຊຸມໃຫຍ່ຜູ້ແທນທົ່ວປະເທດຄັ້ງທີ XII, ຫ້ອງການສູງກາງພັກ, ຮ່າໂນ້ຍ, 2016, ໜ້າ 158 - 159.


text:
ຜູ້ເຂົ້າຊົມ
Login Form
MiniCalendar
ພິທີມອບຮັບລາງວັນ MOSWC 2015 ສປປລາວ
ນັກສຶກສາລາວ 2 ຄົນ ທີ່ີໄດ້ຮັບການຄັດເລືອກ ອັນດັບໜຶ່ງ ໃນການແຂ່ງຂັນ ການນຳໃຊ້ ໄມໂຄຣຊອບອອບຟິສ ລະດັບປະເທດ ປະຈຳປີ 2015 ທີ່ໄດ້ຈັດຂຶ້ນ ໃນຕົ້ນເດືອນກຸມພາ 2015 ຢູ່ ສປປ ລາວ ຄື ທ້າວ ແສງໄຊ ໄຊຍະຈັກ ນັກສຶກສາ ຈາກແຂວງສະຫວັນນະເຂດ ຄົນທີ 3 ຈາກຂວາມື ແລະ ທ້າວ ພິລະພົນ ອິນທະວົງສາ ຈາກໂຮງຮຽນມໍປາຍ ໂພນສະອາດ ແຂວງສະຫວັນນະເຂດ ຄົນທີ 6 ຈາກຂວາມື ຈະໄດ້ເປັນຕົວແທນ ເຂົ້າຮ່ວມແຂ່ງຂັນ ການນຳໃຊ້ ໄມໂຄຣຊອບອອບຟິສ ໃນອັນດັບໂລກ ທີ່ ດາລາສ, ລັດເທັກຊາສ ປະເທດ ສະຫະລັດອາເມຣິກາ ໃນລະຫວ່າງວັນທີ 9-12 ສິງຫາ 2015 ທີ່ຈະມາເຖິງນີ້.ການແຂ່ງຂັນການນຳໃຊ້ ໄມໂຄຣຊອບອອບຟິສ ລະດັບໂລກ ເປັນການແຂ່ງຂັນ ທົດສອບທັກສະ ຂອງນັກຮຽນ-ນັກສຶກສາ ດ້ານໄມໂຄຣຊອບເວີດ, ເອັກແຊລ ແລະ ເພົາເວີພອຍ ໂດຍກຳນົດ ເອົາຜູ້ເຂົ້າຮ່ວມທີ່ມີ ເກນອາຍຸ ລະຫວ່າງ 13-22 ປີ ເຂົ້າຮ່ວມແຂ່ງຂັນ ເຊິ່ງໄດ້ຈັດຂຶ້ນໃນທຸກໆປີ ໂດຍແມ່ນບໍລິສັດ ເຊີທິພອດ (Certiport) ເປັນຜູ້ຈັດຕັ້ງປະຕິບັດ, ແຕ່ລະປະເທດ ໃນຂອບເຂດທົ່ວໂລກ ຈຳນວນ 114 ປະເທດ ໄດ້ຈັດຕັ້ງການແຂ່ງຂັນ ແລະ ຄັດເລືອກເອົາຜູ້ທີ່ເກັ່ງ, ມີຄວາມຮູ້-ຄວາມສາມາດ ດ້ານໄອທີ ໂດຍຜ່ານການແຂ່ງຂັນ ຢູ່ພາຍໃນປະເທດ 2 ຮອບ ແລະ ຮອບທີ 3 ແມ່ນໄປແຂ່ງຂັນ ທີ່ປະເທດ ສະຫະລັດອາເມຣິກາ.ສຳລັບ ສປປ ລາວ ໄດ້ເລີ່ມເປີດການແຂ່ງຂັນ ການນຳໃຊ້ ໄມໂຄຣຊອບອອບຟິສ ລະດັບປະເທດ ມາແຕ່ຕົ້ນເດືອນກຸມພາ 2015 ເປັນຕົ້ນມາ ແລະ ໃນຕອນແລງວັນທີ 11 ພືດສະພາ 2015 ນີ້ ກະຊວງສຶກສາທິການ ແລະ ກິລາ ຮ່ວມກັບສູນ ປະກັນຄຸນນະພາບ ຈັດພິທີປິດການແຂ່ງຂັນດັ່ງກ່າວ ແລະ ມອບລາງວັນ ໃຫ້ກັບບັນດານັກຮຽນ-ນັກສຶກສາ ຈຳນວນ 8 ຄົນ ທີ່ຜ່ານການແຂ່ງຂັນ ເຊິ່ງມີຜູ້ເຂົ້າຮ່ວມແຂ່ງຂັນ ທັງໝົດ 500 ກວ່າຄົນ ຈາກ 6 ແຂວງ ໃນຂອບເຂດທົ່ວປະເທດ ຄື: ນະຄອນຫລວງວຽງຈັນ, ແຂວງຫລວງພະບາງ, ຈຳປາສັກ, ສະຫວັນນະເຂດ, ຊຽງຂວາງ ແລະ ແຂວງວຽງຈັນ ໂດຍມີທ່ານ ດຣ. ພັນຄຳ ວິພາວັນ ຮອງນາຍົກລັດຖະມົນຕີ, ລັດຖະມົນຕີວ່າການ ກະຊວງສຶກສາທິການ ແລະ ກິລາ, ບັນດາຫົວໜ້າກົມ, ຮອງກົມ ແລະ ນັກຮຽນ-ນັກສຶກສາ ເຂົ້າຮ່ວມ.ຜົນການແຂ່ງຂັນດັ່ງກ່າວ ລາງວັນທີ 1 ໄດ້ແກ່ ທ້າວ ແສງໄຊ ໄຊຍະຈັກ ມາຈາກມະຫາວິທະຍໄລ ສະຫວັນນະເຂດ ແລະ ທ້າວ ພິລະພົນ ອິນທະວົງສາ ມາຈາກໂຮງຮຽນ ມໍປາຍໂພນສະຫວັນ ແຂວງສະຫວັນນະເຂດ ໄດ້ຮັບທຶນການສຶກສາ ຜູ້ລະ 5 ລ້ານກີບ ພ້ອມໃບຢັ້ງຢືນ, ຫລຽນລາງວັນ ແລະ ໃບຍ້ອງຍໍ.
ກອງປະຊຸມລະດົມຄວາມຄິດ ກ່ຽວກັບການປະກັນຄຸນນະພາບການສຶກສາຊັ້ນສູງ 2010/12
ໃນວັນທີ6-8ທັນວາ2010, ສູນປະກັນຄຸນນະພາບການສຶກສາ ໄດ້ຮ່ວມກັບກົມການສຶກສາຊັ້ນສູງ ຈັດກອງປະຊຸມລະດົມແນວຄວາມຄິດ ກ່ຽວກັບການປະກັນຄຸນນະພາບການສຶກສາ ສຳລັບການສຶກສາຊັ້ນສູງຂຶ້ນ ຢູ່ທີ່ຫ້ອງປະຊຸມນາປ່າກວາງ, ເມືອງແກ້ວອຸດົມ ແຂວງວຽງຈັນ. ກອງປະຊຸມໄດ້ເຊື້ອເຊີນ ບັນດາກົມກ່ຽວຂ້ອງໃນກະຊວງສຶກສາທິການ, ບັນດາສະຖານສຶກສາຊັ້ນສູງ ທັງຂຶ້ນກັບກະຊວງສຶກສາ ທິການ ແລະ ຂຶ້ນກັບກະຊວງອື່ນ, ຫ້ອງການກະຊວງ ທີ່ມີສະຖານສຶກສາຢູ່ໃນສັງກັດ, ສະພາການຄ້າ ແລະອຸດສາຫະກຳ,ສະມາຄົມການສຶກສາ ພາກເອກະຊົນ. ກອງປະຊຸມໄດ້ຮັບກຽດ ຈາກທ່ານລັດຖະມົນຕີຊ່ວຍວ່າການກະຊວງສຶກສາທິການ ທ່ານລີຕູ້ ບົວປາວ ກ່າວເປີດກອງປະຊຸມ,
Read more: ກອງປະຊຸມລະດົມຄວາມຄິດ ກ່ຽວກັບການປະກັນຄຸນນະພາບການສຶກສາຊັ້ນສູງ 2010/12
ການລົງໄປຕິດຕາມການປະເມີນຕົນເອງຂອງສະຖານອາຊີວະສຶກສາ 2010/11 ວັນທີ15-17/11/2010
ວັນທີ 15-17/11/2010
ອຈ. ປັນຍາ ຈັນທະວົງ, ດຣ. ສິລິພັນ (ຊ່ຽວຊານອົງການ UNESCO), ອຈ.ປີນາ (ຕ່າງໜ້າໃຫ້ອົງການ UNESCO) ເດີນທາງໄປ
ໂຮງຮຽນວິຊາຊີບແບບປະສົມແຂວງຊຽງຂວາງ ເພື່ອຕິດຕາມການຈັດຕັ້ງປະຕິບັດການປະເມີນຄຸນນະພາບການສຶກສາຕົນເອງພາຍໃຕ້ໂຄງ ການ ການທົດລອງນຳໃຊ້ ປຶ້ມຄູ່ມືປະກັນຄຸນນະພາບ ການສຶກສາສຳລັບອາຊີວະສຶກສາ.
ວັນທີ18/11/2010
ອຈ. ປັນຍາ ຈັນທະວົງ, ດຣ. ສິລິພັນ (ຊ່ຽວຊານອົງການ UNESCO), ອຈ. ກິ່ນນະພາ, ອ. ບົງ (ວິຊາການສູນປະກັນ) ເດີນທາງ ໄປວິທະຍາໄລເຕັກນິກແຂວງວຽງຈັນ ເພື່ອຕິດຕາມການຈັດຕັ້ງປະຕິບັດການປະເມີນຄຸນນະພາບການສຶກສາຕົນເອງ ພາຍໃຕ້ໂຄງ ການ ການທົດລອງນຳໃຊ້ ປຶ້ມຄູ່ມືປະກັນຄຸນນະພາບ ການສຶກສາສຳລັບອາຊີວະສຶກສາ.
ວັນທີ19/11/2010
ດຣ. ສິລິພັນ, ອຈ. ປີນາ, ອຈ. ໂອລີລັກ (ວິຊາການສູນປະກັນ) ໄດ້ເດີນທາງໄປວິທະຍາໄລເຕັກນິກປາກປ່າສັກ ເພື່ອປຶກສາຫາລືກັບ ຄະນະອຳ ນວຍການກ່ຽວກັບຄວາມຄືບໜ້າຂອງການຈັດຕັ້ງປະຕິບັດການປະເມີນຕົນເອງ ແລະ ແຜນການໃນຕໍ່ໜ້າ ກ່ຽວກັບວຽກງານປະກັນຄຸນນະ ພາບການສຶກສາ.


text:
ຜົນປະໂຫຍດຂອບເຂດ (ເສດຖະສາດ)
ໃນ ເສດຖະສາດ, ຜົນປະໂຫຍດຂອບເຂດ (ພາສາອັງກິດ: marginal utility) ຂອງ ສິນຄ້າ ຫຼື ການບໍລິການ ແມ່ນສ່ວນຕ່າງຂອງ ຜົນປະໂຫຍດ ທີ່ ຈະເກີດຂຶ້ນ ຍ້ອນການເພີ່ມ ຫຼື ຫຼຸດລົງ ຂອງ ການຊົມໃຊ້ ສິນຄ້າຫຼື ການບໍລິການນັ້ນ. ພາຍໃຕ້ ສົມມຸດຕິຖານທົ່ວໄປ ຂອງ ທິດສະດີເສດຖະສາດ ຜົນປະໂຫຍດຂອບເຂດ ແມ່ນ ຜົນປະໂຫຍດ ທີ່ ຈະໄດ້ຮັບ ຫຼື ເສຍໄປ ຍ້ອນ ການຊົມໃຊ້ ສິນຄ້າ ຫຼື ການບໍລິການໃດໜຶ່ງ ຫຼາຍຂຶ້ນ ຫຼຸດລົງໜຶ່ງຫົວໜ່ວຍ. ແນວຄວາມຄິດກ່ຽວກັບ ຜົນປະໂຫຍດຂອບເຂດ ຖືກພັດທະນາຂຶ້ນ ຍ້ອນຄວາມຕ້ອງການຂອງນັກເສດຖະສາດທີ່ ຢາກ ອະທິບາຍ ກົນໄກກຳໜົດ ລາຄາ ໃນ ຕະຫຼາດ. ຄຳວ່າ “marginal utility” ໃນ ພາສາອັງກິດ , ແມ່ນ ການແປ ຄຳວ່າ “Grenznutzen” (ແປຕາມໂຕວ່າ ຂອບເຂດຜົນປະໂຫຍດ) ຂອງ ນັກເສດຖະສາດ ທ່ານ Friedrich von Wieser ໂດຍ ທ່ານ cFriedrich von Wieser.


text:
Pages: 1
ຖະແຫລງການຮ່ວມລະຫວ່າງ
ສປປລາວແລະສະຫະລັດອາເມລິກາກວມເອົາ 20 ບັນຫາ
-------------------
1. ເນື່ອງໃນໂອກາດ ການຢ້ຽມຢາມຄັ້ງປະຫວັດສາດ ຢູ່ ສປປລາວ, ປະທານາທິບໍດີບາຣັກໂອບາມາ ແລະປະທານປະເທດ ບຸນຍັງ ວໍລະຈິດ ໄດ້ພົບປະກັນໃນມື້ນີ້ ຢູ່ທີ່ນະຄອນຫລວງວຽງຈັນ, ຊຶ່ງຜູ້ນຳທັງສອງໄດ້ພ້ອມກັນຖະແຫລງຢ່າງເປັນທາງການ ກ່ຽວກັບການເປັນຄູ່ຮ່ວມມືແບບກວມລວມ ລະຫວ່າງສປປລາວແລະ ສະຫະລັດອາເມລິກາ. ຜ່ານການເປັນຄູ່ຮ່ວມແບບກວມລວມດັ່ງກ່າວ, ສປປລາວ ແລະ ສະຫະລັດອາເມລິກາໄດ້ພ້ອມກັນໄຂສັງກາດໃໝ່ ໃນການພົວພັນສອງຝ່າຍບົນພື້ນຖານຂອງການເຄົາລົບນັບຖືຊຶ່ງກັນແລະ ກັນ, ມີຜົນປະໂຫຍດຮ່ວມກັນ ແລະ ຄວາມມຸ້ງມາດປາດຖະໜາຮໍາບາດແຜທີ່ມີມາໃນອະດີດ ແລະສ້າງພື້ນຖານສຳລັບອະນາຄົດ.
2. ປະທານປະເທດ ບຸນຍັງ ວໍລະຈິດ ແລະ ປະທານາທິບໍດີບາຣັກໂອບາມາ ໄດ້ພ້ອມກັນເຫັນດີສ້າງການເປັນຄູ່ຮ່ວມມືແບບກວມລວມ ລະຫວ່າງສປປລາວ ແລະ ສະຫະລັດອາເມລິກາ ເພື່ອເສີມຂະຫຍາຍການພົວພັນ. ຜູ້ນຳທັງສອງ ໄດ້ຢືນຢັນຫລັກການຂອງການເປັນຄູ່ຮ່ວມມືແບບກວມລວມ ທີ່ກວມເອົາ ການເຄົາລົບນັບຖືກົດບັດສະຫະປະຊາຊາດ, ກົດໝາຍລະຫວ່າງຊາດ ແລະ ການເຄົາລົບຕໍ່ລະບອບການເມືອງ, ເອກະລາດ, ອະທິປະໄຕ ແລະ ຜືນແຜ່ນດິນອັນຄົບຖ້ວນຂອງກັນ ແລະ ກັນ. ຜູ້ນຳທັງສອງໄດ້ຖະແຫລງວ່າການເປັນຄູ່ຮ່ວມມືແບບກວມລວມ ແມ່ນແນໃສ່ປະກອບສ່ວນສ້າງສັນຕິພາບ, ສະຖຽງລະພາບ, ການຮ່ວມມື ແລະ ຄວາມວັດທະນາຖາວອນຢູ່ໃນປະເທດທັງສອງ, ຢູ່ໃນພາກພື້ນ ແລະ ໃນໂລກ. ການເປັນຄູ່ຮ່ວມມືແບບກວມລວມດັ່ງກ່າວ ຈະເປັນກົນໄກສຳລັບການຮ່ວມມືຢູ່ໃນດ້ານຕ່າງໆເຊັ່ນ: ການພົວພັນທາງດ້ານການເມືອງແລະການທູດ, ການພົວພັນດ້ານເສດຖະກິດ ແລະ ການຄ້າ, ວິທະຍາສາດແລະເຕັກໂນໂລຊີ, ການສຶກສາ ແລະການຝຶກອົບຮົມ, ການຮັກສາສະພາບແວດລ້ອມ, ສາທາລະນະສຸກ, ການຮ່ວມມືທາງດ້ານມະນຸດສະທຳ, ການແກ້ໄຂບັນຫາທີ່ຕົກຄ້າງມາຈາກສົງຄາມ, ຄວາມໝັ້ນຄົງ, ການປົກປ້ອງແລະສົ່ງເສີມສິດທິມະນຸດ ແລະ ການພົວພັນລະຫວ່າງປະຊາຊົນ-ປະຊາຊົນ.
ການຮ່ວມມືທາງດ້ານການເມືອງແລະການທູດ
3. ໃນນາມເປັນພາກສ່ວນໜຶ່ງຂອງການເປັນຄູ່ຮ່ວມແບບກວມລວມ, ທັງສອງຝ່າຍໄດ້ມຸ່ງໝັ້ນທີ່ຈະເພີ້ມທະວີການແລກປ່ຽນການຢ້ຽມຢາມໃນລະດັບສູງ,ໄປພ້ອມກັບມີການຕິດຕໍ່ພົວພັນກັນໃນທຸກລະດັບເພື່ອເພີ້ມທະວີການປຶກສາຫາລື ແລະ ກົນໄກຂອງການຮ່ວມມືກັນ. ປະທານາທິບໍດີໂອບາມາໄດ້ຢືນຢັນເຖິງການຄ້ຳປະກັນຂອງສະຫະລັດອາເມລິກາ ໃຫ້ແກ່ເອກະລາດ, ອະທິປະໄຕ, ຄວາມວັດທະນາຖາວອນ ແລະການເຊື່ອມໂຍງເຂົ້າຢູ່ໃນປະຊາຄົມສາກົນຂອງສປປລາວ. ປະທານປະເທດ ບຸນຍັງ ວໍລະຈິດ ສະແດງຄວາມຍິນດີຕໍ່ການເພີ້ມທະວີການໃຫ້ຄວາມຮ່ວມມືຂອງສະຫະລັດອາເມລິກາ ຢູ່ໃນພາກພື້ນອາຊີ-ປາຊີຟິກຊຶ່ງເປັນການປະກອບສ່ວນໃຫ້ແກ່ສັນຕິພາບ, ສະຖຽນລະພາບ ແລະ ຄວາມວັດທະນາຖາວອນຢູ່ໃນພາກພື້ນນີ້.
4. ຜູ້ນຳທັງສອງໄດ້ສະແດງຄວາມຍິນດີຕໍ່ການດຳເນີນການປຶກສາຫາລືເປັນລະບົບປົກກະຕິລະຫວ່າງກະຊວງການຕ່າງປະເທດຂອງທັງສອງປະເທດ, ການຊຸກຍູ້ການປຶກສາຫາລື ແລະ ການພົວພັນແລກປ່ຽນລະຫວ່າງບັນດາສະຖາບັນລວມທັງພັກການເມືອງຂອງທັງສອງປະເທດ.
5. ປະທານປະເທດ ບຸນຍັງ ວໍລະຈິດ ແລະ ປະທານາທິບໍດີໂອບາມາ ໄດ້ຕົກລົງທີ່ຈະເພີ້ມທະວີການຮ່ວມມືກັນໃນເວທີພາກພື້ນ ແລະສາກົນ, ນັບທັງປະຊາຄົມອາຊຽນ, ເວທີປຶກສາຫາລືຂັ້ນພາກພື້ນຂອງອາຊຽນ (ARF), ກອງປະຊຸມສຸດຍອດອາຊີຕາເວັນອອກ (EAS) ແລະ ກອງປະຊຸມລັດຖະມົນຕີປ້ອງກັນປະເທດອາຊຽນບວກ (ADMM+) ເພື່ອການຄ້ຳປະກັນໃຫ້ແກ່ສັນຕິພາບ, ສະຖຽນລະພາບ, ການຮ່ວມມື ແລະການພັດທະນາຢູ່ໃນພາກພື້ນອາຊີ-ປາຊີຟິກ. ທັງສອງຜູ້ນຳໄດ້ຢືນຢັນການສະໜັບສະໜູນຂອງຕົນເພື່ອການແກ້ໄຂຄວາມຂັດແຍ່ງຕ່າງໆໂດຍສັນຕິວິທີ ທີ່ສອດຄ່ອງກັບກົດໝາຍລະຫວ່າງຊາດ. ທັງສອງຜູ້ນຳຍັງໄດ້ຢືນຢັນການສະໜັບສະໜູນຂອງຕົນຕໍ່ຫລັກການ ບໍ່ນຳໃຊ້ການຂົ່ມຂູ່ ຫລື ບໍ່ນຳໃຊ້ກຳລັງໃນການແກ້ໄຂບັນຫາຂໍ້ຂັດແຍ່ງໃດໆ.
6. ທັງສອງຜູ້ນຳສະແດງຄວາມຍິນດີຕໍ່ຄວາມກ້າວໜ້າ ຂອງໂຄງການລິເລີ່ມແມ່ນ້ຳຂອງຕອນລຸ່ມ(LMI) ແລະ ຂໍ້ລິເລີ່ມຂອງເພື່ອນປະເທດລຸ່ມແມ່ນໍ້າຂອງ (FLM) ໃນປີທີ່ຜ່ານມາ. ພ້ອມກັນນັ້ນ, ຜູ້ນໍາທັງສອງ ຍັງໄດ້ຢືນຢັນຄໍາໝັ້ນສັນຍາໃນການເຮັດວຽກຮ່ວມກັນຢ່າງໃກ້ຊິດ, ຮ່ວມກັນກັບບັນດາປະເທດສະມາຊິກໂຄງການLMI ແລະ FLM,ເພື່ອສືບຕໍ່ສ້າງຄວາມເຂັ້ມແຂງໃນການຮ່ວມມື ໂດຍຜ່ານການຈັດຕັ້ງປະຕິບັດແຜນງານສຳລັບໄລຍະ 2016-2020 ແລະ ການຮ່ວມມືກັນສ້າງພື້ນຖານໂຄງລ່າງແບບຍືນຍົງ, ເພື່ອເສີມຂະຫຍາຍການເຊື່ອມຈອດໃນພາກພື້ນ, ລວມທັງສົ່ງເສີມການຫລຸດຜ່ອນຄວາມແຕກໂຕນທາງດ້ານການພັດທະນາລະຫວ່າງປະເທດສະມາຊິກດ້ວຍກັນ ແລະ ເພື່ອຄວາມສົມບູນພູນສຸກຂອງປະຊາຊົນໃນພາກພື້ນແມ່ນ້ຳຂອງ.
ບັນຫາຕົກຄ້າງຈາກສົງຄາມ
7. ປະທານປະເທດ ບຸນຍັງວໍລະຈິດ ແລະ ປະທານາທິບໍດີໂອບາມາໄດ້ຢືນຢັນການຮ່ວມມືທີ່ມີການຂະຫຍາຍ ຕົວໃນການແກ້ໄຂບັນຫາທີ່ຕົກຄ້າງຈາກສົງຄາມ ເພື່ອແນໃສ່ເພີ້ມທະວີຄວາມເຊື່ອໝັ້ນຊຶ່ງກັນ ແລະ ກັນທີ່ຈະເອື້ອອຳນວຍໃຫ້ທັງສອງປະເທດເສີມຂະຫຍາຍສາຍພົວພັນໃນອະນາຄົດ. ປະທານາທິບໍດີໂອບາມາໄດ້ຖະແຫລງທີ່ຈະເພີ້ມການຊ່ວຍເຫລືອໃຫ້ແກ່ສປປລາວຈຳນວນ 90 ລ້ານໂດລາສະຫະລັດໃນໄລຍະ 3 ປີຕໍ່ໜ້າສຳລັບວຽກງານການສຳຫລວດກ່ຽວກັບລະເບີດບໍ່ທັນແຕກໃນຂອບເຂດທົ່ວປະເທດ ແລະ ການເກັບກູ້ລະເບີດບໍ່ທັນແຕກ (UXO) ແລະຊ່ວຍເຫລືອແກ້ໄຂຜົນກະທົບ ທີ່ເກີດຈາກການເກັບກູ້ລະເບີດໃນສປປ ລາວ. ປະທານປະເທດບຸນຍັງວໍລະຈິດ ສະແດງຄວາມຍິນດີຕໍ່ຄວາມມຸ້ງໝາຍຂອງສະຫະລັດອາເມລິກາ ທີ່ຈະສືບຕໍ່ຊ່ວຍເຫລືອວຽກງານເກັບກູ້ລະເບີດບໍ່ທັນແຕກ, ຊ່ວຍເຫລືອຜູ້ປະສົບເຄາະຮ້າຍຈາກລະເບີດບໍ່ທັນແຕກ, ປ້ອງກັນໄພຈາກລະເບີດທີ່ບໍ່ທັນແຕກໃນອະນາຄົດ ແລະ ເພີ່ມທະວີການພັດທະນາບຸກຄະລາກອນແຫ່ງຊາດເພື່ອຮັບປະກັນຄວາມຍືນຍົງຂອງວຽກງານນີ້.
ການຮ່ວມມືທາງດ້ານມະນຸດສະທຳ
8. ປະທານາທິບໍດີໂອບາມາ ໄດ້ຕີລາຄາສູງຕໍ່ການສືບຕໍ່ໃຫ້ຄວາມຮ່ວມມືຂອງສປປ ລາວ ໃນວຽກງານຊອກຫາຜູ້ສູນຫາຍໃນປາງສົງຄາມ, ລວມທັງບາດກ້າວຄືບໜ້າໃນການເພີ້ມປະສິດທິຜົນ ຂອງຄວາມພະຍາຍາມໃນການຄົ້ນຫາຮ່ວມກັນ. ທັງສອງຝ່າຍຈະສືບຕໍ່ດຳເນີນການພົບປະກັນສອງຄັ້ງຕໍ່ປີ ເພື່ອຫາລືທາງດ້ານວິຊາການໃນການວາງແຜນລົງປະຕິບັດງານ ແລະໃນການອອກແຮງເພື່ອເຮັດສຳເລັດວຽກງານດັ່ງກ່າວຢ່າງວ່ອງໄວ ແລະ ມີປະສິດທິຜົນ.
ການພົວພັນດ້ານເສດຖະກິດແລະການຄ້າ
9. ປະທານປະເທດ ບຸນຍັງວໍລະຈິດ ແລະ ປະທານາທິບໍດີໂອບາມາ ສະແດງຄວາມຍິນດີຕໍ່ການລົງນາມເມື່ອຕົ້ນປີນີ້ໃນສັນຍາຂອບວ່າດ້ວຍການຄ້າ ແລະ ການລົງທຶນລະຫວ່າງສອງປະເທດ. ສັນຍາດັ່ງກ່າວຈະເປັນການສືບຕໍ່ເພີ້ມທະວີການພົວພັນທາງດ້ານການຄ້າ ແລະ ປະກອບເປັນພື້ນຖານໃຫ້ແກ່ການເປີດກວ້າງການພົວພັນທາງດ້ານການຄ້າລະຫວ່າງສອງຊາດ.
10. ທັງສອງຜູ້ນຳໄດ້ຮັບຮູ້ເຖິງຄວາມສຳຄັນ ຂອງການປົກປ້ອງປະຊາກອນ ທີ່ຍັງມີຄວາມຫຍຸ້ງຍາກຂາດເຂີນໄປຄຽງຄູ່ກັບການສືບຕໍ່ພັດທະນາທາງດ້ານເສດຖະກິດ, ການຄ້ຳປະກັນມາດຕະຖານແຮງງານສາກົນພ້ອມທັງຮ່ວມມືກັນໃນການປາບປາມການໃຊ້ແຮງງານເດັກ, ການໃຊ້ແຮງງານແບບບັງຄັບ ແລະ ການຄ້າມະນຸດ.
11. ປະທານາທິບໍດີ ໂອບາມາ ໄດ້ສະແດງຄວາມຍິນດີ ຕໍ່ຄຳຢືນຢັນ ຂອງ ປະທານປະເທດ ບຸນຍັງວໍລະຈິດໃນການສືບຕໍ່ປະຕິບັດເພື່ອຄ້ຳປະກັນມາດຖານແຮງງານສາກົນ ທີ່ຈະກ້າວສູ່ການອະນຸມັດ ໂດຍສະຫະລັດ ອາເມລິກາ ກ່ຽວກັບສິດພິເສດ ທາງດ້ານການຄ້າໃຫ້ແກ່ ສປປ ລາວ.
ການຮ່ວມມືດ້ານການສຶກສາ
12. ປະທານປະເທດ ບຸນຍັງ ວໍລະຈິດ ແລະ ປະທານາທິບໍດີໂອບາມາ ໄດ້ຢືນຢັນກ່ຽວກັບຄວາມຕ້ອງການໃນການເພີ້ມທະວີການພົວພັນຮ່ວມມືໃນດ້ານການສຶກສາ, ວັດທະນະທຳ ແລະ ສາຍພົວພັນ ລະຫວ່າງປະຊາຊົນຂອງສປປລາວ ແລະ ສະຫະລັດອາເມລິກາ. ປະທານາທິບໍດີໂອບາມາ ໄດ້ປະກາດຂໍ້ລິເລີ້ມໂຄງການການສຶກສາຂັ້ນພື້ນຖານ, ຊຶ່ງກວມເອົາການຮຽນອ່ານໃນຊັ້ນປະຖົມຂັ້ນຕົ້ນ ແລະ ສປປລາວ ຈະເປັນປະເທດໄດ້ຮັບທຶນການສຶກສາ ຈາກລັດຖະບານອາເມລິກາ ສຳລັບໂຄງການໃຫ້ເດັກຍິງໄດ້ເຂົ້າຮັບການສຶກສາ. ທັງສອງຜູ້ນຳໄດ້ສະແດງຄວາມຍິນດີກ່ຽວກັບຜົນໃນທາງບວກ ຂອງໂຄງການອາຫານສຳ ລັບໂຮງຮຽນ ຊຶ່ງລັດຖະບານອາເມລິກາ ພວມມີການສະໜອງການຊ່ວຍເຫລືອໃນມູນຄ່າ 27 ລ້ານໂດລາໃນໄລຍະ 5 ປີ. ທັງສອງຜູ້ນຳໄດ້ໃຫ້ການສັງເກດຕີລາຄາ ກ່ຽວກັບການເພີ້ມຂຶ້ນຢ່າງໄວວາຂອງໂຄງການອົບຮົມພາສາອັງກິດຢູ່ ສປປ ລາວ ແລະຢືນຢັນວ່າການຮ່ວມມືຢ່າງໃກ້ຊິດໃນຂົງເຂດການສຶກສາ ແລະການຝຶກອົບຮົມຈະເປັນອົງປະກອບທີ່ສຳຄັນ ຂອງການພົວພັນຮ່ວມມືໃນຂັ້ນຕໍ່ໄປ. ຜູ້ນຳທັງສອງໄດ້ເນັ້ນ ໜັກວ່າການສອນພາສາອັງກິດແບບເລັ່ງລັດ ຈະຊ່ວຍປະກອບສ່ວນໃຫ້ ສປປ ລາວ ສາມາດຮ່ວມມືກັບບັນດາປະເທດໃນກຸ່ມອາຊຽນໄດ້ສະດວກຂຶ້ນ ໃນການພັດທະນາທາງດ້ານການສຶກສາ, ວັດທະນະທຳແລະສັງຄົມ ພ້ອມທັງມີຄວາມອາດສາມາດໃນການແຂ່ງຂັນ ໃນເສດຖະກິດຂອງໂລກຢູ່ໃນສະຕະວັດທີ 21. ປະທານປະເທດ ບຸນຍັງ ວໍລະຈິດ ແລະ ປະທານາທິບໍດີໂອບາມາໄດ້ຕີລາຄາຜົນສຳເລັດຂອງຂໍ້ລິເລີ່ມໃນການແລກປ່ຽນທາງດ້ານການສຶກສາ ລະຫວ່າງສອງຝ່າຍ, ສະເພາະແລ້ວແມ່ນໂຄງການຟູນບະໄຣ (Fulbright). ທັງສອງຜູ້ນຳ ໄດ້ຍົກໃຫ້ເຫັນເຖິງຄວາມຕ້ອງການທີ່ຈະສືບຕໍ່ການສົນທະນາກ່ຽວກັບໂຄງ ການອາສາສະໝັກ Peace Corps ຢູ່ ລາວ.
ສາທາລະນະສຸກແລະໂພຊະນາການ
13. ຜູ້ນຳທັງສອງ ໄດ້ສະແດງຄວາມຍິນດີຕໍ່ການສ້າງຕັ້ງສະຖາບັນໂພຊະນາການ ລາວ-ອາເມລິກາ ທີ່ສອດຄ່ອງກັບຄວາມພະຍາຍາມຂອງສປປ ລາວ ໃນການບັນລຸເປົ້າໝາຍຂອງການພັດທະນາແບບຍືນຍົງແລະ ເປັນການຮັບປະກັນໃຫ້ເດັກນ້ອຍລາວ ໄດ້ຮັບການສະໜອງທາງດ້ານໂພຊະນາການທີ່ຕ້ອງການສຳລັບການເຕີບໃຫຍ່ຂອງເດັກຢ່າງມີສຸຂະພາບສົມບູນດີ. ຜູ້ນຳທັງສອງຍັງໄດ້ເນັ້ນເຖິງໂຄງການໃນໄລຍະສາມປີຕໍ່ໜ້າຂອງອົງການຢູເສດ (USAID) ໃນມູນຄ່າ 6 ລ້ານໂດລາ ທີ່ຈະຊຸກຍູ້ໃຫ້ແກ່ໂຄງການອະນາໄມຂອງຊຸມຊົນ ແລະ ສະບຽງອາຫານສຳລັບແມ່ ແລະ ເດັກ ຢູ່ໃນຕົວເມືອງກຸ່ມເປົ້າໝາຍໂດຍສອດຄ່ອງກັບແຜນດຳເນີນງານ ກ່ຽວກັບຄວາມໝັ້ນຄົງດ້ານສະບຽງອາຫານ ແລະ ໂພຊະນາການ. ປະທານາທິບໍດີໂອບາມາ ຢືນຢັນເຖິງຄວາມມຸ້ງໝັ້ນຂອງສະຫະລັດອາເມລິກາ ທີ່ຈະສຶບຕໍ່ສະໜອງການຊ່ວຍເຫລືອໃນດ້ານການປິ່ນປົວທາງການແພດ ແລະ ການເບິ່ງແຍງອື່ນໆສຳລັບຄົນພິການໂດຍບໍ່ຂຶ້ນກັບວ່າມີສາເຫດມາຈາກອັນໃດ. ປະທານປະເທດ ບຸນຍັງວໍລະຈິດ ໄດ້ຕີລາຄາສູງຕໍ່ການສືບຕໍ່ສະໜັບສະໜູນຂອງລັດຖະບານສະຫະລັດອາເມລິກາໂດຍຜ່ານແຜນງານສຸກເສີນສຳລັບການປິ່ນປົວໂລກເອດສ໌ ສຳລັບຄວາມພະຍາຍາມຂອງສປປລາວ ໃນການສ້າງລະບົບປ້ອງກັນ ແລະ ປິ່ນປົວໂລກເອດສ໌ແບບຍືນຍົງ.
14. ປະທານປະເທດ ບຸນຍັງ ວໍລະຈິດ ແລະ ປະທານາທິບໍດີໂອບາມາ ມີຄວາມມຸ່ງໝັ້ນທີ່ຈະຮ່ວມກັນສ້າງຄວາມກ້າວໜ້າ ໃນດ້ານຄວາມໝັ້ນຄົງທາງດ້ານສາທາລະນະສຸກໂລກ (GHSA), ນັບທັງການສະໜັບສະໜູນຢ່າງເປັນທາງການໂດຍຜ່ານການຮ່ວມມືສອງຝ່າຍ ເພື່ອພັດທະນາແຜນການ 5 ປີໃນການກະຕຸກຊຸກຍູ້ຄວາມອາດສາມາດຂອງສປປລາວ, ໃນການປ້ອງກັນ, ການກວດພົບແລະ ການຮັບມືຕໍ່ໄພຂົ່ມຂູ່ທາງຊີວະພາບ ແລະ ໃນການປະຕິບັດອີງຕາມລະບຽບການສາທາລະນະສຸກ ສາກົນ. ໃນຖານະເປັນສ່ວນໜຶ່ງຂອງຄວາມມຸ້ງໝາຍດັ່ງກ່າວ, ສປປລາວ ຈະເຂົ້າເປັນສະມາຊິກເຄືອຂ່າຍສ້າງຄວາມໝັ້ນຄົງດ້ານສາທາ ລະນະສຸກໂລກ (GHSA) ໃນປີ 2016, ເພື່ອຈະໄດ້ມີການເຜີຍແຜ່ກ່ຽວກັບການປະເມີນຜົນ ໃນດ້ານຄວາມອາດສາມາດແຫ່ງຊາດ. ສະຫະລັດອາເມລິກາ ຫາກໍ່ໄດ້ເຮັດການເຜີຍແຜ່ກ່ຽວກັບການປະເມີນຜົນດັ່ງກ່າວເມື່ອບໍ່ດົນມານີ້.
ການຮັກສາສິ່ງແວດລ້ອມ
15. ປະທານປະເທດ ບຸນຍັງ ວໍລະຈິດແລະ ປະທານາທິບໍດີໂອບາມາ ຢືນຢັນວ່າ ຈະໃຫ້ຄວາມສຳຄັນໃນການແກ້ໄຂບັນຫາການປ່ຽນແປງດິນຟ້າອາກາດ ແລະ ໄດ້ຕົກລົງສະໜັບສະໜູນການປະຕິບັດງານໃຫ້ມີປະສິດທິພາບແລະໃຫ້ສອດຄ່ອງກັບຂໍ້ຕົກລົງປາຣີ. ພາຍຫລັງທີ່ສະຫະລັດອາເມລິກາ ໄດ້ໃຫ້ສັດຕະຍາບັນ ຕໍ່ຂໍ້ຕົກລົງປາຣີ, ປະທານປະເທດ ບຸນຍັງ ວໍລະຈິດ ໄດ້ຖະແຫລງວ່າ ສປປ ລາວ ໄດ້ສຳເລັດຂັ້ນຕອນຢູ່ພາຍໃນ ສຳລັບການໃຫ້ສັດຕະຍາບັນ ແລະ ການເຂົ້າຮ່ວມໃນຂໍ້ຕົກລົງດັ່ງກ່າວພາຍໃນປີນີ້. ທັງສອງຜູ້ນຳ ຮຽກຮ້ອງໃຫ້ທຸກໆປະເທດສະໜັບສະໜູນ ໃຫ້ຂໍ້ຕົກລົງດັ່ງກ່າວມີຜົນສັກສິດພາຍໃນປີ 2016 ນີ້. ຜູ້ນຳທັງສອງມີຄວາມມຸ່ງໝັ້ນ ທີ່ຈະຮັບຮອງອະນຸສັນຍາ Montreal ເພື່ອມາດຕະການຫລຸດພາວະໂລກຮ້ອນທີ່ໄດ້ມີການປັບປຸງແກ້ໄຂໃນປີ 2016 ແລະ ສະໜັບສະໜູນການຮັບຮອງເອົາມາດຕະການທີ່ຈະວາງອອກ ໂດຍອົງການການບິນພົນລະເຮືອນສາກົນ ເພື່ອເລີ່ມປະຕິບັດແຕ່ປີ 2020.
16. ປະທານປະເທດ ບຸນຍັງ ວໍລະຈິດ ແລະ ປະທານາທິບໍດີໂອບາມາ ໄດ້ສະແດງຄວາມຍິນດີຕໍ່ການຮ່ວມມືກັນທີ່ເພີ້ມຂຶ້ນ ລະຫວ່າງສອງຝ່າຍເພື່ອຊຸກຍູ້ໃຫ້ແກ່ການພັດທະນາແຫລ່ງໄຟຟ້ານ້ຳຕົກ ຢ່າງມີຄວາມຮັບຜິດຊອບ, ການພັດທະນາປ່າໄມ້ແບບຍືນຍົງ ເຊັ່ນດຽວກັນກັບການປັບຕົວເຂົ້າກັບການປ່ຽນແປງຂອງດິນຟ້າອາກາດ ແລະ ການຮັບມືກັບໄພພິບັດທຳມະຊາດ. ທັງສອງປະເທດຢືນຢັນທີ່ຈະສົ່ງເສີມຊ່ອງທາງໄປສູ່ການຫລຸດພາວະໂລກຮ້ອນ, ລວມທັງການສົ່ງເສີມການນຳໃຊ້ແຫລ່ງພະລັງງານສະອາດທີ່ຫລຸດຜ່ອນຜົນກະທົບຕໍ່ສິ່ງແວດລ້ອມ ແລະ ສະພາບດິນຟ້າອາກາດ.
17. ຜູ້ນຳທັງສອງຍັງໄດ້ຕົກລົງ ທີ່ຈະຮ່ວມມືກັນຮ່ວມກັບບັນດາເພື່ອນຂອງປະເທດລຸ່ມແມ່ນ້ຳຂອງ(LMI) ເພື່ອສົ່ງເສີມການຄົ້ນຄວ້າວິທະຍາສາດ, ການເພີ້ມທະວີຂີດຄວາມສາມາດ, ການລົງທຶນແລະ ການປຶກສາຫາລືເພື່ອຄ້ຳປະກັນໃຫ້ແກ່ການພັດທະນາທີ່ຍືນຍົງຂອງແມ່ນ້ຳຂອງ. ທັງສອງຜູ້ນຳຍັງໄດ້ຢືນຢັນທີ່ຈະເພີ່ມທະວີການຮ່ວມມືກັນເພື່ອຫລຸດຜ່ອນ ການລັກລອບຄ້າຂາຍສັດປ່າທີ່ຜິດກົດໝາຍ ແລະ ອາຊະຍາກຳຕໍ່ສິ່ງແວດລ້ອມ ໂດຍສອດຄ່ອງກັບສົນທິສັນຍາສາກົນ ວ່າດ້ວຍການຫ້າມຄ້າຂາຍຊະນິດພັນສັດປ່າ ແລະ ພືດທີ່ໃກ້ຈະສູນພັນ (CITES).
ຄວາມໜັ້ນຄົງ
18. ປະທານປະເທດ ບຸນຍັງ ວໍລະຈິດ ແລະ ປະທານາທິບໍດີໂອບາມາ ໄດ້ຢືນຢັນວ່າສປປລາວ ແລະສະຫະລັດອາເມລິກາ ຈະສືບຕໍ່ຮ່ວມມືກັນໃນດ້ານການປ້ອງກັນຊາດ ແລະ ປ້ອງກັນຄວາມສະຫງົບໂດຍຜ່ານກົນໄກການປຶກສາຫາລືໃນດ້ານການປ້ອງກັນຊາດສອງຝ່າຍໃນແຕ່ລະປີ, ໂດຍສົມທົບກັບການພົບປະຫາລືທາງດ້ານວິຊາການ. ຜູ້ນຳທັງສອງຕົກລົງທີ່ຈະຂະຫຍາຍການຮ່ວມມືທີ່ມີຜົນ ຊຶ່ງກັນ ແລະ ກັນເພື່ອເພີ້ມທະວີຄວາມອາດສາມາດໃນວຽກງານເກັບກູ້ລະເບີດ, ການຕອບໂຕ້ ແລະ ຊ່ວຍເຫລືອກູ້ໄພຈາກໄພພິບັດ. ທັງສອງຝ່າຍຍັງໄດ້ເນັ້ນໜັກເຖິງຄວາມສຳຄັນ ຂອງການເພີ້ມທະວີການຮ່ວມມືແບບພິເສດ (ທີ່ບໍ່ເປັນປະເພນີ) ໃນດ້ານການປ້ອງກັນຄວາມສະຫງົບ ແລະ ຕົກລົງທີ່ຈະເຮັດວຽກນຳກັນຢ່າງໃກ້ຊິດໃນການຕ້ານການກໍ່ການຮ້າຍ, ອາຊະຍາກຳຂ້າມຊາດ, ນັບທັງການປາບປາມຢາເສບຕິດ, ການຄ້າມະນຸດແລະ ພ້ອມທັງການປ້ອງກັນອາຊະຍາກຳດ້ານເຕັກໂນໂລຊີລະດັບສູງ ແລະ ທາງອິນເຕີເນັດ.
ການປົກປ້ອງແລະສົ່ງເສີມສິດທິມະນຸດ
19. ປະທານປະເທດ ບຸນຍັງ ວໍລະຈິດ ແລະ ປະທານາທິບໍດີໂອບາມາໄດ້ໃຫ້ການສັງເກດຕີລາຄາຜົນປະໂຫຍດຂອງການດຳເນີນການປຶກສາຫາລືຢ່າງຈິງຈັງ ແລະ ເປີດອົກເປີດໃຈທີ່ແນໃສ່ເພີ້ມທະວີຄວາມເຂົ້າອົກເຂົ້າໃຈຊຶ່ງກັນ ແລະ ກັນພ້ອມທັງຫລຸດຜ່ອນຄວາມແຕກຕ່າງ ໃນດ້ານຄຳເຫັນກ່ຽວກັບສິດທິມະນຸດ. ທັງສອງຜູ້ນຳ ໄດ້ເນັ້ນເຖິງຄວາມສຳຄັນຂອງການປົກປ້ອງ ແລະ ສົ່ງເສີມດ້ານສິດທິມະນຸດ, ການປົກຄອງດ້ວຍກົດໝາຍ ແລະ ສິດທິຂອງຜູ້ເຊື່ອຖືທາງສາສະໜາ.ໃນຂອບຂອງວຽກງານດັ່ງກ່າວນີ້,ປະທານາທິບໍດີໂອບາມາໄດ້ຍົກໃຫ້ເຫັນເຖິງຄວາມສຳຄັນຂອງບົດບາດອັນຈຳເປັນຂອງ ສັງຄົມພົນລະເຮືອນ. ທັງສອງຝ່າຍຢືນຢັນເຖິງຄວາມມຸ້ງໝາຍ ເພື່ອປະຕິບັດຕາມກົດບັດຂອງສະຫະປະຊາຊາດແລະຖະແຫລງການສາກົນວ່າດ້ວຍສິດທິມະນຸດ. ສປປ ລາວ ແລະ ສະຫະລັດ ອາເມລິກາ ຍັງໄດ້ຢືນຢັນການຈັດໃຫ້ມີການພົບປະຫາລືບໍ່ເປັນທາງການໃນດ້ານສິດທິມະນຸດ ເຂົ້າໃນການປຶກສາຫາລືຮອບດ້ານລະຫວ່າງສອງຝ່າຍ ໃນແຕ່ລະປີ.
ການພົວພັນລະຫວ່າງປະຊາຊົນດ້ວຍກັນ
20. ປະທານປະເທດ ບຸນຍັງ ວໍລະຈິດ ແລະ ປະທານາທິບໍດີໂອບາມາໄດ້ຍົກໃຫ້ເຫັນຄວາມສຳຄັນຂອງການເພີ້ມທະວີການຮ່ວມມື ໂດຍຜ່ານການສົ່ງເສີມສາຍພົວພັນ ລະຫວ່າງ ປະຊາຊົນດ້ວຍກັນ. ທັງສອງຜູ້ນຳໄດ້ຕີລາຄາຜົນຂອງການປະກອບສ່ວນໃນທາງບວກ ຂອງປະຊາຊົນສປປ ລາວ ແລະ ສະຫະລັດອາເມລິກາ, ນັບທັງຂອງຊຸມຊົນຊາວອາເມລິກາເຊື້ອຊາດລາວ, ໃນການເສີມຂະຫຍາຍການພົວພັນສອງຝ່າຍ. ຜູ້ນຳທັງສອງໄດ້ຊຸກຍູ້ສົ່ງເສີມ ໃຫ້ມີການພົວພັນແລກປ່ຽນເພີ່ມຂຶ້ນ ລະຫວ່າງປະຊາຊົນຂອງສອງປະເທດ ທີ່ແນໃສ່ການແກ້ໄຂສິ່ງທ້າທາຍຕ່າງໆຂອງໂລກ, ສະເພາະແລ້ວແມ່ນການສົ່ງເສີມການນຳພາ ແລະ ການປະກອບການຂອງຊາວໜຸ່ມ. ໂດຍ: ສໍານັກຂ່າວສານປະເທດລາວ
Offline
Pages: 1


text:
(ທ່ານ ຟ໋າມບິ່ງມີງ ຮອງນາຍົກລັດຖະມົນຕີ,
ລັດຖະມົນຕີວ່າການກະຊວງການຕ່າງປະເທດ ຫວຽດນາມ)
ກອງປະຊຸມເວທີປາປາໄສອາຊີປົວຢາວ (BFA) 2016 ດ້ວຍຫົວຂໍ້ “ອະນາຄົດໃໝ່ຂອງອາຊີ: ພະລັງຊີວິດໃໝ່ ແລະ ວິໃສທັດໃໝ່” ໄດ້ໄຂຂື້ນໃນຕ້ອນເຊົ້າວັນທີ 24/03, ທີ່ປົວຢາວ, ແຂວງ ໄຮນາມ, ປະເທດຈີນ. ທ່ານ ຟ໋າມບິ່ງມີງ ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ຫວຽດນາມ ນຳໜ້າຄະນະຜູ້ແທນຫວຽດນາມ ເຂົ້າຮ່ວມກອງປະຊຸມ. ເວທີປາໄສເປັນໂອກາດເພື່ອໃຫ້ແຕ່ລະຝ່າຍປຶກສາຫາລື ກ່ຽວກັບບັນດາແບບວິທີການໃໝ່ ເພື່ອຄຸ້ມຄອງລະບອບລະບຽບການເສດຖະກິດ ແລະ ການເງິນທົ່ວໂລກ, ຊອກຫາທິດທາງການພັດທະນາໃໝ່ ໃຫ້ແກ່ພາກເຂດ ກໍ່ຄືໂລກ, ພ້ອມທັງເສີມຂະຫຍາຍບົດບາດ “ເປັນແຖວໜ້າ” ຂອງອາຊີ ຊຸກຍູ້ເສດຖະກິດໂລກ ກ້າວໄປທາງໜ້າ. ກ່າວຄວາມເຫັນໄຂກອງປະຊຸມ ທ່ານ ຫຼີເຄສຽງ ຮອງນາຍົກລັດຖະມົນຕີຈີນ ຢືນຢັນໃຫ້ຄຳໝັ້ນສັນຍາຊຸກຍູ້ ການພົວພັນຮ່ວມມື ມິດຕະພາບ ແລະ ຖານບ້ານໃກ້ເຮືອນຄຽງທີ່ດີງາມລະຫວ່າງ ຈີນ ແລະ ບັນດາປະເທດ ອາຊີ; ເນັ້ນໜັກບັນດາປະເທດຈຳເປັນຕ້ອງຊຸກຍູ້ ການເຕີບໂຕທາງດ້ານເສດຖະກິດ; ເພີ່ມທະວີການເຊື່ອມໂຍງເຂົ້າກັບພາກພື້ນ.
ເຂົ້າຮ່ວມກ່າວຄວາມເຫັນທີ່ກອງປະຊຸມ, ທ່ານຮອງນາຍົກລັດຖະມົນຕີຫວຽດນາມ ຟ້າມບິ່ງມິງ ໃຫ້ຮູ້ວ່າ: ບັນດາປະເທດອາຊີ ຈຳເປັນຕ້ອງຍາດແຍ່ງກຳລັງແຮງ ແລະ ສະພາບແວດລ້ອມການພັດທະນາໃໝ່ ຜ່ານການເພີ່ມທະວີຮ່ວມສຳະພັນເສດຖະກິດພາກພື້ນ ໃນຂອບເຂດຂອງສອງຝ່າຍ, ຮ່ວມມືອະນຸພາກພື້ນ, ສະມາຄົມ ASEAN, ສັນຍາຄູ່ຮ່ວມມືເສດຖະກິດຮອບດ້ານພາກພື້ນ (RCEP),… ທ່ານ ຟ໋າມບິ່ງມີງ ກໍ່ເນັ້ນໜັກການປັບປຸງສິ່ງແວດລ້ອມ ສັນຕິພາບ ແລະ ສະຖຽນລະພາບ ເປັນເງື່ອນໄຂເບື້ອງຕົ້ນທີ່ບໍ່ອາດຂາດໄດ້ ສຳລັບການພັດທະນາຂອງອາຊີ; ທຸກການຂັດແຍ່ງ, ຄວາມບໍ່ລົງລອຍກັນ, ຈຳເປັນຕ້ອງໄດ້ຮັບການແກ້ໄຂດ້ວຍມາດຕະການໂດຍສັນຕິວິທີ, ປະຕິບັດຕາມກົດໝາຍສາກົນ.
(ແຫຼ່ງຄັດຈາກ VOV)


text:
3 July 2013
ທ່ານນາງ ດາລາ ກັນລະຍາ ໄດ້ຮັບລາງວັນສູນທອນຜູ່ອາຊຽນ
ລາງວັນສູນທອນຜູ່ອາຊຽນ ແມ່ນລາງວັນກະວີປະຈຳປີ ເພື່ອມອບໃຫ້ນັກກະວີທີ່ມີຜົນງານການປະ ພັນດີເດັ່ນ, ມີຄຸນຄ່າທາງເນື້ອໃນ ແລະ ສິລະປະພົ້ນເດັ່ນ, ມີລັກ ສະນະສ້າງສັນສັງຄົມ ທັງເປັນຜູ້ມີຜົນງານສົ່ງເສີມວຽກງານພັດທະນາວັນນະຄະດີຂອງຊາດຕົນ ຢູ່ໃນບັນດາປະເທດອາຊຽນ,ລາງວັນນີ້ ກໍຕັ້ງຂຶ້ນເປັນປີທຳອິດ ໂດຍການເປັນເຈົ້າ ພາບໂຄງການຂອງ ກະຊວງວັດທະນະທຳ ແຫ່ງ ຣາຊະອານາໄທ ຊຶ່ງຈະມອບ ໃຫ້ນັກກະວີ 1 ທ່ານ ຂອງແຕ່ລະປະເທດໃນສະມາຊິກອາຊຽນ. ນັກກະວີຂອງ ລາວຄົນທຳອິດທີ່ໄດ້ຮັບລາງວັນນີ້ ແມ່ນ ທ່ານນາງ ດາລາ ກັນລະຍາ ຫລື ນາມປາກກາ “ດວງຈຳປາ” ຊຶ່ງພິທີມອບລາງ ວັນໄດ້ຈັດຂຶ້ນຢ່າງສົມກຽດ ໃນວັນທີ 26 ມິຖຸນາ 2013 ທີ່ບາງ ກອກ ປະເທດໄທ.
ໃນໂອກາດຖະແຫລງຂ່າວຜົນສຳເລັດ ຂອງການໄປຮັບລາງ ວັນດັ່ງກ່າວ ຕໍ່ສື່ມວນຊົນ ໃນວັນທີ 2 ກໍລະ ກົດ 2013 ທີ່ຄະນະໂຄ ສະນາອົບຮົມສູນກາງພັກ,ທ່ານນາງ ຜິວລາວັນ ຫລວງວັນນາ ຮັກສາການປະທານສະ ມາຄົມນັກປະພັນລາວ ໄດ້ແຈ້ງໃຫ້ຮູ້ວ່າ: ການມອບລາງວັນນີ້ ມີຈຸດປະສົງເພື່ອເສີມສ້າງສາຍພົວພັນອັນດີ ລະ ຫວ່າງ ນັກປະພັນ, ນັກກະວີ ໃນການຮ່ວມມືດ້ານວັດທະນະ ທຳ-ສັງຄົມ ຂອງບັນດາປະເທດສະມາຊິກອາຊຽນ. ລາງວັນນີ້ ຈະມອບໃຫ້ນັກກະວີປະເທດລະໜຶ່ງທ່ານ ທີ່ມີຜົນງານກະວີຢ່າງຕໍ່ເນື່ອງ, ມີບົດກະວີທີ່ມີຄຸນນະພາບ, ເປັນຜູ້ທີ່ມີຄວາມສາມາດປະດິດແຕ່ງ, ທັງຮູ້ສ້າງແຮງບັນດານໃຈໃຫ້ຜູ້ອ່ານ ແລະ ສາມາດເຜີຍແຜ່ສົ່ງທອດບົດຮຽນການຂຽນຂອງຕົນໃຫ້ນັກຂຽນຮຸ່ນສືບທອດ. ສຳ ລັບທ່ານນາງ ດາລາ ກັນລະຍາ ເປັນນັກກະວີອາວຸໂສຂອງລາວ, ທ່ານມີຜົນງານການປະດິດແຕ່ງທີ່ໂດດເດັ່ນ ແລະ ຖືກເຜີຍແຜ່ເປັນຈຳນວນຫລວງຫລາຍ ເຊິ່ງລວມ ມີບົດເລື່ອງສັ້ນ, ນະວະນິຍາຍ, ບົດລະຄອນ ແລະ ບົດກະວີຫລາຍກວ່າ 100 ບົດ. ນອກນັ້ນ ຍັງມີຜົນງານແປນະຍະນິຍາຍທີ່ດີເດັ່ນຂອງຕ່າງປະເທດເປັນຈຳ ນວນຫລວງຫລາຍ, ຜົນງານດັ່ງກ່າວ ລ້ວນແຕ່ໄດ້ຮັບຄວາມນິຍົມຊົມຊອບຈາກຜູ້ອ່ານ ແລະ ໄດ້ຮັບລາງ ວັນເປັນຈຳນວນຫລວງ ຫລາຍ ຈາກພາຍໃນ ແລະ ຕ່າງ ປະເທດພິເສດແມ່ນໄດ້ຮັບລາງ ວັນກະວີຊີໄຣ ໃນປີ 2010 ແລະ ລັດຖະບານລາວໄດ້ມອບນາມມະຍົດສິລະປິນແຫ່ງຊາດໃຫ້ໃນປີ 2011.
Subscribe to: Post Comments (Atom)


text:
3 May 2013
ລັດຖະບານພິຈາລະນາຮັບຮັບເອົາຫລາຍບັນຫາສຳຄັນຂອງຊາດໃນເດືອນເມສາ
ໃນລະຫວ່າງວັນທີ 29-30 ເມ ສາຜ່ານມານີ້,ຄະນະລັດຖະບານ ໄດ້ຈັດກອງ ປະຊຸມສະໄໝສາມັນ ປະຈຳເດືອນເມສາ 2013 ຂຶ້ນຢູ່ ຫ້ອງວ່າການລັດຖະບານນະ ຄອນຫລວງວຽງຈັນ,ໂດຍພາຍ ໃຕ້ການເປັນປະທານຂອງທ່ານ ທອງສິງ ທຳມະວົງ ນາຍົກລັດ ຖະມົນຕີ,ມີບັນດາທ່ານ ຮອງນາ ຍົກລັດຖະມົນຕີ ແລະ ສະມາຊິກ ລັດ ຖະບານເຂົ້າຮ່ວມ.
ກອງປະຊຸມດັ່ງກ່າວໄດ້ມີ ການພິຈາລະນາ ແລະ ຮັບຮອງ ເອົາບັນຫາສຳຄັນຂອງຊາດຈຳ ນວນໜຶ່ງຄື: ໜຶ່ງ:ຮັບຮອງ ເອົາບົດ ລາຍງານກ່ຽວກັບວຽກງານກໍ່ ສ້າງຮາກຖານພັດທະນາຊົນນະ ບົດຮອບດ້ານ ທີ່ຕິດພັນກັບວຽກ ງານ 3 ສ້າງປະຈຳສົກ ປີ 2013- 2014 ໂດຍສູ້ຊົນເຮັດໃຫ້ຄອບຄົວ ທຸກຍາກ,ບ້ານທຸກຍາກນັບມື້ຫລຸດ ລົງຕາມຄາດໝາຍທີ່ໄດ້ກຳນົດ ໄວ້ເປັນຕົ້ນ: ສ້າງບ້ານພັດທະນາ ໃຫ້ໄດ້ຫລາຍກວ່າ 40% ຂອງຈຳນວນບ້ານທັງໝົດ, ສ້າງ 11 ຈຸດ ສຸມຂອງລັດຖະບານ ແລະ 54 ຈຸດສຸມ ຂອງທ້ອງຖິ່ນໃຫ້ກາຍ ເປັນຕົວເມືອງນ້ອຍໃນຊົນນະບົດ ໂດຍສຸມໃສ່ປັບປຸງຂອດປະສານ ງານລະຫວ່າງຂະແໜງການຢູ່ ສູນ ກາງກັບທ້ອງຖິ່ນ ບອກກັບ ມອບທຶນຮອນໃຫ້ທ້ອງຖິ່ນເປັນຜູ້ ຈັດຕັ້ງປະຕິບັດ ແລະ ສູນກາງ ເປັນຜູ້ແນະນຳດ້ານວິຊາການ ພ້ອມທັງຕິດຕາມກວດກາ,ສອງ: ຮັບຮອງຮ່າງນະໂຍບາຍທີ່ດິນ ແຫ່ງຊາດ ເຊິ່ງຮ່າງນະໂຍບາຍດັ່ງກ່າວກຳນົດຂຶ້ນເພື່ອເປັນທິດ
ສປປ ລາວ ຈະໄດ້ຮັບລາງວັນປະເທດທີ່ຫນ້າທ່ຽວຊົມທີ່ ສຸດໃນໂລກປະຈຳປີ 2013 ຈາກສະຫະພາບເອີຣົບ
ພາຍຫຼັງໄດ້ຮັບລາງວັນ ເມືອງ ຫຼວງພະບາງ ເມືອງມໍລະດົກໂລກເປັນເມືອ ງທີ່ໜ້າທ່ຽວຊົມທີ່ ສຸດໃນປີ 2012 ແລ້ວ ສປປ ລາວ ຍັງຈະໄດ້ຮັບລາງວັນປະ ເທດ ທີ່ໜ້າທ່ຽວຊົມທີ່ສຸດໃນໂລກປະຈຳປີ 2013 ຈາກສະຫະພັນທ່ອງທ່ຽວ ແລະ ການ ຄ້າເອີຣົບ ເຊິ່ງລາງວັນດັ່ງກ່າວຖືເປັນລາງວັນອັນຊົງກຽດລະດັບໂລກ ທີ່ເຫັນດີຮັບຮອງ ໂດຍ 28 ປະ ເທດສະມາຊິກ EU ເນື່ອງຈາກ ສປປ ລາວ ສາມາດປະຕິ ບັດໄດ້ຕາມ ເງື່ອນໄຂ ແລະ ມາດຕະຖານຕ່າງໆ ທີ່ທາງສະ ຫະພັນທ່ອງທ່ຽວ ແລະ ການ ຄ້າເອີ ຣົບກຳນົດໄວ້ພິທີມອບລາງວັນອັນຊົງກຽດນີ້ ຈະມີຂຶ້ນຢ່າງເປັນທາງການໃນ ວັນທີ 9 ພຶດສະພາ 2013 ທີ່ຈະມາ ເຖິງນີ້.
ອົງການທ່ອງທ່ຽວແຫ່ງຊາດໃຫ້ຮູ້ວ່າ: ເປັນຄັ້ງປະ ຫວັດສາດທີ່ ສປປ ລາວ ຈະໄດ້ຮັບລາງວັນດັ່ງກ່າວ ເຊິ່ງ ໄດ້ຜ່ານ ການພິຈາລະນາ ແລະ ຮັບຮອງໂດຍສະຫະພັນ ທ່ອງທ່ຽວ ແລະ ການຄ້າເອີຣົບ ພາຍໃຕ້ການຊີ້ນຳຂອງ ອົງການຢູແນສໂກ (ອົງການສຶກສາວິທະຍາ ສາດ ແລະ ວັດທະນະທຳແຫ່ງສະຫະປະຊາຊາດ).
ລາງວັນດັ່ງກ່າວ ແມ່ນລາງວັນລະດັບສາກົນທີ່ມອບ ໃຫ້ສະເພາະແຕ່ປະເທດທີ່ສາມາດປະຕິບັດ ໄດ້ຕາມເງື່ອນ ໄຂ ແລະ ມາດຖານທີ່ທາງຄະນະກຳມະການສະຫະພັນ ທ່ອງທ່ຽວ ແລະ ການຄ້າອີຢູໄດ້ກຳນົດໄວ້ ແລະ ນັບແຕ່ ໄດ້ຮັບການສ້າງ ຕັ້ງສະຫະພັນດັ່ງກ່າວໃນປີ 2006 ເປັນ ຕົ້ນມາ ປະເທດທີ່ໄດ້ ຮັບລາງວັນດັ່ງກ່າວໄດ້ແກ່: ປະເທດ ຊີຣີ ໃນປີ 2007, ປະເທດ ຕວກກີ ໃນປີ 2008, ປະເທດ ອາ ຣັບເອ ມີເຣດ ໃນປີ 2009, ເກົາຫຼີໃຕ້ ໃນປີ 2010, ໂທແບກ ໂກ ໃນປີ 2011, ປະເທດ ຕວກກີ (ຄັ້ງທີ່ສອງ) ໃນປີ 2012 ແລະ ສປປ ລາວ ໃນປີ 2013.
ຍ່າງເພື່ອສຸຂະພາບສະຫລອງວັນກຳມະກອນສາກົນຄົບຮອບ 127 ປີ
ໃນຕອນເຊົ້າວັນທີ 1 ພຶດສະ ພານີ້,ສູນກາງສະຫະພັນກຳມະບານລາວ,ໄດ້ຈັດກິດຈະກຳຍ່າງເພື່ອສຸຂະພາບແຕ່ປະຕູໄຊ ຫາຫໍຄຳແລ້ວກັບຄືນມາຫາປະຕູໄຊ ເພື່ອສະເຫີມສະຫລອງວັນກຳມະ ກອນສາກົນຄົບຮອບ 127 ປີ (1/5/1886-1/5/2013) ໂດຍ ການເຂົ້າຮ່ວມຂອງທ່ານ ດຣ ທອງລຸນ ສີສຸລິດ ຮອງນາຍົກ ລັດຖະມົນຕີ ລັດ ຖະມົນຕີວ່າການກະຊວງການຕ່າງປະເທດ, ທ່ານ ເຈືອງ ສົມບູນຂັນ ຫົວໜ້າຄະນະໂຄສະນາອົບຮົມສູນກາງພັກ, ທ່ານ ສຸກັນ ມະຫາລາດ ເຈົ້າຄອງນະຄອນຫລວງວຽງ ຈັນ, ທ່ານ ຄຳຫລ້າ ລໍລອນສີ ປະທານສູນກາງສະຫະພັນກຳມະບານລາວ, ມີບັນດາລັດຖະມົນຕີ, ພະນັກງານ, ສະມາຊິກກຳ ມະບານລາວ, ພ້ອມດ້ວຍມວນຊົນຊາວນະຄອນ ຫລວງວຽງຈັນເຂົ້າຮ່ວມ 7 ພັນກວ່າຄົນ.
ທ່ານ ຕົງເຢຢາງ ຢົງເຊັງ ຮອງປະທານສະຫະພັນກຳມະ ບານລາວໄດ້ກ່າວໃນພິທີດັ່ງກ່າວ ວ່າ: ການສະເຫລີມສະ ຫລອງວັນກຳມະກອນສາກົນປີນີ້ມີຄວາມໝາຍສຳຄັນຍິ່ງສຳລັບຊົນຊັ້ນກຳມະກອນໃນທົ່ວໂລກ ກໍຄືຊົນຊັ້ນກຳມະກອນ ແລະ ສະມາຊິກກຳມະບານລາວ ຊຶ່ງມັນໄດ້ສະແດງໃຫ້ເຫັນເຖິງປະຫວັດສາດ ຂອງການຕໍ່ສູ້ຂອງກຳມະກອນຢ່າງດຸເດືອດ ເພື່ອທວງເອົາສິດ ຜົນປະໂຫຍດຂອງຕົນໃນໄລຍະຜ່ານມາ, ທວງໃຫ້ພວກນາຍທຶນຕ້ອງຍອມປະຕິບັດໂມງເວລາເຮັດວຽກມື້ໜຶ່ງບໍ່ໃຫ້
ສອບເສັງນັກຮຽນເກັ່ງທົ່ວປະເທດຂັ້ນ ມ 4 ແລະ ມ 7 ຢູ່ນະຄອນຫຼວງວຽງຈັນ
ການສອບເສັງນັກຮຽນ ເກັ່ງທົ່ວປະເທດຊັ້ນ ມ4 , ມ7, ໄດ້ ຈັດຂື້ນທີ່ມະຫາວິທະຍາໄລແຫ່ງ ຊາດລາວ, ນະຄອນ ຫຼວງວຽງຈັນ ໃນວັນທີ 30 ເມສານີ້. ໂດຍການເປັນກຽດເຂົ້າຮ່ວມ ຂອງ ທ່ານ ລີຕູ້ ບົວປາວ ລັດຖະມົນຕີຊ່ວຍວ່າການກະ ຊວງສຶກສາທິການ ແລະ ກິລາ, ຫົວໜ້າກົມ, ຜູ້ອຳນວຍການໂຮງຮຽນພາກ ລັດ ແລະ ພາກເອກະຊົນ, ຄູອາຈານ ພ້ອມດ້ວຍ ນ້ອງນັກຮຽນເຂົ້າຮ່ວມຢ່າງພ້ອມພຽງ.
ການສອບເສັງນັກຮຽນເກັ່ງ ຄັ້ງນີ້, ມີນັກຮຽນເຂົ້າຮ່ວມແຂ່ງ ຂັນ 172 ຄົນ. ຍິງ 51 ຄົນ, ໃນນັ້ນ ນັກສອບເສັງລະ ດັບ ມັດທະຍົມ ມ.4 ມີ 72 ຄົນ, ຍິງ 24 ຄົນ. ນອກ ຈາກນັ້ນມີການສອບເສັງສາ ຍ ຫ້ອງພອນສະຫວັນ ມ.7 ມາຈາກ 4 ໂຮງ ຮຽນ ຈຳນວນ 32 ຄົນ, ຍິງ 7 ຄົນ, ຈາກ 16 ແຂວງ ແລະ ນະຄອນຫຼວງ. ວິຊາສອບເສັງມີ 4 ວິຊາຫຼັກຄືພາສາລາວ-ວັນນະ ຄະດີ, ຄະນິດສາດ, ຟິຊິກສາດ ແລະ ເຄມີສາດ. ການແຂ່ງຂັນສອບ ເສັງນັກຮຽນ ເກັ່ງຂັ້ນມັດທະຍົມ ຕົ້ນໄດ້ເລີ່ມແຕ່ ພາກ ຮຽນ ທີ 2 ເປັນຕົ້ນມາ, ໂດຍມີການແຂ່ງຂັນ ພາຍໃນໂຮງ ຮຽນ, ແຂ່ງຂັນລະ ດັບຂັ້ນເມືອງ ແລະ ຂັ້ນແຂວງຈົນຮອດທ້າຍ ເດືອນມີນາຈື່ງສຳເລັດ ການແຂ່ງຂັນນັກຮຽນ ເກັ່ງ ຊັ້ນ ມັດທະຍົມຊັ້ນ ມ.4 ແລະ ມ.7 .
ໂຮງຫມໍແຂວງຈຳປາສັກເປີດນຳໃຊ້ຫ້ອງມໍລະສຸມຫົວໃຈ
ພິທີເປີດການນຳໃຊ້ຫ້ອງມໍລະສຸມຫົວໃຈ ໂຮງຫມໍແຂວງຈຳ ປາສັກ ໂດຍການ ຊ່ວຍເຫລືອຈາກໂຄງການເພື່ອພັດທະນາ ສາທາລະນະສຸກ (ADS) ປະເທດ ລຸກ ຊຳບວກ ໄດ້ມີຂຶ້ນໃນວັນທີ 26 ເມສາຜ່ານມານີ້, ຢູ່ໂຮງຫມໍ ດັ່ງກ່າວ ໂດຍການເຂົ້າ ຮ່ວມຂອງທ່ານ ດຣ ຄຳໂພ ຈະເລີນວົງ ຫົວຫນ້າພະແນກສາທາລະສຸກ ແຂວງຈຳປາ ສັກ, ທ່ານ ສຈ.ດຣ ຣີຊາດ ສະນາຍເດີ ຜູ້ ຕາງຫນ້າໂຄງການ ADS ຈາກປະເທດ ລຸກຊຳບວກພ້ອມດ້ວຍຄະນະພະແນກການຕ່າງປະເທດ, ຜູ້ອຳນວຍການໂຮງຫມໍ ແຂວງຈຳປາສັກ ແລະ ພະນັກງານແພດຫມໍເຂົ້າຮ່ວມເປັນຈຳນວນຫຼວງຫລາຍ.
ທ່ານ ດຣ ນາງມະໄລສີ ຫົວ ຫນ້າຂະແຫນງເສັ້ນເລືອດ ແລະ ຫົວໃຈໂຮງຫມໍ ແຂວງຈຳປາສັກ ໄດ້ມີຄຳເຫັນຕໍ່ພິທີວ່າ : ປັດຈຸບັນ ພະຍາດຫົວໃຈ-ເສັ້ນເລືອດ ເປັນ ພະຍາດຫນຶ່ງທີ່ພວມຄຸກຄາມສຸ ຂະພາບຂອງປະຊາກອນໂລກອັນເປັນສາເຫດ ສຳຄັນຕໍ່ການ ເສຍຊີວິດຂອງປະຊາຊົນ ໂດຍສະ ເພາະໃນປະເທດທີ່ພວມພັດທະ ນາ ເຊິ່ງລາວເຮົາກໍແມ່ນປະເທດຫນຶ່ງທີ່ ນອນຢູ່ໃນຈຳນວນດັ່ງກ່າວ, ດ່ັງນັ້ນການຊ່ວຍ ເຫລືອຄື່ອງມື, ອຸປະກອນທີ່ທັນສະ ໄຫມ ແລະ ຫ້ອງມໍລະສຸມຫົວໃຈ ດັ່ງ ກ່າວຈາກໂຄງການ ADS ປະເທດລຸກຊຳບວກ ຈຶ່ງ ມີຄວາມສຳຄັນຍິ່ງ ຄືໃນປີ 2003 ຜ່ານ ມາ ໂຄງການ ADS ໄດ້ຊ່ວຍ ຜ່າຕັດພະຍາດຫົວໃຈຢູ່ລາວໄດ້ຢູ່ໂຮງ ຫມໍເສດຖາທິ
ເປີດບັ້ນສຳຫລວດເສດຖະກິດທົ່ວປະເທດຄັ້ງທີ II
ພິທີປະກາດເປີດບັ້ນການສຳຫລວດເສດຖະກິດທົ່ວປະເທດຄັ້ງ ທີ II ໄດ້ຈັດຂຶ້ນໃນວັນທີ 2 ພຶດສະ ພາ 2013 ຢູ່ສູນການຄ້າລາວ-ໄອເຕັກ, ນະຄອນຫລວງວຽງຈັນ ໂດຍການເຂົ້າຮ່ວມຂອງ ທ່ານ ສົມດີ ດວງດີ ລັດຖະມົນຕີວ່າ ການກະຊວງແຜນການ ແລະ ການລົງທຶນ ຫົວໜ້າຄະນະຊີ້ນຳ ການສຳຫລວດເສດຖະກິດທົ່ວ ປະເທດ,ມີບັນດາລັດຖະມົນຕີວ່າການ, ຊ່ວຍວ່າການ,ບັນດາຄະນະຊີ້ນຳການສຳຫລວດຂັ້ນສູນກາງ ແລະ ບັນດາແຂວງ ພ້ອມດ້ວຍພະນັກງານວິຊາການທີ່ກ່ຽວຂ້ອງຈຳນວນໜຶ່ງ.
ທ່ານ ສົມດີ ດວງດີ ໄດ້ຍົກໃຫ້ເຫັນຄວາມໝາຍຄວາມສຳ ຄັນຂອງການເປີດບັ້ນການສຳຫລວດເສດຖະກິດທົ່ວປະເທດຄັ້ງ ທີ II ນີ້ວ່າ: ການປະກາດບັ້ນສຳຫລວດເສດຖະກິດທົ່ວປະເທດໃນຄັ້ງນີ້ແມ່ນໜຶ່ງໃນການສຳຫລວດ ສະຖິຕິທີ່ສຳຄັນ ນອນໃນແຜນຍຸດທະສາດພັດທະນາລະບົບສະຖິຕິແຫ່ງຊາດຂອງລັດຖະບານ ທີ່ໄດ້ບັນຢັດໄວ້ໃນກົດໝາຍວ່າດ້ວຍສະຖິຕິ ເຊິ່ງຈະປະຕິບັດໃນທຸກໆ 5 ປີໂດຍນຳໃຊ້ເຕັກນິກດ້ານວິຊາການທີ່ສາມາດສົມທຽບກັບສາ ກົນ. ການສຳຫລວດເສດຖະກິດຄັ້ງນີ້ແມ່ນຄັ້ງທີ່ສອງຂອງປະເທດເຮົາເຊິ່ງຄັ້ງທຳອິດແມ່ນໄດ້ດຳເນີນການສຳຫລວດໃນປີ 2006 , ການສຳຫລວດໃນຄັ້ງນີ້ແມ່ນມີຄວາມໝາຍຄວາມສຳຄັນເພາະເປັນແຫລ່ງຂໍ້ມູນຂ່າວສານກ່ຽວກັບສະພາບການດຳເນີນ ແລະ ການເຄື່ອນໄຫວຂອງຫົວ ໜ່ວຍທຸລະກິດເປັນຕົ້ນແມ່ນ ການ ຜະລິດ, ການລົງທຶນ, ລາຍຮັບ-ລາຍຈ່າຍ, ລະບົບການນຳໃຊ້ເຕັກນິກ ແລະ ສະພາບການຈ້າງງານຂອງຜູ້ປະກອບການ, ເຊິ່ງ ຜົນຂອງການສຳຫລວດດັ່ງກ່າວຈະເປັນຂໍ້ມູນທີ່ສຳຄັນເພື່ອຕີລາ ຄາແລະວັດແທກຜົນສຳເລັດຂອງການຈັດຕັ້ງປະຕິບັດແຜນຍຸດທະສາດພັດທະນາເສດຖະກິດ- ສັງ ຄົມ ແລະ ເປັນໄມ້ຫລາວັດແທກສຳລັບການຫລຸດພົ້ນອອກຈາກປະເທດດ້ອຍພັດທະນາໃນປີ 2020 ກໍຄື ຫລຸດພົ້ນອອກຈາກຄວາມທຸກຍາກຕາມເປົ້າໝາຍສະຫັດສະວັດຂອງ
ພັດທະນາເຂື່ອນໄຟຟ້າຕ້ອງໄປຄຽງຄູ່ກັບຄວາມຍືນຍົງ
ປັດຈຸບັນ ຄວາມຕ້ອງການ ຂອງ ການຊົມໃຊ້ໄຟຟ້າແມ່ນມີສູງຂຶ້ນເລື້ອຍໆ ເຊິ່ງປະເທດລາວ ກໍພວມສຸມໃສ່ການພັດທະນາ ເຂື້ອນໄຟຟ້າໃຫ້ຫລາຍຂຶ້ນ ເພື່ອ ຕອບສະໜອງກັບຄວາມຕ້ອງການດັ່ງກ່າວ ແລະ ໄປຄຽງຄູ່ກັບ ການຮັກສາສະພາບແວດ ລ້ອມ ແລະ ຄວາມຍືນຍົງ.
ແນ່ນອນ ການອານຸລັກຮັກສາ ທຳມະຊາດປ່າໄມ້ໃຫ້ມີຄວາມອຸ ດົມສົມບູນນັ້ນ ເປັນຜົນດີໃຫ້ແກ່ການສ້າງແຫລ່ງນ້ຳທຳມະ ຊາດ ໃຫ້ອຸດົມສົມບູນ ເຊິ່ງຈະເປັນປັດ ໃຈສຳຄັນໃນການສະໜອງນ້ຳ ໃຫ້ມີຢ່າງພຽງພໍສຳລັບການຜະລິດກະແສໄຟຟ້າໃນຕໍ່ ໜ້າ.
ທ່ານ ສຸລິນທອນ ເລືອງຄຳສິງ ນັກເສດຖະສາດປະຈຳທະນາຄານພັດທະນາອາຊີປະຈຳລາວ ກ່າວວ່າ: ສ ປປ ລາວ ມີ ຄວາມອາດສາມາດສູງຫລາຍໃນການ ພັດທະນາພະລັງງານໄຟຟ້າໂດຍສະເພາະແມ່ນການສ້າງເຂື່ອນໄຟຟ້າ ແລະ ມັນເປັນ ສິ່ງຈຳເປັນຫລາຍທີ່ຈະພັດທະນາໃຫ້ມີຄວາມຍືນຍົງ.
ທ່ານ ສາສະດາຈານ ດຣ ພູເພັດ ແກ້ວພິລາວົງ ຈາກຄະນະ ເສດຖະສາດບໍລິຫານທຸລະກິດມະຫາວິທະຍາໄລແຫ່ງ ຊາດ ກ່າວວ່າ: ການໃຊ້ພະລັງງານໄຟ ຟ້າໃນທະວີບອາຊີ ຈະເພີ່ມຂຶ້ນ ໃນທົດສະວັດທີ່ຈະມາເຖິງນີ້ຍ້ອນການພັດທະນາທາງ ດ້ານເສດຖະກິດມີການເພີ່ມຂຶ້ນຫລາຍໃນພູມິພາກ.
ນັກທ່ອງທ່ຽວນິຍົມຂີ່ຊ້າງເພີ່ມຂຶ້ນ
ຊ້າງເປັນສັດທີມີຄຸນຄ່າ ແລະ ມີຄວາມຜູກພັນກັບຊາວລາວເຮົາ ມາໄດ້ຫຼາຍ ຍຸກ,ຫຼາຍສະໄໝແລ້ວ, ປະຈຸບັນນີ້ປະຊາ ກອນຊ້າງ, ນັບທັງຊ້າງລ້ຽງແລະຊ້າງປ່າເຫັນ ວ່ານັບມື້ຫຼຸດໜ້ອຍຖອຍລົງເນື່ອງ ຈາກຫຼາຍສາເຫດເປັນຕົ້ນແມ່ນ ການຂະຫຍາຍ ພັນຂອງຊ້າງລ້ຽງ ແມ່ນມີໜ້ອຍກ່ວາສັດປະເພດອື່ນ, ສ່ວນຊ້າງປ່າແມ່ນຫຼຸດລົງຍ້ອນ ການຖືກລ່າແລະຖືກທຳລາຍທີ່ຢູ່ອາໄສ ຈາກຄົນເຮົາຈົນເຮັດໃຫ້ຜູ້ລ້ຽງຊ້າງ ແລະ ຫຼາຍພາກສ່ວນທີ່ກ່ຽວຂ້ອງເປັນຫຼວງເລື່ອງອະນາຄົດຂອງມັນ.
ບ້ານກຽດໂງ້ງເມືອງປະທຸມ ພອນແຂວງຈຳປາສັກແມ່ນ ບ້ານໜຶ່ງທີ່ມີຊ້າງ ຫຼົງເຫຼືອຢູ່ ເຊິ່ງ ໄດ້ມີການສ້າງຕັ້ງເປັນສະ ມາຄົມ ຊ້າງ ແລະນຳໃຊ້ ຊ້າງເຂົ້າໃນການບໍລິການນັກທ່ອງທ່ຽວທັງ ພາຍໃນແລະຕ່າງ ປະເທດ, ເປັນຕົ້ນແມ່ນກິດຈະກຳຂ່ີຊ້າງ ຊົມບຶງ, ຊົມທັດສະນິຍະພາບປ່າສະຫງວນແຫ່ງຊາດເຊປຽນ ແລະ ຊົມທຳມະຊາດ ເທິງພູອາສາຕາມ ໂຄງການທ່ອງທ່ຽວອະນຸ ລັກທຳ ມະຊາດແບບຍືນຍົງໂດຍປະຊາຊົນມີສ່ວນຮ່ວມ, ພໍ່ເຖົ້າສີກາແສງພະຈັນ, ຮອງປະທານສະມາຄົມຊ້າງບ້ານກຽດໂງ້ງໃຫ້ຮູ້ວ່າ:ປັດຈຸບັນພາຍໃນບ້ານກໍຄືພາຍໃນສະມາຄົມມີຊ້າງ13ໂຕສຳລັບການບໍລິການໃຫ້ນັກທ່ອງທ່ຽວໄດ້ຂ່ີໃນແຕ່ລະມື້, ໄດ້ ຈັດຖ່ຽວຜັດປ່ຽນກັນ ຕາມຈຳນວນນັກທ່ອງທ່ຽວ, ສ່ວນຄ່າບໍລິການຂີ່ຊ້າງຂື້ນພູອາ ສາແມ່ນ120.000ກີບ/ຖ້ຽວ,ໃນນັ້ນແບ່ງປັນໃຫ້ເຈົ້າຂອງຊ້າງ90ພັນກີບ,ແບ່ງປັນໃຫ້ບ້ານ,ເມືອງແລະສະມາຄົມບ່ອນລະ10 ພັນກີບ, ແຕ່ຖ້າຂີ່ຊ້າງທ່ຽວປ່າຊົມ
ພຽງ 6 ເດືອນສົກປີ 2012-13 GDP ສະຫວັນນະເຂດບັນລຸ 65%
ເປັນໄປໃນທິດທາງດີພໍສົມ ຄວນສຳລັບການພັດທະນາເສດ ຖະກິດ-ສັງຄົມຂອງແຂວງສະ ຫວັນນະເຂດ ເຊິ່ງໃນ 6 ເດືອນ ສົກປີ 2012-2013 ນີ້ ລວມຍອດ ຜະລິດຕະພັນພາຍໃນ (GDP) ທົ່ວ ແຂວງບັນລຸໄດ້ກາຍເຄິ່ງຂອງ ແຜນການ ຄິດເປັນເງິນປະມານ 6 ພັນຕື້ກວ່າກີບ. ຂະນະທີ່ການຈັດ ຕັ້ງວຽກງານຫລາຍດ້ານມີ ຄວາມຄືບໜ້າ ກາຍເປັນແຮງຊຸກ ຍູ້ສຳຄັນຕໍ່ການພັດທະນາພາຍໃນ ແຂວງໃຫ້ເປັນໄປຢ່າງຕໍ່ເນື່ອງ.
ຕາມການເປີດເຜີຍຂໍ້ມູນໃນ ກອງປະຊຸມຄົບຄະນະບໍລິຫານ ງານພັກແຂວງເປີດກວ້າງ ຄັ້ງທີ 7 ສະໄໝທີ VII ທີ່ມີຂຶ້ນໃນ ລະຫວ່າງວັນທີ 29-30 ເມສາແລ້ວນີ້ ຢູ່ສະໂມສອນຫ້ອງວ່າການປົກ ຄອງແຂວງ ພາຍໃຕ້ການເປັນປະ ທານຂອງທ່ານ ດຣ. ສຸພັນ ແກ້ວ ມີໄຊ ເລຂາພັກແຂວງ, ເຈົ້າ ແຂວງສະຫວັນນະເຂດ, ມີຄະນະ ປະຈຳພັກແຂວງ, ກຳມະການພັກ ແຂວງ, ຫົວ ໜ້າພະແນກການ ອ້ອມຂ້າງ ແລະ ພາກສ່ວນກ່ຽວ ຂ້ອງເຂົ້າຮ່ວມ ໄດ້ໃຫ້ຮູ້ວ່າ: ໃນ 6 ເດືອນຕົ້ນສົກປີ 2012-2013 ຜ່ານ ມາ, ສະພາບການລວມທົ່ວແຂວງ ຍັງສືບຕໍ່ມີຄວາມໜັກແໜ້ນ ແລະ ສະຖຽນລະພາບທາງການເມືອງ ມີຄວາມໝັ້ນທ່ຽງ, ສັງຄົມມີຄວາມສະຫງົບ ແລະ ເປັນລະ ບຽບຮຽບຮ້ອຍໂດຍພື້ນຖານ, ການພັດທະນາເສດຖະກິດ-ສັງ ຄົມຂອງແຂວງຍັງສືບ ຕໍ່ຂະຫຍາຍຕົວຢ່າງຕໍ່ເນື່ອງ. ພື້ນຖານ ໂຄງລ່າງຢູ່ເທສະບານແຂວງ ແລະ ບັນດາເມືອງຈຳນວນໜຶ່ງໄດ້ຮັບການປັບປຸງສ້ອມ ແປງ ແລະ ກໍ່ສ້າງຂຶ້ນໃໝ່, GDP ຂອງ ແຂວງປະຕິບັດໄດ້ 6.528 ຕື້ກີບ ເທົ່າກັບ 65,73% ຂອງແຜນການປີ, ສະເລ່ຍລາຍ ຮັບຕໍ່ຄົນໄດ້ 858 ໂດລາສະຫະລັດ, ໃນນັ້ນ ຂະ ແໜງກະສິກຳປະຕິບັດໄດ້ 7,61%, ຂະແໜງອຸດສາຫະກຳປະຕິບັດ ໄດ້
ຈັດງານລ້ຽງອຳລາຂອງທ່ານນາງປູ້ຈ້ຽນກົວເອກອັກຄະລັດຖະທູດຈີນປະຈຳລາວ
ວັນທີ 30 ເມສາແລ້ວນີ້ ຢູ່ນະ ຄອນຫລວງວຽງຈັນ, ໄດ້ຈັດງານລ້ຽງອຳລາ ຂອງ ທ່ານນາງ ປູ້ຈ້ຽນກົວ ເອກອັກຄະລັດຖະ ທູດ ຈີນປະຈຳລາວ, ໂດຍມີທ່ານ ສິນລະ ວົງ ຄຸດໄພທູນ, ກຳມະການ ສູນກາງພັກ, ຫົວຫນ້າຫ້ອງວ່າ ການລັດຖະບານ, ປະ ທານສະມາຄົມມິດຕະພາບລາວ-ຈີນ ພ້ອມ ພັນລະຍາ, ລັດຖະມົນຕີວ່າການ, ທຸຕາ ນຸທູດ ແລະ ຜູ້ຕາງຫນ້າອົງການຈັດຕັ້ງ ປະຈຳລາວ, ຊາວ ຈີນຕ່າງດ້າວ, ວິສາຫະກິດ ຈີນ, ຄູອາຈານ ແລະ ນັກສຶກສາຄົນ ຈີນ ລວມ 300 ກວ່າທ່ານ ໄດ້ເຂົ້າຮ່ວມງານ ລ້ຽງເທື່ອນີ້.
ໃນງານລ້ຽງ, ທ່ານນາງປູ້ ຈ້ຽນກົວ ກ່າວວ່າ : ສປປ ຈີນ ແລະ ສປປ ລາວ ເປັນບ້ານໃກ້ ເຮືອນຄຽງທີ່ດີ, ເພື່ອນມິດທີ່ດີ, ສະຫາຍທີ່ດີ ແລະ ຄູ່ຮ່ວມມືທີ່ດີ, ສອງຝ່າຍໄດ້ຊ່ວຍເຫລືອເຊິ່ງກັນ ແລະ ກັນ ໃນເສັ້ນທາງສັງຄົມນິ ຍົມ, ໃນເວລາ 3 ປີ ທີ່ດຳ ລົງຕຳ ແຫນ່ງ ທ່ານໄດ້ເປັນສັກຂີພະຍານ ໃຫ້ແກ່ການຂະຫຍາຍໂຕລົງສູ່ ລວງເລິກຂອງສາຍພົວພັນຄູ່ຮ່ວມມືຍຸດທະຍາດ ຮອບດ້ານລະຫວ່າງສອງປະເທດຈີນ-ລາວ, ເຊິ່ງການພົວພັນດ່ັງກ່າວແມ່ນ ສ້າງຂຶ້ນບົນພື້ນຖານຄວາມໄວ້ ເນື້ອເຊື່ອໃຈ ເຄົາລົບ ເຊິ່ງກັນ ແລະ ກັນ, ແລະ ຕ່າງຝ່າຍຕ່າງມີ ຜົນປະໂຫຍດ, ສອດຄ່ອງກັບຜົນ ປະໂຫຍດຮ່ວມຂອງສອງປະ ເທດ, ທ່ານເຊື່ອ ຫມັ້ນວ່າ, ມິດຕະ ພາບຈີນ-ລາວ ຈະທົນທານຕໍ່ ການທົດສອບຫລາຍຢ່າງ, ແລະ ຈີມີອະນາຄົດທີ່ສວຍງາມຢ່າງ ແນ່ນອນ.
ສະແດງຄວາມຂອບອົກ ຂອບໃຈຕໍ່ພັກ ແລະ ລັດຖະບານລາວ ກໍຄືອົງການຕ່າງໆທີ່ໄດ ເອົາໃຈໃສ່ ແລະ ສະຫນັບສະ ຫນູນການຂະຫຍາຍສາຍພົວພັນ ຈີນ-ລາວ ໃຫ້ນັບມື້ເຕີບໃຫຍ່ຂຶ້ນເລື້ອຍໆ.
Subscribe to: Posts (Atom)


text:
ອານາຈັກລ້ານນາ
ອານາຈັກລ້ານນາ ແມ່ນ ອານາຈັກໃນອະດີດອັນຕັ້ງຢູ່ບໍລິເວນພາກເໜືອຕອນເທິງຂອງປະເທດໄທ, ສິບສອງພັນນາເຊ່ນເມືອງຊຽງຮຸ່ງ (ຈິ່ງຫົງ), ມົນທົນຢູນນານ ພາກຕະເວັນອອກຂອງພະມ້າ ຝັ່ງຕະເວັນອອກຂອງແມ່ນ້ຳສາລະວິນ ອັນມີເມືອງຊຽງຕຸງເປັນເມືອງເອກ. ຝັ່ງຕະເວັນຕົກແມ່ນ້ຳສາລະວິນ ມີເມືອງນາຍເປັນເມືອງເອກ ແລະ 8 ແຂວງ (ຈັງຫວັດ) ໄດ້ແກ່ ຈັງຫວັດຊຽງໃໝ່ ລຳພູນ ລຳປາງ ຊຽງຮາຍ ພະເຍົາ ແພ່ ນ່ານ ແລະແມ່ຮ່ອງສອນ ໂດຍມີເມືອງຊຽງໃໝ່ ເປັນລາດຊະທານີ. ມີພາສາ ຕົວໜັງສື ວັດທະນະທຳ ແລະຮີດຄອງປະເພນີເປັນຂອງຕົນເອງ. ຕໍ່ມາຖືກປົກຄອງໃນຖານະລັດຖະບັນນາການຂອງອານາຈັກຕອງອູ ອານາຈັກອະຍຸທະຍາ ແລະອານາຈັກອັງວະ ຈົນສິ້ນຖານະອານາຈັກ ກາຍເປັນເມືອງສ່ວນໜຶ່ງຂອງອານາຈັກອັງວະໃນລາດຊະວົງນຍອງຍານໄປໃນທີ່ສຸດ.


text:
ຈັງຫວັດຂອນແກ່ນ
ຈັງຫວັດຂອນແກ່ນ ແມ່ນຈັງຫວັດໜຶ່ງໃນພາກຕາເວັນອອກສຽງເໜືອຂອງປະເທດໄທ ອັນມີຂະໜາດໃຫຍ່ຮອງຈາກຈັງຫວັດນະຄອນລາຊະສີມາແລະຈັງຫວັດອຸບົນລາຊະທານີຕາມລຳດັບ, ມີຂະໜາດເສດຖະກິດໃຫຍ່ເປັນສູນກາງຂອງພາກຕາເວັນອອກສຽງເໜືອ ຕັ້ງຢູ່ໃນຈຸດທີ່ຖະໜົນມິຕະພາບ (ທາງຫຼວງແຜ່ນດິນໝາຍເລກ 2) ແລະທາງຫຼວງແຜ່ນດິນໝາຍເລກ 12 (ຖະໜົນສາຍເສດຖະກິດຕາເວັນອອກ-ຕາເວັນຕົກ) ຕັດຜ່ານ ອັນເປັນເສັ້ນທາງສຳຄັນໃນການເດີນທາງຈາກພາກຕາເວັນອອກສຽງເໜືອຕອນເທິງເຂົ້າໄປສູ່ພາກຕາເວັນອອກສຽງເໜືອຕອນກາງ ຈາກພາກຕາເວັນອອກສຽງເໜືອຕອນເທິງໄປເຂົ້າພາກເໜືອທີ່ອຳເພີຫຼົ່ມສັກ ຈັງຫວັດເພັດຊະບູນ ແລະເດີນທາງເຂົ້າສູ່ປະເທດລາວທັງທາງດ້ານທິດໃຕ້ແລະທິດຕາເວັນຕົກຂອງລາວ. ອານາເຂດທາງທິດເໜືອຕິດກັບຈັງຫວັດເລີຍ ຈັງຫວັດໜອງບົວລຳພູ ແລະຈັງຫວັດອຸດອນທານີ ທິດຕາເວັນອອກຕິດກັບຈັງຫວັດມະຫາສາລະຄາມແລະຈັງຫວັດກາລະສິນ ທິດໃຕ້ຕິດກັບຈັງຫວັດບຸລີລຳແລະຈັງຫວັດນະຄອນລາຊະສີມາ ທິດຕາເວັນຕົກຕິດກັບຈັງຫວັດໄຊຍະພູມແລະຈັງຫວັດເພັດຊະບູນ. ໃນສະໄໝກຸງລັດຕະນະໂກສິນ ຂອນແກ່ນຢູ່ພາຍໃຕ້ການປົກຄອງຂອງມົນທົນອຸດອນທານີຫຼືຈັງຫວັດອຸດອນທານີໃນປັດຈຸບັນ ເຊິ່ງເມືອງທັງສອງນີ້ແມ່ນເມືອງທີ່ຖືກກໍ່ຕັ້ງໂດຍກົມມະຫຼວງປະຈັກສິລະປາຄົມ. ດັ່ງນັ້ນເມືອງທັງສອງນີ້ຖືໄດ້ວ່າເປັນເມືອງອ້າຍນ້ອງກັນ.


text:
ມະຫາສະໝຸດປາຊີຟິກ
ຮຽນ: -ສະຫາຍ ຫງວຽນ ເຕ່ີນ ຢຸງ, ນາຍົກລັດຖະມົນຕີ ແຫ່ງ ສາທາລະນະລັດ ສັງຄົມນິຍົມ ຫວຽດນາມ ທີ່ ນັບຖືຢ່າງສູງ; -ສະຫາຍ ຮອງນາຍົກລັດຖະມົນຕີ, ລັດຖະມົນຕີວ່າການ ແລະຊ່ວຍວ່າການຫວຽດນາມ ແລະ ລາວ ທີ່ນັບຖື;
- ແຂກຜູ້ມີກຽດ ທ່ານຍິງ ແລະ ທ່ານຊາຍ ທັງຝ່າຍ ຫວຽດນາມ ແລະ ລາວ ທີ່ຮັກແພງ; ໃນພິທີອັນສະຫງ່າລາສີ ແລະ ມີຄວາມໝາຍສຳຄັນທາງປະຫວັດສາດການພົວພັນ ລະຫວ່າງ ສອງປະເທດຂອງພວກເຮົາ, ໃນນາມພັກ, ລັດຖະບານ ແລະ ປະຊາຊົນລາວ ກໍຄືໃນນາມສ່ວນຕົວ ຂ້າພະເຈົ້າ ຂໍຖືເປັນກຽດຢ່າງສູງ ແລະ ປິຕິຍິນດີເປັນຢ່າງຍິ່ງທີ່ໄດ້ນຳພາຄະນະ ຊຶ່ງປະກອບດ້ວຍທຸກພາກສ່ວນທີ່ກ່ຽວຂ້ອງ ພ້ອມທັງພີ່ນ້ອງປະຊາຊົນແຂວງບໍລິຄຳໄຊມາ ເຂົ້າຮ່ວມພິທີສະເຫລີມສະຫລອງຜົນສຳເລັດວຽກງານປັກຫລັກໝາຍຖີ່ ແລະ ບູລະ ນະລະບົບຫລັກໝາຍຊາຍແດນປະເທດ ສປປ ລາວ-ສສ ຫວຽດນາມ ຢູ່ພູມີປະເທດຕົວຈິງໃນມື້ນີ້.


text:
ປະເທດຕວກກີ
ຕວກກີ ຫຼື ທືລະຄີເຢ (Türkiye) ແມ່ນປະເທດໃນທະວີບເອີລົບ ແລະອາຊີ. ມີຊື່ຢ່າງເປັນທາງການວ່າ ສາທາລະນະລັດຕວກກີ (ອັງກິດ: Republic of Turkey; ທືກເຈ: Türkiye Cumhuriyeti) ແມ່ນສາທາລະນະລັດລະບົບລັດຖະສະພາໃນເອີລາຊີ ພື້ນທີ່ສ່ວນຫຼາຍຕັ້ງຢູ່ໃນອາຊີຕາເວັນຕົກ ໂດຍມີສ່ວນໜ້ອຍໃນທະລາເຄຍຕາເວັນອອກໃນເອີລົບຕາເວັນອອກສຽງໃຕ້. ມີພົມແດນຕິດຕໍ່ກັບ 8 ປະເທດ ຄື ຊູລິຢາແລະອິລັກທາງໃຕ້ ອິລານ ຮາຢາສະຕານແລະດິນແດນສ່ວນແຍກນາກຊີວັນຂອງອາເຊີລະໄບຈານທາງຕາເວັນອອກ ຊາຄາລະທະແວລໍທາງຕາເວັນອອກສຽງເໜືອ ບູນກາລີທາງຕາເວັນຕົກສຽງເໜືອ ແລະເອລາດາທາງຕາເວັນຕົກ ທະເລດຳຢູ່ທາງເໜືອ ທະເລເມດີແຕກລາເນທາງໃຕ້ ແລະທະເລເອເຈໂອທາງຕາເວັນຕົກ ຊ່ອງແຄບໂບສະໂຟໂລດ ທະເລມາລະມາລາແລະຈານັກຄາເລ (ລວມກັນເປັນຊ່ອງແຄບຕວກກີ). ທືລະເຄຍແບ່ງເຂດແດນລະຫວ່າງທະລາຄີແລະອານາໂດລູ ແລະຍັງແຍກທະວີບເອີລົບກັບທະວີບອາຊີ. ບ່ອນຕັ້ງຂອງຕວກກີໃນທາງແພ່ງຂອງເອີລົບແລະອາຊີເຮັດໃຫ້ຕວກກີມີຄວາມສຳຄັນທາງພູມິລັດຖະສາດເປັນຢ່າງຍິ່ງ.
ອ້າງອີງ[ແກ້ໄຂ]
- ບັນນານຸກົມ


text:
ວຽງຈັນ, ສປປ ລາວ, ວັນທີ 14 ພະຈິກ 2011- ໃນທົດສະວັດ ທີ່ຜ່ານມາ ເສດຖະກິດຂອງ ສປປ ລາວ ໄດ້ຮັບການຂະຫຍາຍຕົວຢ່າງໄວວາ. ນັບແຕ່ ປີ 1990 ເປັນຕົ້ນມາ, ສປປ ລາວ ມີລາຍຮັບຕໍ່ປະຊາກອນສະເລ່ຍ ເພີ່ມຂຶ້ນ ທົບເຄິ່ງຊຶ່ງໄດ້ເຮັດໃຫ້ ສປປ ລາວ ຫລຸດພົ້ນອອກຈາກເປັນປະເທດ ທີ່ມີລາຍຮັບຕໍ່າ ມາເປັນປະເທດທີ່ມີລາຍຮັບລະດັບປານກາງຕໍ່າ. ໂດຍສືບເນື່ອງມາຈາກ ການຈັດຕັ້ງປະຕິບັດ ກົນໄກເສດຖະກິດໃໝ່ ແລະ ການປະຕິຮູບຢ່າງຮອບດ້ານ ໃນປີ 1986, ເສດຖະກິດໄດ້ຂະຫຍາຍຕົວໂດຍສະເລ່ຍ 6.5% ຕໍ່ປີ ນັບແຕ່ ປີ 1990 ຫາ ປີ 2009. ມາຮອດປີ 2010, ລາຍຮັບຕໍ່ປະຊາກອນໄດ້ເພີ່ມຂຶ້ນຮອດ 1,010 ໂດລາສະຫະລັດ ໃນຂະນະທີ່ ອັດຕາຄວາມທຸກຍາກ ຂອງປະຊາຊົນຢູ່ ສປປ ລາວ ກໍໄດ້ຫລຸດລົງຫລາຍສົມຄວນ ຈາກ 46% ໃນປີ 1992-1993 ມາເປັນ 28% ໃນປີ 2007-2008.
ທ່ານ ນາງ ເຈນນາວີຟ ບອຍໂຣ, ນັກເສດຖະສາດອາວຸໂສ ປະຈໍາຫ້ອງການທະນາຄານໂລກ ຢູ່ ສປປ ລາວ ກ່າວວ່າ “ການພັດທະນາເສດຖະກິດໃນໄລຍະຜ່ານມາສ່ວນໃຫຍ່ແມ່ນໄດ້ອີງໃສ່ ຂະແໜງການຊັບພະຍາກອນທໍາມະຊາດ ຍ້ອນວ່າ ສປປ ລາວ ມີຄວາມອຸດົມຮັ່ງມີໄປດ້ວຍ ແຮ່ທາດ, ຊັບພະຍາກອນນໍ້າເພື່ອພັດທະນາພະລັງງານໄຟຟ້າ ແລະ ປ່າໄມ້. ເຖິງຢ່າງໃດກໍຕາມ, ເພື່ອໃຫ້ ສປປ ລາວ ສາມາດຮັກສາລະດັບການຂະຫຍາຍຕົວຂອງເສດຖະກິດ, ມັນມີຄວາມຈໍາເປັນຕ້ອງສ້າງຄວາມດຸ່ນດຽງໃນການພັດທະນາລະຫວ່າງຂະແໜງຊັບພະຍາກອນ ແລະ ຂະແໜງການທີ່ບໍ່ແມ່ນຊັບພະຍາກອນ.” ທ່ານ ນາງ ບອຍໂຣໄດ້ກ່າວຕຶ່ມວ່າ “ບົດລາຍງານການປະເມີນຜົນບັນຍາກາດດ້ານການລົງທຶນຄັ້ງທີສອງທີ່ເຜີຍແຜ່ນີ້ ຈະນໍາສະເໜີວິທີທາງໃນການປັບປຸງ ບັນຍາກາດດ້ານການລົງທຶນ ເພື່ອຊຸກຍູ້ການພັດທະນາເສດຖະກິດຢ່າງຮອບດ້ານ ແລະ ຍືນຍົງ.”
ທະນາຄານໂລກ ໄດ້ຮ່ວມມືເຮັດວຽກຢ່າງໃກ້ຊິດກັບ ອົງການຂອງລັດຖະບານ ແລະ ບັນດາຄູ່ຮ່ວມພັດທະນາຕ່າງໆ ໃນການເຮັດ ບົດລາຍງານການປະເມີນຜົນບັນຍາກາດດ້ານການລົງທຶນຄັ້ງທີສອງໃນ ສປປ ລາວ ຄັ້ງນີ້. ບົດລາຍງານດັ່ງກ່າວ ໄດ້ສັງລວມ ເອົາຜົນການສໍາຫຼວດແຫ່ງຊາດ ແລະ ການສໍາພາດຢ່າງກ້ວາງຂວາງ ກັບບັນດາເຈົ້າໜ້າທີ່ ຂັ້ນຜູ້ວາງນະໂນບາຍ ແລະ ຂັ້ນຜູ້ປະຕິບັດ. ບົດລາຍງານນີ້ ນໍາສະເໜີວິທີທາງໃນການແກ້ໄຂສິ່ງທ້າທາຍສໍາຄັນຕ່າງໆ ແລະ ວິທີທາງໃນການປັບປຸງບັນຍາກາດດ້ານການລົງທຶນ ຢູ່ ສປປ ລາວ.
ອີງຕາມບົດລາຍງານດັ່ງກ່າວ, ຂະແໜງການ ທີ່ບໍ່ແມ່ນຊັບພະຍາກອນ ເປັນພາກສ່ວນປະກອບໜຶ່ງທີ່ມີທ່າແຮງຕໍ່ການຂະຫຍາຍຕົວແບບຍືນຍົງຫຼາຍກ່ວາ ໂດຍສະເພາະແມ່ນການສ້າງ ວຽກເຮັດງານທໍາ ໃນໄລຍະຍາວໂດຍສົມທຽບກັບຂະແໜງການຊັບພະບາກອນ. ຖ້າມີການຄຸ້ມຄອງເປັນຢ່າງດີ, ຄາດວ່າ ຂະແໜງການ ທີ່ບໍ່ແມ່ນຊັບພະຍາກອນຈະກວມເອົາເຄິ່ງໜຶ່ງຂອງການຂະຫຍາຍຕົວຂອງເສດຖະກິດຕົວຈິງ ແລະ ຈະກວມເອົາ 75% ຂອງ ລວມຍອດຜະລິດຕະພັນພາຍໃນ ໃນໄລຍະກາງ.
ການປະເມີນຜົນບັນຍາກາດດ້ານການລົງທຶນນີ້ຍັງໄດ້ນໍາສະເໜີ ກໍລະນີຕົວຢ່າງຈາກສາກົນ ເພື່ອເປັນແບບຢ່າງ ແລະ ທິດທາງໃນການປັບປຸງບັນຍາກາດດ້ານການລົງທຶນສໍາລັບ ສປປ ລາວ. ການສົມທຽບ ສປປ ລາວ ກັບ ປະເທດອື່ນໆໃນລະດັບພາກພື້ນ ແລະ ສາກົນຈະເປັນການກໍານົດກອບເພື່ອຊ່ວຍໃຫ້ຜູ້ອ່ານບົດລາຍງານນີ້ ສາມາດເຂົ້າໃຈວ່າ ສປປ ລາວ ພວມປະສົບກັບສິ່ງທ້າທາຍ ແລະ ມີຄວາມຄືບໜ້າແນວໃດກ່ຽວກັບບັນຍາກາດດ້ານການລົງທຶນໃນປະເທດ. ການສົມທຽບດັ່ງກ່າວໄດ້ສະແດງໃຫ້ເຫັນວ່າ ໃນຂະນະທີ່ຄ່າແຮງງານໃນ ສປປ ລາວ ຕໍ່າກວ່າ ຄ່າແຮງງານຂອງປະເທດເພື່ອບ້ານ ຫຼື ປະເທດຕ່າງໆທີ່ໄດ້ນໍາມາເປັນຕົວສົມທຽບ ແຕ່ສະມັດຕະພາບຂອງແຮງງານລາວກໍ່ຍັງຕໍ່າຄືກັນ ຊຶ່ງພາໃຫ້ ສປປ ລາວປະສົບກັບຄວາມທ້າທາຍກ່ຽວກັບຄວາມສາມາດໃນການແຂ່ງຂັນ.
ໂດຍອີງຕາມຄວາມເຫັນຂອງນັກທຸລະກິດ, ບົດລາຍງານການປະເມີນຜົນບັນຍາກາດດ້ານການລົງທຶນໄດ້ສະຫລຸບວ່າ ການຂາດສີມືແຮງງານ, ການເຂົ້າເຖິງ ແຫຼ່ງທຶນ ທີ່ບໍ່ທັນທົ່ວເຖິງ ແລະ ລະບອບພາສີອາກອນ ແມ່ນເປັນອຸປະສັກຕົ້ນຕໍທີ່ສົ່ງຜົນກະທົບຕໍ່ຂະແໜງການທີ່ບໍ່ແມ່ນຊັບພະຍາກອນ. ຕາມທີ່ໄດ້ ອະທິບາຍໃນເນື້ອໃນຂອງບົດລາຍງານນີ້, ທຸລະກິດ ຂະໜາດນ້ອຍ, ກາງ, ຫຼື ໃຫຍ່ ແມ່ນມີອຸປະສັກແຕກຕ່າງກັນໄປ ພ້ອມດຽວກັນແຕ່ລະແຂວງ ຫຼື ເຂດ ກໍແມ່ນມີອຸປະສັກຂອງບັນຍາກາາດດ້ານການລົງທຶນທີ່ບໍ່ຄືກັນ.
ໃນຂະນະທີ່ໄດ້ມີການປັບປຸງຢ່າງຫຼວງຫຼາຍໃນໄລຍະ 5 ປີ ທີ່ຜ່ານມາ ໃນຂົງເຂດວຽກງານເຊັ່ນ ການເຂົ້າເຖິງໄຟຟ້າ ແລະ ການພັດທະນາໂຄງລ່າງພື້ນຖານ ຊຶ່ງໄດ້ເປັນປັດໃຈຕົນຕໍທີ່ຊຸກຍູ້ການຂະຫຍາຍຕົວຂອງເສດຖະກິດ, ແຕ່ ກໍຍັງມີສິ່ງທ້າທາຍຫຼາຍອັນທີ່ຕິດພັນກັບບັນຍາກາດດ້ານການລົງທຶນທີ່ຕ້ອງໄດ້ຮັບການປັບປຸງ. ໃນຂະນະທີ່ເສດຖະກິດ ຂອງ ສປປ ລາວ ພວມສືບຕໍ່ ພັດທະນາ, ສິ່ງທ້າທາຍຂັ້ນຕໍ່ໄປກໍຈະແມ່ນການແກ້ໄຂບັນຫາສີມືແຮງງານ, ການເຂົ້າເຖິງແຫຼ່ງທຶນ ແລະ ການຈັດຕັ້ງປະຕິບັດລະບອບພາສີອາກອນທີ່ຊ່ວຍໜູນການຂະຫຍາຍຕົວ ໂດຍສະເພາະສໍາລັບ ທຸລະກິດຂະໜາດນ້ອຍ ແລະ ຂະໜາດກາງ. ຜົນການສໍາຫຼວດ ແລະ ການສໍາພາດຢ່າງກ້ວາງຂວາງນີ້ ໄດ້ສະແດງໃຫ້ເຫັນວ່າ ຄວາມເອົາໃຈໄສ່ຢ່າງຈິງຈັງໃນການຈັດຕັ້ງປະຕິບັດບັນດານິຕິກໍາທີ່ໄດ້ຮັບການປັບປຸງຜ່ານມາ ໃຫ້ມີປະສິດທິຜົນ ແມ່ນຄວາມຈໍາເປັນ ສໍາລັບການສ້າງຄວາມອາດສາມາດໃນການແຂ່ງຂັນຂອງເສດຖະກິດແຫ່ງຊາດ. ການປະເມີນຜົນບັນຍາ ກາດດ້ານການລົງທຶນ ໄດ້ສະຫລຸບລວມ ຂໍ້ສະເໜີກ່ຽວກັບວິທີການແກ້ໄຂ ບັນດາອຸປະສັກຕໍ່ການລົງທຶນ ຊຶ່ງກວມເອົາການປັບປຸງລະບອບອາກອນ, ການພັດທະນາສີມືແຮງງານ ແລະ ການປັບປຸງການເຂົ້າເຖິງແຫຼ່ງທຶນ ເພື່ອສະໜັບສະໜູນ ທຸລະກິດ ຂະໜາດນ້ອຍ ແລະ ຂະໜາດກາງ.


text: Monsters ອອນໄລນ໌ - ເປັນເກມຂອງຕົວທ່ອງເວັບມີສິດເທົ່າທຽມ MMORPG ວ່າ combines ທີ່ໃຊ້ໂຕ້ຕອບເກມທີ່ intuitive, ຮູບພາບສີທີ່ແລະຕອນດິນຂອງເກມ captivating. ໃນຄໍາສັ່ງເພື່ອເລີ່ມຕົ້ນການຫຼີ້ນ Monsters, ທ່ານບໍ່ຈໍາເປັນຈະໄປຢ້ຽມຢາມເວັບໄຊທາງການ, ການຈົດທະບຽນຕົວໃນ Monsters ເກມ, ບ່ອນທີ່ທ່ານຈະຖືກຮ້ອງຂໍໃຫ້ເລືອກເອົາຫນຶ່ງໃນສີ່ຕົວອັກສອນ playable, ໃຫ້ປ້ອນຊື່ຂອງເກມແລະການຍອມຮັບເອົາກົດລະບຽບຂອງເກມ. ທ່ານມີເພື່ອເຮັດໃຫ້ເລືອກລະຫວ່າງເຫຼົ່ານີ້ລັກສະນະເປັນເກມ "Zavriev", "ຜ້າອັດດັງ", "Daphne", "Fury". ລັກສະນະຂອງແຕ່ລະສາມາດເລືອກສີສະເພາະຂອງເຄື່ອງນຸ່ງຫົ່ມ. ໃຫ້ພວກເຮົາໄລຍະສັ້ນໆ, ອະທິບາຍຄຸນລັກສະນະຂອງແຕ່ລະຄົນ. Zavriev - ເປັນແລນ giant ມີ stern exterior, terse, straightforward ແລະ unflappable. ຄຸນຄ່າຂອງ honesty. specialty ລາວເປັນພະລັງງານ; ຫນ້າກາກ - ລັກສະນະນີ້ hides ໃບຫນ້າຄົນສຸດຄວາມເຊື່ອສ່ວນບຸກຄົນ. ເຂົາມີໃຈປີ້ນໄວແຫຼມແລະຄວາມໄວຟ້າຜ່າ. ພູມໃຈຫຼາຍ. specialty ລາວແມ່ນ tricky, Daphne - ມັນມ່ວນແລະ creature curious ມີຈໍານວນຂະຫນາດໃຫຍ່ຂອງພະລັງງານ. Loves ຫຼິ້ນ, pranks ແລະລັບ. ມັນກໍສາມາດປະກົດຂື້ນພ້ອມກັນຢູ່ສະຖານທີ່ຫຼາຍແລະເຮັດສິ່ງຕ່າງໆຫຼາຍຂື້ນພ້ອມກັນ. ພິເສດຂອງນາງແມ່ນສະຫນັບສະຫນູນ; Fury - ມັນ Grace ແລະ unapproachable ບາງສ່ວນໃຫ້ກັບ, flattery ແລະ fans ຂອງເຂົາເຈົ້າ. ເປັນທີ່ງາມແລະ smart ພຽງພໍ. ພິເສດຂອງນາງແມ່ນ depressed. Monsters ເກມອອນລາຍ, ສະຫນອງການທ່ານອື່ນໆທີ່ກ່ວາການຄັດເລືອກລັກສະນະການ, ແລະແມ້ແຕ່ທາງເລືອກຂອງການປະກອບອາຊີບ: Pyrotechnics, Energizer ແລະ Bombardier. ທ່ານສາມາດເລືອກເອົາໃດໆ, whichever ທ່ານຕ້ອງການ. ຫຼາຍທ່ານໃຊ້ໃນ Monsters ເກມອາວຸດປະກອບອາຊີບອອນໄລນ໌ໄດ້ຮັບຄັດເລືອກ, ການເພີ່ມເຕີມທ່ານຈະມີລາຍໄດ້ປະກອບອາຊີບຈຸດ, ສະນັ້ນທ່ານຈະສາມາດທັກສະໃຫມ່. ເປັນສໍາລັບອາວຸດ, fireworks ບໍ່ແມ່ນ indifferent ກັບ Energizer, ລະເບີດກັບ lasers, ແລະ Bombardier ກັບອາວຸດຫ່າງໄກສອກຫຼີກ. Pump ທັກສະໃນການໃດໆຂອງອາຊີບເຫຼົ່ານີ້ສາມາດຈະຢູ່ໃນຮົບ. ມັກຫຼີ້ນເກມຂອງ Monsters ອອນໄລນ໌, ການໂຈມຕີ, ປົກປ້ອງ, ແລະທາງສາມາດພັດທະນາໃນການຝຶກອົບຮົມ, ແລະອື່ນໆໂດຍສະເພາະ, ການຊື້ພວກເຂົາສໍາລັບບ້ານ. ໃນເວລາທີ່ເງິນ strained, ທ່ານສາມາດໄປເຮັດວຽກ. ການເຮັດວຽກ, ແຕ່ແທນທີ່ຈະໄປເກັບເກັບກູ້, ເກມ Monsters ອອນໄລນ໌, ສາມາດຈະຢູ່ໃນອ່າງເກັບນ, ບ່ອນທີ່ທ່ານຈະຕ້ອງໄດ້ປະຊຸມເກັບກໍາຂອງ "ພະນັກງານຂອງ" ນັ້ນ, ຍົກເວັ້ນມີວົງຜູ້ເກັບໄດ້, ບ່ອນທີ່ທ່ານຈະຕ້ອງໄດ້ເກັບເກັບຂອງ "Fighter", ແລະການກິນສ່ວນໃນ ຮົບກັບ muhazoidami, ທ່ານຈະຕ້ອງໄດ້ເກັບກໍາສ່ວນຫນຶ່ງຂອງການເກັບກໍາຂໍ້ "Muhazoidy." ຖ້າຫາກທ່ານເກັບສ່ວນຫນຶ່ງຂອງການເກັບກໍາໃນເຕັມ, ແລ້ວຄໍາສັ່ງທີ່ມີລັກສະນະຂະຫຍາຍຕົວຂອງທ່ານ. ສະຖານະການແມ່ນຄ້າຍຄືກັນກັບຕັດ. ຫຼິ້ນເກມ Monsters ອອນໄລນສາມາດສູ້ກັນຕໍ່ຕ້ານຜູ້ນອື່ນ. battlefield ໄດ້ຖືກແບ່ງອອກເປັນ 48 ຈຸລັງ, ບ່ອນທີ່ມີຫຼາຍຕົວເລກທີ່ແຕກຕ່າງກັນແລະ monsters ດ້ວຍຕົນເອງໄດ້. ທ່ານຈະຕ້ອງໄດ້ຊີ້ບອກເຖິງລັກສະນະຂອງທ່ານໃຫ້ມັນແລະໃນສິ່ງທີ່ຄໍາສັ່ງເພື່ອເຕັ້ນໄປຫາ. ຖ້າຫາກທ່ານມົນຕີລູກ, ມັນຈະບິນກັບ enemy ຂອງທ່ານແລະເຮັດໃຫ້ເກີດຄວາມເສຍຫາຍໃຫ້, ມົນຕີຂຸດຄົ້ນບໍ່ແຮ່, ທ່ານຈະ explode ແລະທ່ານຈະສູນເສຍຫຼາຍທີ່ສຸດໃນຊີວິດຂອງຕົນ, jumped ສຸດ laser beam ການໂຈມຕີມີອໍານາດການ flown ໂດຍຈຸລັງໃນສາຍ. ກ່ຽວກັບພາກສະຫນາມການຮົບໄດ້ຖົງການຊ່ວຍເຫຼືອທໍາອິດ, ຫມວດຫມູ່, ນ້ໍາ, ແລະອື່ນໆທີ່ມີ ແລະອື່ນໆ ບາງຄັ້ງມັນເກີດຫຍັງຂຶ້ນກັບສະພາບການທີ່ສອງລັກສະນະຈະໄດ້ຮັບຫນຶ່ງແຕ່ລະຫ້ອງ, ລະບົບການມາເຂົ້າຫຼິ້ນ, ການປ້ອງກັນການໂຈມຕີ, ເຊິ່ງປຽບທຽບຕົວເລກຂອງສອງຜູ້ນ. retreats ລັກສະນະ Loser ຫນຶ່ງໄປຮຽບຮ້ອຍ. ໃນເກມນີ້, ຍັງມີຄວາມແມ່ນຍັງເຊັ່ນສິ່ງເປັນໂຕນຕົນເອງໄດ້. ສະຫງວນນີ້ບັງຄັບ monster ຂອງທ່ານ, ແລະບາງສ່ວນຂອງຫຼັກຊັບການ (ໂຕນ) ທ່ານໃຊ້ໃນຮົບທຸກ. ຖ້າຫາກວ່າລັກສະນະຂອງທ່ານສິ້ນສຸດລົງໂຕນຕ້ອງມີ cocktail ຫຼືຊື້ star (ຕໍ່ຊ່ອງທາງ). ກັບຜົນບວກເຖິງ, ພວກເຮົາສາມາດເວົ້າໄດ້ວ່າໃນ Monsters ແມ່ນສາມາດບັນທຸກຄົນ, ໂດຍບໍ່ໄດ້ອາຍຸ. ສະນັ້ນເຮົາເຂົ້າໄປໃນການຈົດທະບຽນ Monsters, ທ່ານຈະກາຍເປັນຫນຶ່ງໃນສະມາຊິກຂອງຕົນ. ມ່ວນເກມຂອງທ່ານ? ຫຼິ້ນຢູ່Monsters


text:
ສໍາລັບການ ໃຊ້ເວລາ ທໍາອິດ ເປັນ ຊຸດ Disney ສັດ ກ່ຽວກັບ ເຫດ ການຂອງ Rangers fearless , hurrying ໃຫ້ ຄວາມຊ່ວຍເຫຼືອ, ປາກົດ ໃນຫນ້າຈໍ ໂທລະພາບ ໃນປີ eighty , ເນ , ແລະ ຕັ້ງແຕ່ ນັ້ນ ທີ່ໃຊ້ເວລາ ຂອງຕົນ ເພື່ອເຂົ້າໄປເບິ່ງ ແລະ ຕົກລົງ ໃນການ ຮັກ ຫຼາຍ ລຸ້ນ ຂອງ viewers ອ່ອນ. ເມື່ອທ່ານ ທັງຫມົດ ອາດຈະ ຮູ້ວ່າ ໃນ ລັກສະນະ ຕົ້ນຕໍ ແມ່ນ chipmunk ກາຕູນ ສອງ brave , ຜູ້ທີ່ ຢູ່ໃນ ບໍລິສັດ ທີ່ມີ ແມງວັນ ຫນູ ຫນູ , ແລະ ອົດສະຕາລີ ແລະ ເຮັດໃຫ້ ທີມງານ ໂລກ famous ຂອງ rescuers . ທັງຫມົດ ຂອງ ພວກເຂົາແມ່ນ humanoid , ເວລາຍ່າງ ຂາ hind ລາວ , ເຄື່ອງນຸ່ງຫົ່ມ ພັຍ ແລະສາມາດ ເວົ້າພາສາ . ພວກເຂົາແຕ່ລະ ມີ ລັກສະນະ ເປັນເອກະລັກ ຂອງຕົນເອງ ມີ hobbies ຂອງເຂົາເຈົ້າເອງ ແລະ ພອນສະຫວັນ ພິເສດ . chip - ຜູ້ນໍາ ຂອງທີມງານ , chipmunk ຮ້າຍແຮງ , ລໍາແຂງ ສອງດ້ານ ທຸກ ທາງບວກ overwhelmingly . ລາວ ເປັນ ທັດສະນະຄະ ຮັບຜິດຊອບ ທີ່ຈະ ເຮັດວຽກ ແລະເປັນ ສູນກາງ ເສັ້ນປະສາດ ຂອງ ບໍລິສັດ ທັງຫມົດ . ບາງທີ , chip ຈຸດອ່ອນໄດ້ ພຽງແຕ່ ແມ່ນ ວ່າພຣະອົງຊົງ ເປັນ ຊ່ວຍ grouchy ແລະຮັກ ສອນ wits ຄົນອື່ນ . Dale - ເປັນ idiot ດີ , Go , ໂຊກດີ cheerful ແລະ charming . ຖ້າຫາກວ່າ chip - ຫົວຫນ້າ ຫນ່ວຍງານ , Dale - ຫົວໃຈ ຂອງນາງ. ຜູ້ຊາຍ ໄຂມັນ Rocky , aka Monty ມີ ສອງ passions ໃນຊີວິດ , ທ່ານໄດ້ hates ແມວ ແລະຮັກ ເນີຍແຂງ . ການ goof ດີ , ທໍາມະຊາດ ທີ່ຮູ້ຫນັງສື loses ຫົວ ລາວ ຈາກ ຫນຶ່ງພຽງແຕ່ ຂອງ ມີກິ່ນຫອມ ແລະ ແມ່ນ ມຸ່ງຫມັ້ນທີ່ຈະ ເຮັດຫຍັງ ສໍາລັບນວຽກ ຂອງ ເນີຍແຂງ ເປັນ . ຫມາກແຫ້ງເປືອກແຂງ - ຄວາມງາມ ທາງ ສູງ ແລະ ຫນູ . ນາງ ແມ່ນ constantly reinventing ສິ່ງ incredible ຫຼາຍທີ່ສຸດ, ແລະ instructs ວິທີ ການຂົນສົ່ງ ໄດ້ . ມັນ secretly ໃນຮັກທີ່ມີ ທັງ ການ ກະຮອກ , ເພາະວ່າ ສິ່ງທີ່ ລະຫວ່າງເຂົາເຈົ້າ ຈາກການ ທີ່ໃຊ້ເວລາ ກັບ ທີ່ໃຊ້ເວລາ ມີ skirmishes ຂະຫນາດນ້ອຍ . ການ ເປັນສະມາຊິກ squad ຫຼ້າ ກູ້ໄພ - Zipper . ແມງວັນ Snapper , mascot ທີມງານ , ເນື່ອງຈາກວ່າ ການ ຂະຫນາດ ນ້ອຍ ຂອງເຂົາເຈົ້າ ແລະ ຄວາມສາມາດໃນ ການ ບິນ , ເຂົາສາມາດ ປະຕິບັດ ຫນ້າວຽກ ທີ່ ບໍ່ສາມາດ ເຮັດ ທັງຫມົດ rescuers ອື່ນໆ . ນີ້ brave ຫ້າ ນັ້ນ ເດັກນ້ອຍ ທັງຫມົດ liked ສະແດງໃຫ້ເຫັນ ຢູ່ໃນ ບັນຊີລາຍຊື່ ຂອງ ຮ້ອຍ ວາງສະແດງ ຂອງສັດ ທີ່ດີທີ່ສຸດ ແລະ ເປັນປົກກະຕິ ຊ້ໍາ ໃນ ຊ່ອງໂທລະພາບ ຕ່າງໆ . ມັນ ເປັນດັ່ງນັ້ນ ປະຫລາດໃຈ hardly ວ່າ rescuers brave ແມ່ນ ວິລະຊົນ ຂອງ ເກມຄອມພິວເຕີ ຈໍານວນຫຼາຍ . ເກມ ອອນໄລນ໌ chip ແລະ Dale ຖືກອອກແບບ ສ່ວນໃຫຍ່ແມ່ນ ສໍາລັບເດັກນ້ອຍ ທີ່ຈະອ່ານ , ເຂົາເຈົ້າມີ ຫຼາຍ ສີ , ແລະ ສົດໃສ ໃນທາງບວກ .
ໃນ ກໍລະນີນີ້ , ໄຟຟ້າ ໄດ້ ປະຕິບັດ ເຂົ້າໃນບັນຊີ ຄວາມຫຼາກຫຼາຍ ຂອງຈໍາພວກຫນູ ລັກສະນະ ແລະການ ດໍາເນີນການ ໃຫ້ເຂົາເຈົ້າໃນ ເກມ ຂອງ ປະເພດ ທີ່ແຕກຕ່າງກັນ ທີ່ມີ ຫຼາຍທີ່ສຸດ ທີ່ກ່ຽວຂ້ອງ ກັບ ແຕ່ລະ hero . ກັບ chip ແລະ ເດັກນ້ອຍ Dale ສາມາດ ເຕັ້ນໄປຫາ ເວທີທີ່ ສຸດ ໃນ ການຊອກຫາຂອງ ໄຂມັນ cat cat malicious , rushing ເປັນ ສັດຕູ ຂອງ crates ໄມ້ ແລະມ່ວນຊື່ນ ເກັບ ຕາມ ວິທີການ ຊິງຊິງ ແລະແກ່ນ . ມີ ເດັກ Roquefort ສາມາດ ເຂົ້າຮ່ວມໃນການ ເປັນ ເກມ ຕໍ່ສູ້ກັບ ຫນູ , ແລະກາຍເປັນ ພາຄີຂອງ Gadget ໃນ ເຊື້ອຊາດ ມ່ວນ ໄດ້ . ນອກຈາກນັ້ນ, ສວຍງາມ ແລະ ຫມາກແຫ້ງເປືອກແຂງ ຍັງ ໄດ້ Queen ທີ່ແທ້ຈິງຂອງ catwalk , ມັນຈະ ເປັນ ຕົວແບບ ໃນ ເກມຈໍານວນຫຼາຍ ເປັນ - " dress Up " , ເຊິ່ງໄດ້ ສະນັ້ນ ຄວາມຍິນດີທີ່ ກັບເດັກນ້ອຍຍິງ ທັງຫມົດ. chip Clever , ນອກເຫນືອໄປຈາກ ກິດຈະກໍາການ ກູ້ໄພ ຕົ້ນຕໍຂອງ ຄວາມສຸກ ມີສ່ວນຮ່ວມ ໃນການ ແກ້ໄຂ ຂອງ ທຸກປະເພດ ຂອງການ ແຂ່ງລົດ , ແລະ Zipper ຂະຫນາດນ້ອຍ ຈະຊ່ວຍໃຫ້ ທຸກ ວິລະຊົນ ອື່ນໆ . ໂດຍທົ່ວໄປ, ຜູ້ຂຽນ ກໍສາມາດ ສ້າງ ຫຼາກຫຼາຍ ຂອງ ເກມ vibrant ແລະຕື່ນເຕັ້ນ ອີງໃສ່ ເຫດ ຂອງ rescuers brave ໄດ້ . ສ່ວນໃຫຍ່ ຂອງ ພວກເຂົາວ່າທ່ານ ໃຫ້ແນ່ໃຈວ່າ ແມ່ນ ເພື່ອຊອກຫາ ໃນເວັບໄຊ ຂອງພວກເຮົາ.


text:
ເລຂາທິການໃຫຍ່ ຫງວຽນຟູຈ້ອງ ຖະຫວາຍທູບທຽນອາໄລຫາປະທານໂຮ່ຈີມິນ
ທ່ານ ຫງວຽນຟູຈ້ອງ ຖະຫວາຍທູບທຽນອາໄລຫາ ປະທານໂຮ່ຈີມິນ
(ພາບ: TriDung/TTXVN)
ວັນທີ 2/9, ທ່ານເລຂາທິການໃຫຍ່ ຫງວຽນຟູຈ້ອງ ໄປຖະຫວາຍທູບທຽນອາໄລຫາ ປະທານໂຮ່ຈີມິນ, ຢ້ຽມຢາມບ່ອນຢູ່ ແລະ ເຮັດວຽກຂອງປະທານໂຮ່ຈີມິນໃນເຂດປູຊະນີຍະຖານປະທານ ໂຮ່ຈີມິນ, ຢູ່ທຳນຽບປະທານປະເທດ. ເພື່ອໂອ້ລົມກັບພະນັກງານ, ພາລະກອນເຂດປູຊະນີຍະຖານ, ທ່ານເລຂາທິການໃຫຍ່ ຫງວຽນຟູຈ້ອງ ຢືນຢັນວ່າ: ຄວາມຮັບຜິດຊອບຂອງປະຊາຊົນ ຫວຽດນາມ ໃນທຸກວັນນີ້ ແລະ ຄົນລຸ້ນຫລັງຕາມຄຳສັ່ງສອນຂອງປະທານ ໂຮ່ຈີມິນ; ຕັດສິນສ້າງສາ, ພັດທະນາປະເທດຊາດ ເພື່ອນຳມາເຊິ່ງເອກະລາດ, ເສລີພາບ, ສິດໄດ້ມີຊີວິດມີຄວາມຜາສຸກຂອງປະຊາຊົນ. ທ່ານເລຂາທິການໃຫຍ່ ກໍຊີ້ແຈ້ງວ່າ: ໃນໄຕມາດ 1 ປີ 2016 ຈະດຳເນີນກອງປະຊຸມໃຫຍ່ຄັ້ງທີ 12 ຂອງພັກກອມມູນິດ ຫວຽດນາມ. ຄວາມຮຽກຮ້ອງຕ້ອງການອັນໃຫຍ່ຫລວງທີ່ວາງອອກໃນປະຈຸບັນແມ່ນ ທຸກຂັ້ນ, ທຸກຂະແໜງຊາບຊຶມແນວຄິດ ໂຮ່ຈີມິນ, ຮັກສາອຸດົມຄະຕິເອກະລາດ, ເສລີພາບ ແລະ ລັດທິສັງຄົມ; ພ້ອມທັງມີຄວາມສະຫລາດສ່ອງໃສໃນການເລືອກເຟັ້ນ, ເລືອກຕັ້ງບັນດາຜູ້ມີຄຸນສົມບັດ, ມີຄວາມເກັ່ງກາສາມາດ, ເພື່ອພັກ, ເພື່ອປະຊາຊົນ, ເພື່ອປະເທດ, ເຂົ້າບັນດາອົງການຊີ້ນຳນຳພາຂອງພັກຢ່າງແທ້ຈິງ.
ແລະໃນວັນດຽວກັນ, ທ່ານເລຂາທິການໃຫຍ່ ຫງວຽນຟູຈ້ອງ ມາຢ້ຽມຊົມງານວາງສະແດງຜົນງານເສດຖະກິດ - ສັງຄົມ ປີ 2015 ຢູ່ສູນຕະຫລາດນັດວາງສະແດງ ຫວຽດນາມ ດ້ວຍຫົວຂໍ້ “ປ່ຽນໃໝ່, ເຊື່ອມໂຍງ ແລະ ພັດທະນາ”, ງານວາງສະແດງແນະນຳ, ເຊີດຊູບັນດາຜົນງານເສດຖະກິດ - ສັງຄົມ, ຄວາມສາມາດບົ່ມຊ້ອນ ແລະ ແງ່ຫວັງຂອງປະເທດຊາດ, ຢືນຢັນບົດບາດຊີ້ນຳນຳພາຂອງພັກກອມມູນິດ ຫວຽດນາມ, ການຄຸ້ມຄອງຂອງລັດໃນພາລະກິດສ້າງສາ ແລະ ປົກປັກຮັກສາປະເທດຊາດ, ພິເສດແມ່ນໃນໄລຍະໃໝ່ ແລະ ເຊື່ອມໂຍງ.
(ແຫຼ່ງຄັດຈາກ VOV)


text:
ລາວ ມິວສິກ ອາວອດ
ປະກາດກຽດຕິຍົດໃຫ້ແກ່ບັນດານັກປະພັນເພງ, ນັກສິລະປິນ ທີ່ໄດ້ສ້າງຜົນງານອອກສູ່ສັງຄົມ ເພື່ອໃຫ້ຜູ້ສ້າງສັນຜົນງານເພງ, ນັກສິລະປິນ ໄດ້ມີໂອກາດສະເໜີຜົນງານ ທີ່ມີຄຸນນະພາບອອກສູ່ສາຍຕາມະຫາຊົນ ທັງພາຍໃນ ແລະ ຕ່າງປະເທດ, ທັງເປັນເວທີການສະແດງ ທາງດ້ານສິລະປະ ວັນນະຄະດີ ທີ່ເປັນເອກະລັກຂອງຊາດລາວ ແລະ ດົນຕີລາວ,ສາກົນ ທັງເປັນການສົ່ງເສີມສິລະປະ ວັດທະນະທຳລາວ ອີກດ້ວຍ. ສຳລັບລາງວັນ ລາວມິວສິກອະວອດ 2008 ນີ້ ປະກອບມີ 14 ລາງ ວັນຄື: ອາລະບ້ຳຜົນງານເພງດີເດັ່ນແຫ່ງປີ, ເພງຍອດນິຍົມແຫ່ງປີ, ສິ ລະປິນຍອດນິຍົມແຫ່ງປີ, ສິລະປິນ ຊາຍດ່ຽວດີເດັ່ນ, ສິລະປິນຍິງດ່ຽວ ດີເດັ່ນ, ສິລະປິນຄູ່ ຫລື ກຸ່ມດີເດັ່ນ, ສິລະປິນໜ້າໃໝ່ດີເດັ່ນ, ນັກຮ້ອງເພງລູກທົ່ງບ້ານນາ, ນັກຮ້ອງຂັບລຳດີເດັ່ນ, ນັກຮ້ອງເພງ ປ໊ອບ (POP) ດີເດັ່ນ, ນັກຮ້ອງເພງ ຣ໋ອກ (Rock) ດີເດັ່ນ, ຮິບຮອບ (HIP-HOP) ດີເດັ່ນ, ນັກຜະລິດ ເພງ ແລະ ນັກປະພັນເພງດີເດັ່ນ ໂດຍຈະໃຫ້ລາງວັນ ຕາມຈາກການໃຫ້ຄະແນນ ຂອງຜູ້ຊົງຄຸນວຸດທິທາງຕົນຕີ ໂດຍມີ ບໍລິສັດ KPMG ຈຳກັດ ເປັນຄົນກາງຮວບຮວມຄະແນນທັງໝົດ, ການໂຫວດຈາກປະຊາຊົນໃນທົ່ວປະເທດ, ການສົ່ງສະຫລາກຜະລິດຕະພັນ ຂອງຜູ້ສະໜັບສະໜູນ ແລະ ການໂຫວດຜ່ານໂທລະສັບມືຖື ຊຶ່ງຈະ ເລີ່ມຮັບໃບສະໝັກຈາກບັນດາຄ້າຍເພງ, ນັກຜະລິດ ແລະ ນັກປະພັນເພງ


text:
ປະທານປະເທດຫວຽດນາມໄປໄວ້ອາໄລ ພະບາດສົມເດັດ ພະເຈົ້າມະຫາຊີວິດໄທ
ທ່ານ ເຈິ່ນດ້າຍກວາງ ໄດ້ໄປວາງດວງມາລາ ໄວ້ອາໄລ
ພະບາດສົມເດັດ ພະເຈົ້າມະຫາຊີວິດ ໄທ ຢູ່ສະຖານທູດ ລາຊະອານາຈັກໄທ
ຕອນເຊົ້າວັນທີ 17/10, ທ່ານປະທານປະເທດ ຫວຽດນາມ ເຈິ່ນດ້າຍກວາງ ໄດ້ໄປວາງດວງມາລາ ໄວ້ອາໄລ ພະບາດສົມເດັດ ພະເຈົ້າມະຫາຊີວິດ ໄທ ພູມີພົນ ອະດູນຢາເດດ ຢູ່ສະຖານທູດ ລາຊະອານາຈັກໄທ, ທີ່ ຮ່າໂນ້ຍ. ແບ່ງເບົາຄວາມທຸກເສົ້າ ແລະ ສະແດງຄວາມເສົ້າສະຫຼົດໃຈຕໍ່ພະລາຊີນີ, ລາຊະອານາຈັກ, ລັດຖະບານ, ສະພານິຕິບັນຍັດ ແລະ ປະຊາຊົນ ໄທ ທຸກຖ້ວນໜ້າ, ທ່ານປະທານປະເທດ ເຈິ່ນດ້າຍກວາງ ໄດ້ຂຽນໃສ່ປຶ້ມໄວ້ອາໄລ, ສະແດງ “ຄວາມເສົ້າສະຫຼົດໃຈອັນໃຫຍ່ຫຼວງຕໍ່ການສະຫວັນນະຄົດຂອງ ພະບາດສົມເດັດ ພະເຈົ້າມະຫາຊີວິດ ພູມີພົນ ອະດູນຢາເດດ, ເຊິ່ງແມ່ນ ພະເຈົ້າມະຫາຊີວິດ ຜູ້ປີຊາສາມາດ ແລະ ແສນເຄົາລົບຮັກຂອງປະຊາຊົນ ໄທ. ການນຳ ແລະ ປະຊາຊົນ ຫວຽດນາມ ຍາມໃດກໍ່ນັບຖືບັນດາອາລົມຈິດອັນດີງາມ ເຊິ່ງ ພະບາດສົມເດັດ ພະເຈົ້າມະຫາຊີວິດ ພູມີພົນ ອະດູນຢາເດດ ໄດ້ສະຫງວນໃຫ້ແກ່ປະຊາຊົນ ຫວຽດນາມ, ກໍ່ຄືການປະກອບສ່ວນອັນລ້ຳຄ່າຕ່າງໆຂອງພະອົງໃຫ້ແກ່ສາຍພົວພັນມິດຕະພາບ, ຄູ່ຮ່ວມມືຍຸດທະສາດລະຫວ່າງສອງປະເທດ ຫວຽດນາມ - ໄທ. ໃນນາມລັດ ແລະ ປະຊາຊົນ ຫວຽດນາມ, ພວກຂ້າພະເຈົ້າຂໍແບ່ງເບົາຄວາມເສົ້າສະຫຼົບໃຈຕໍ່ການສູນເສຍອັນໃຫຍ່ຫຼວງນີ້ເຖິງພະລາຊີນີ, ລາຊະອານາຈັກ, ລັດຖະບານ, ສະພານິຕິບັນຍັດ ແລະ ປະຊາຊົນ ໄທ ທຸກຖ້ວນໜ້າ “.
ໃນວັນດຽວກັນ, ທ່ານຮອງນາຍົກລັດຖະມົນຕີ, ລັດຖະມົນຕີການຕ່າງປະເທດ ຫວຽດນາມ, ໄດ້ນຳໜ້າຄະນະຜູ້ແທນກະຊວງການຕ່າງປະເທດຫວຽດນາມ, ພ້ອມກັບຄະນະຜູ້ແທນບາງກະຊວງ, ຂະແໜງການຕ່າງໆກໍ່ໄດ້ໄປໄວ້ອາໄລ ແລະ ຂຽນໃສ່ປື້ມໄວ້ອາໄລ ພະບາດສົມເດັດ ພະເຈົ້າມະຫາຊີວິດ ພູມີພົນ ອະດູນຢາເດດ ຢູ່ສະຖານທູດ ໄທ ປະຈຳຫວຽດນາມ.
(ແຫຼ່ງຄັດຈາກ VOV)


text:
ກະຊວງອຸດສາຫະກຳ ແລະ ການຄ້າ ກົມສົ່ງເສີມວິສາຫະກິດຂະໜາດນ້ອຍ ແລະ ກາງ ຮ່ວມມືກັບ PM Group ໄດ້ມີໂຄງການ ທຶນສົມທົບ ເພື່ອສົ່ງເສີມທຸລະກິດ Business Assistance Facility (ທສທ ຫຼື BAF) ເຊິ່ງມີຈຸດປະສົງເພື່ອສົ່ງເສີມຄວາມຫຼາກຫຼາຍຂອງເສດຖະກິດ ແລະ ເພີ່ມຂີດໝາຍຄວາມສາມາດໃນການແຂງຂັນດ້ານການຄ້າ, ເພື່ອຊ່ວຍຜູ້ຜະລິດ ແລະ ຜູ້ປະກອບກິດຈະການພາກເອກະຊົນໃນ ສປປ ລາວ ໃຫ້ຂະຫຍາຍຕົວດ້ວຍການພັດທະນາ ພ້ອມທັງຊ່ວຍບໍລິສັດ, ຜູ້ຜະລິດສິນຄ້າ ສະໜອງດ້ານການບໍລິການພາກເອກະຊົນເຊັ່ນ ຂະແໜ່ງການທ່ອງທ່ຽວ, ຫັດຖະກຳ, ທຸລະກິດກະສິກຳ, ເຟີນີເຈີ, ກາເຟ, ທີ່ປຶກສາດ້ານທຸລະກິດ ແລະ ບັນດາສະມາຄົມນັກທຸລະກິດຂອງລາວ ໃນການສ້າງແຜນການຂະຫຍາຍທຸລະກິດ ແລະ ຈັດງົບປະມານ ທີ່ເປັນເອກະພາບຕາມຄວາມເໝາະສົມ.
ກິດຈະກຳຕ່າງໆທີ່ ທສທ ສົ່ງເສີມມີຄື ການສ້າງແຜນເພື່ອເພີ່ມການຜະລິດສິນຄ້າ ແລະ ການສົ່ງອອກ, ການຄຸ້ມຄອງບໍລິຫານທຸລະກິດ, ການຜະລິດສິນຄ່າ, ການສຳຫຼວດຕະຫຼາດ, ຄົ້ນຄວ້າ, ປັບປຸງ, ທົດສອບຜະລິດຕະພັນ, ເຂົ້າຮ່ວມງານວາງສະແດງສິນຄ້າ, ການໂຄສະນາ ແລະ ສົ່ງເສີມສິນຄ້າສົ່ງອອກຕ່າງປະເທດ ແລະ ຕະຫຼາດພາຍໃນ.


text:
ກອງປະຊຸມສະໄໝສາມັນເທື່ອທີ 2 ຂອງສະພາແຫ່ງຊາດ ຊຸດທີ VII ໄດ້ໄຂຂື້ນຢ່າງເປັນທາງການ ໃນວັນທີ 7 ທັນວາ 2011 ທີ່ສະພາແຫ່ງຊາດ ໂດຍເປັນກຽດເຂົ້າຮ່ວມຂອງພະນະທ່ານ ຈູມມາລີ ໄຊຍະສອນ ເລຂາທິການໃຫຍ່ຄະນະບໍລິຫານງານສູນກາງພັກ ປະທານປະເທດ ແຫ່ງ ສປປ ລາວ ຊຶ່ງມີບັນດາກຳມະການກົມການເມືອງ ຄະນະເລຂາທິການສູນກາງພັກ ບັນດາສະມາຊິກສະພາແຫ່ງຊາດ ແລະ ແຂກຖືກເຊີນ.
ທ່ານນາງ ປານີ ຢາທໍ່ຕູ້ ປະທານສະພາແຫ່ງຊາດ ໄດ້ຂື້ນກ່າວໄຂກອງປະຊຸມຄັ້ງນີ້ ຊຶ່ງບາງຕອນທ່ານໄດ້ກ່າວວ່າ: 2011 ເປັນປີທຳອິດແຫ່ງການຈັດຕັ້ງປະຕິບັດມະຕິກອງປະຊຸມໃຫຍ່ຄັ້ງທີ IX ຂອງພັກ ກໍຄືແຜນພັດທະນາເສດຖະກິດ-ສັງຄົມ 5 ປີ ຄັ້ງທີ VII ຊຶ່ງ ພັກ-ລັດ ເອົາໃຈໃສ່ຊີ້ນຳຢ່າງໃກ້ຊິດຕິດແທດ ແລະ ດ້ວຍຄວາມສູ້ຊົນບຸກບືນດ້ານລະບົບການເມືອງຂອງບັນດາຂະແໜງການ ອຳນາດການປົກຄອງທ້ອງຖິ່ນທຸກຂັ້ນ ກໍຄືບັນດາພາກສ່ວນເສດຖະກິດ-ສັງຄົມ ແລະ ປະຊາຊົນບັນດາເຜົ່າພວກເຮົາ ສາມາດຜ່ານຜ່າຂໍ້ຫຍຸ້ງຍາກ ແລະ ສິ່ງທ້າທາຍຕ່າງໆ ຊຶ່ງໄດ້ຮັບຜົນກະທົບຈາກພາຍນອກ ແລະ ສິ່ງທີ່ເກີດຂຶ້ນຢູ່ພາຍໃນປະເທດ ເຊັ່ນ: ໄພພິບັດທຳມະຊາດ ການເພີ່ມຂຶ້ນຂອງລາຄາສິນຄ້າ-ອື່ນໆ ແລະ ກໍສາມາດບັນລຸຜົນສຳເລັດໄດ້ໃນຫຼາຍດ້ານ ບໍ່ວ່າຈະເປັນການພັດທະນາເສດຖະກິດ-ສັງຄົມ ການສືບຕໍ່ຮັກສາສະຖຽນລະພາບທາງດ້ານການເມືອງ ແລະ ຄວາມສະຫງົບ ເປັນລະບຽບຮຽບຮ້ອຍທາງດ້ານສັງຄົມໂດຍພື້ນຖານ ແລະ ການຍົກສູງຊີວິດການເປັນຢູ່ຂອງປະຊາຊົນບັນດາເຜົ່າໄດ້ຮັບການ ປັບປຸງໃຫ້ດີຂຶ້ນເທື່ອລະກ້າວ ພ້ອມທັງເປີດກ້ວາງການພົວພັນຮ່ວມມືກັບບັນດາປະເທດພາກພື້ນ ແລະ ໃນໂລກ ອັນເປັນການເຊີດຊູບົດບາດອິດທິພົນຂອງ ສປປ ລາວ ໃນເວທີສາກົນນັບມື້ສູງຂຶ້ນ ແຕ່ຄຽງຄູ່ກັນນັ້ນ ພວກເຮົາຕ້ອງຮັບຮູ້ຄວາມເປັນຈິງ ຕີລາຄາຢ່າງຖືກຕ້ອງ ແລະ ພາວະວິໃສວ່າ ພວກເຮົາຍັງມີຂໍ້ຫຍຸ້ງຍາກ ແລະ ຂໍ້ຄົງຄ້າງ ອັນເນື່ອງມາຈາກຂອດຂອງການຄຸ້ມຄອງລັດ ຄຸ້ມຄອງເສດຖະກິດ-ສັງຄົມ ການບໍລິຫານຂອງລະບົບອຳນາດລັດຍັງບໍ່ທັນດີ ແລະ ເຂັ້ມງວດເທົ່າທີຄວນ ເປັນຕົ້ນແມ່ນການສໍ້ລາດບັງຫຼວງ ການຄ້າຂາຍຜິດກົດໝາຍ ອຸປະຕິເຫດຕາມທ້ອງຖະໜົນ ແລະ ການແກ້ໄຂປະກົດການຫຍໍ້ທໍ້ ຍັງເປັນສິ່ງທ້າທາຍຕໍ່ສັງຄົມພວກເຮົາ ການປະສານສົມທົບລະຫວ່ງອົງການອຳນາດລັດຂັ້ນຕ່າງໆ.
ກອງປະຊຸມຄັ້ງນີ້ ຈະໄດ້ສຸມໃສ່ຄົ້ນຄ້ວາພິຈາລະນາ ແລະ ຕົກລົງບາງບັນຫາທີ່ສຳຄັນ ເຊັ່ນ: ພິຈາລະນາບົດລາຍງານຂອງອົງການກວດສອບແຫ່ງລັດ ກ່ຽວກັບບົດສະຫຼຸບຂາດຕົວໃນການຈັດຕັ້ງປະຕິບັດແຜນງົບປະມານ ແຫ່ງລັດ ສົກປີ 2009-2010 ພິຈາລະນາບົດລາຍງານຂອງລັດຖະບານ ກ່ຽວກັບການຈັດຕັ້ງປະຕິບັດມາດຕະການໃນການແກ້ໄຂຜົນກະທົບຈາກ ໄພນ້ຳຖ້ວມ ແລະ ການຊຸກຍູ້ການຜະລິດລະດູແລ້ງ ຮັບຟັງການລາຍງານຂອງລັດຖະບານກ່ຽວກັບຍຸດທະສາດການປະຕິຮູບການ ສຶກສາ ໃນໄລຍະ 5 ປີຕໍ່ໜ້າ (2010-2015) ພິຈາລະນາກົດໝາຍ 13 ສະບັບ ໃນນັ້ນ ກົດໝາຍສ້າງໃໝ່ມີ 3 ສະບັບ ຄື: ກົດໝາຍວ່າດ້ວຍສະພາທະນາຍຄວາມ ກົດໝາຍວ່າດ້ວຍຫໍສະໝຸດ ແລະ ກົດໝາຍວ່າດ້ວຍການສົ່ງເສີມວິສາຫະກິດຂະໝາດນ້ອຍ ແລະ ກາງ ສ່ວນກົດໝາຍປັບປຸງມີ: ກົດໝາຍວ່າດ້ວຍງົບປະມານແຫ່ງລັດ ກົດໝາຍວ່າດ້ວຍການໂທລະຄົມມະນາຄົມ ກົດໝາຍວ່າດ້ວຍພາສີ ກົດໝາຍວ່າດ້ວຍອາກອນ ກົດໝາຍວ່າດ້ວຍຊັບສິນທາງປັນຍາ ກົດໝາຍວ່າດ້ວຍຢາ ແລະ ຜະລິດຕະພັນການແພດ ກົດໝາຍວ່າດ້ວຍອະນາໄມກັນພະຍາດ-ສຸຂະພາບ ກົດໝາຍວ່າດ້ວຍໄຟຟ້າ ກົດໝາຍວ່າດ້ວຍແຮ່ທາດ ແລະ ກົດໝາຍວ່າດ້ວຍປະກັນໄພ ນອກນັ້ນຍັງພິຈາລະນາບົດລາຍງານກ່ຽວກັບການຈັດຕັ້ງປະຕິບັດ ໜ້າທີ່ວຽກງານຂອງຄະນະປະຈຳສະພາແຫ່ງຊາດ ນັບແຕ່ກອງປະຊຸມຄັ້ງປະຖົມມະລຶກ ຫາ ກອງປະຊຸມສະໄໝສາມັນເທື່ອທີ 2 ຂອງສະພາແຫ່ງຊາດ ຊຸດທີ VII ພ້ອມທັງຮັບຟັງການປະກອບຄຳຄິດເຫັນຂອງສູນກາງແນວລາວສ້າງຊາດ ຕໍ່ບົດລາຍງານຂອງປະຈຳສະພາແຫ່ງຊາດ.


text:
ຄະນະວິທະຍາສາດສັງຄົມ ມີພາລະບົດບາດ ເປັນເສນາທິການໃຫ້ແກ່ອະທິການບໍດີ ມະຫາວິທະຍາໄລແຫ່ງຊາດ ໃນການຈັດຕັ້ງການຮຽນ-ການສອນ ສາຂາວິຊາວິທະຍາສາດສັງຄົມ ເພື່ອສ້າງນັກວິຊາການ, ນັກຄົ້ນຄວ້າວິທະຍາສາດ, ການອະນຸລັກ ແລະ ສົ່ງເສີມສິລະປະວັດທະນະທຳອັນດີງາມຂອງຊາດ ກໍຄືຂອງປະຊາຊົນບັນດາເຜົ່າ ແລະ ໃຫ້ການບໍລິການທາງດ້ານວິຊາການແກ່ສັງຄົມ.
ພາກຮຽນວິຊາມີທັງໝົດ 5 ພາກຄື:
1). ພາກວິຊາ ການເມືອງ ແລະ ບໍລິຫານລັດຖະກິດ.
2). ພາກວິຊາ ສັງຄົມສົງເຄາະ ແລະ ການພັດທະນາ
3). ພາກວິຊາ ປະຫວັດສາດ ແລະ ການຄຸ້ມຄອງມໍລະດົກ
4). ພາກວິຊາພູມີສາດ ແລະ ສາລະສົນເທດສາດ
5). ພາກວິຊາການທ່ອງທ່ຽວ ແລະ ໂຮງແຮມ


text:
>
>>>
ໃນທ່າມກາງບັນຍາກາດ ທີ່ທົ່ວພັກ, ທົ່ວລັດ ແລະທົ່ວປວງຊົນລາວທັງຊາດ ພ້ອມກັນອອກແຮງແຂ່ງຂັນ ຈັດຕັ້ງປະຕິບັດມະຕິ ກອງປະຊຸມໃຫຍ່ ຄັ້ງທີ 10 ຂອງພັກ, ແຜນພັດທະນາເສດຖະກິດສັງຄົມແຫ່ງຊາດ 5 ປີ ຄັ້ງທີ 8 ຢ່າງຟົດຟື້ນແລະມີໄຊນີ້, ວຽກງານການຕ່າງປະເທດກໍສືບຕໍ່ໄດ້ຮັບຜົນສຳເລັດອັນໃໝ່ຕື່ມອີກກ້າວໜຶ່ງ, ໃນໂອກາດ ຄົບຮອບ 71 ປີວັນການທູດລາວ ແລະ ເປັນປີທີ່ ສປປລາວ ພວກເຮົາພວມຮັບກຽດຮັບພາລະເປັນປະທານໝູນວຽນ ອາຊຽນ ແລະ ກໍຫາກໍ່ມີຜົນສຳເລັດຢ່າງສະຫງ່າງາມໃນການເປັນເຈົ້າພາບຈັດກອງປະຊຸມສຸດຍອດອາຊຽນ ຄັ້ງທີ 28 ແລະ 29 ແລະກອງປະຊຸມສຸດຍອດກ່ຽວຂ້ອງອື່ນໆ ທີ່ນະຄອນຫຼວງວຽງຈັນ.
ວັນທີ 12 ຕຸລາ 1945 ແມ່ນວັນທີ່ມີຄວາມໝາຍສຳຄັນທາງປະຫວັດສາດຂອງຊາດລາວເຮົາທີ່ເປັນວັນແຫ່ງການ ປະກາດເອກະລາດຂອງຊາດລາວເຮົາຕໍ່ໂລກ ໃຫ້ໂລກຮັບຮູ້ວ່າ ໃນແຜ່ນດິນແຫ່ງນີ້ມີປະເທດລາວ ແມ່ນຄົນລາວເປັນເຈົ້າຂອງປະເທດຊາດ ອຳນາດອະທິປະໄຕ ແລະ ຜືນແຜ່ນອັນຄົບຖ້ວນຂອງຕົນ. ລັດຖະບານອິດສະຫຼະໄດ້ຮັບການສ້າງຕັ້ງຂຶ້ນ ແລະ ໄດ້ປະກາດນະໂຍບາຍ 12 ຂໍ້ ໃນນັ້ນ ໃຫ້ປະກາດນະໂຍບາຍການຕ່າງປະເທດອອກຢ່າງເປັນທາງການ, ດັ່ງນັ້ນ ວັນທີ 12 ຕຸລາ ຈິງໄດ້ກາຍເປັນວັນການທູດລາວ. ຕະຫລອດໄລຍະ 71 ປີ ຂອງການເຄື່ອນໄຫວວຽກງານ ການຕ່າງປະເທດ, ພາຍໃຕ້ການນຳພາອັນສະຫຼາດສ່ອງໄສ ແລະ ປີຊາສາມາດຂອງພັກເຮົາ, ວຽກງານຕ່າງປະເທດໄດ້ປະກອບສ່ວນຢ່າງຕັ້ງໜ້າເຂົ້າໃນພາລະ ກິດຕໍ່ສູ້ກູ້ຊາດທີ່ສາມາດຍາດໄດ້ຈາກໄຊຊະນະນີ້ໄປສູ່ໄຊຊະນະອື່ນຢ່າງຕໍ່ເນື່ອງ, ຈົນໃນທີ່ສຸດການປະຕິວັດຊາດ ປະຊາ ທິປະໄຕ ຢູ່ປະເທດເຮົາ ໄດ້ສຳເລັດລົງດ້ວຍການປະກາດສະຖາປະນາ ສປປ ລາວ ໃນວັນທີ 2 ທັນວາ 1975. ພາຍຫຼັງປະເທດຊາດໄດ້ຮັບການສະຖາປະນາ ສປປ ລາວ ຂຶ້ນ, ການເຄື່ອນໄຫວຕ່າງປະເທດຂອງ ສປປລາວ ສືບຕໍ່ໄດ້ຮັບຜົນສຳເລັດຢ່າງໜ້າພາກພູມໃຈ, ການຕ່າງປະເທດ ນັບມື້ນັບເຕີບໃຫຍ່ ຂະຫຍາຍຕົວເປັນກ້າວໆ, ຖັນແຖວຂອງນັກຮົບການເມືອງການຕ່າງປະເທດນັບມື້ເຂັ້ມແຂງ, ຊື່ສຽງ ບົດບາດຂອງ ສປປລາວ ນັບມື້ສູງເດັ່ນຂຶ້ນຢູ່ໃນເວທີພາກພື້ນແລະສາກົນ. ສປປລາວພວກເຮົາ ສືບຕໍ່ປະຕິບັດແນວທາງ ການຕ່າງປະເທດ ທີ່ຖືກຕ້ອງເປັນທຳ ໂດຍຍຶດໝັ້ນແນວທາງສັນຕິພາບ, ເອກະລາດ, ມິດຕະພາບ ແລະ ການຮ່ວມມືຢ່າງສະເໝີຕົ້ນສະເໝີປາຍ, ສືບຕໍ່ລົງເລິກປະຕິບັດຄຳຂັວນການຕ່າງປະເທດທີ່ວ່າ: ການທູດປ້ອງກັນເຫດ ແລະ ບຸກທະລຸ ເພື່ອປົກປັກຮັກສາ ແລະພັດທະນາປະເທດຊາດ ຢ່າງໄດ້ຮັບຜົນດີ; ອັນສະແດງອອກໃນການເສີມຂະຫຍາຍຮັດແໜ້ນການພົວພັນມິດຕະພາບ ແລະ ການຮ່ວມມືຮອບດ້ານ ທີ່ມີໝາກຜົນຕົວຈິງຢ່າງເລິກເຊິ່ງ ກັບບັນດາ ປະເທດເພື່ອນມິດຍຸດທະສາດ, ກັບປະເທດເພື່ອນມິດຕ່າງໆໃນທົ່ວໂລກ; ວຽກງານການທູດສອງຝ່າຍ, ຫຼາຍຝ່າຍ ແລະ ການພົວພັນກັບອົງການຈັດຕັ້ງສາກົນຕ່າງໆ ກໍແມ່ນສືບຕໍ່ມີໝາກຜົນທີ່ພົ້ນເດັ່ນ. ວຽກງານການຕ່າງປະເທດ ໄດ້ປະກອບສ່ວນອັນສຳຄັນເຂົ້າໃນວຽກງານປົກປັກຮັກສາ ແລະ ສ້າງສາພັດທະນາປະເທດຊາດ, ໄດ້ສ້າງເງື່ອນໄຂເອື້ອອຳນວຍໃຫ້ແກ່ການພັດທະນາເສດຖະກິດ-ສັງຄົມ ນັບທັງການຂົນຂວາຍ ຍາດແຍ່ງການຊ່ວຍເຫຼືອ ແລະ ລົງທຶນຂອງຕ່າງປະເທດ,ຊຶ່ງເປັນການປະກອບສ່ວນເຂົ້າໃນຜົນສຳເລັດລວມຂອງຊາດເໝືອນດັ່ງຂະແໜງການອື່ນໆ ທີ່ປະກອບເຂົ້າເປັນກຳລັງ ແຮງສັງລວມຂອງຊາດເຮົາໃຫ້ເຂັ້ມແຂງ ແລະ ຂະຫຍາຍຕົວດ້ວຍບາດກ້າວໜັກແໜ້ນຕໍ່ເນື່ອງ, ເຊິ່ງພັກເຮົາໄດ້ຕີລາ ຄາວ່າ, ພວກເຮົາມີຄວາມເອກອ້າງທະນົງໃຈ ແລະ ເຫັນວ່າ, ໃນປະຫວັດສາດຂອງຊາດລາວ ບໍ່ມີຍຸກໃດ ແລະ ສະໄຫມໃດ ທີ່ປະເທດຊາດອັນແສນຮັກຂອງພວກເຮົາ ຈະໄດ້ມີຄວາມຮົ່ມເຢັນເປັນສຸກ, ໄດ້ຮັບການພັດທະນາ ຈະເລີນກ້າວຫນ້າ ຄືກັນກັບໃນຊູ່ມື້ນີ້ ແລະ ບໍ່ມີຍຸກໃດສະໄໝໃດ ບົດບາດອິດທິພົນຂອງປະເທດເຮົາຕໍ່ສາກົນຈະໄດ້ຮັບການຍົກສູງໂດດເດັ່ນຂຶ້ນຄືຊູ່ມື້ນີ້.
ໃນສະພາບການພາກພື້ນ ແລະ ສາກົນ ມີການຜັນປ່ຽນຢ່າງເລິກເຊິ່ງ, ສັບສົນ ແລະ ໄວວານີ້, ການປະຕິບັດແນວທາງການຕ່າງປະເທດ ແລະ ເຄື່ອນໄຫວການທູດທີ່ຖືກຕ້ອງ ແລະ ສອດຄ່ອງ ຍິ່ງມີຄວາມຈໍາເປັນ ແລະ ຕ້ອງການກວ່າເວລາໃດໝົດ. ເພື່ອສ້າງເງື່ອນໄຂສະພາບແວດລ້ອມພາຍນອກທີ່ເອື້ອອຳນວຍໃຫ້ແກ່ການປົກປັກຮັກສາ ແລະ ສ້າງສາພັດທະນາປະເທດຊາດໃຫ້ນັບມື້ນັບເຂັ້ມແຂງ, ກ້າວໄປສູ່ເປົ້າໝາຍນຳເອົາປະເທດຊາດຫຼຸດພົ້ນ ອອກຈາກສະຖານະພາບຄວາມດ້ອຍພັດທະນາ ໃນປີ 2020 ແລະ ສ້າງປະເທດໃຫ້ເປັນປະເທດທີ່ມັ່ງຄັ່ງ, ປະຊາຊົນມີຄວາມຜາສຸກ, ສັງຄົມມີຄວາມຍຸຕິທຳ, ປະຊາທິປະໄຕ, ປອງດອງ ແລະ ສີວິໄລ. ເພື່ອບັນລຸເປົ້າໝາຍ ດັ່ງກ່າວນີ້ ໃນມະຕິ 10 ຂອງພັກຍັງໄດ້ສືບຕໍ່ຢັ້ງຢືນວ່າ: ພວກເຮົາຕ້ອງສືບຕໍ່ຮັກສາມູນເຊື້ອອັນດີງາມ ໃນການປະຕິບັດບົດບາດໜ້າທີ່ ການຕ່າງປະເທດພາຍ ໃຕ້ຄຳຂວັນ "ການທູດ ປ້ອງກັນເຫດ ແລະ ບຸກທະລຸ ເພື່ອພາລະກິດປົກປັກຮັກສາ ແລະ ພັດທະນາປະເທດຊາດ", ໂດຍຍຶດໝັ້ນແນວທາງການຕ່າງປະເທດ ຂອງພັກ ສັນຕິພາບ, ເອກະລາດ, ມິດຕະພາບ ແລະ ການຮ່ວມມື ຢ່າງສະເໜີ ຕົ້ນສະເໝີປາຍ, ເປັນເຈົ້າການໃນການເຊື່ອມໂຍງກັບພາກພື້ນ ແລະ ສາກົນ, ປະກອບສ່ວນຢ່າງຕັ້ງໜ້າເຂົ້າໃນການສ້າງປະຊາຄົມອາຊຽນ, ຕາມທິດທາງດ້ານວຽກງານການຕ່າງປະເທດ ທີ່ກອງປະຊຸມໃຫຍ່ຄັ້ງທີ່ X ຂອງພັກວາງອອກ.
ຍ້ອນແນວທາງອັນຖືກຕ້ອງເປັນທຳ ແລະ ການເຄື່ອນໄຫວການທູດທີ່ມີໝາກຜົນດີເປັນກ້າວໆມາຂອງພັກ-ລັດ ແລະ ປະຊາຊົນເຮົາ, ສປປ ລາວ ໄດ້ຮັບກຽດເປັນເຈົ້າພາບຈັດກອງປະຊຸມ ໃນລະດັບພາກພື້ນ ແລະ ສາກົນຫລາຍຄັ້ງເຊັ່ນ: ກອງປະຊຸມສຸດຍອດອາຊຽນ ຄັ້ງທີ 10 ປີ 2004; ກອງປະຊຸມສຸດຍອດລັດຖະມົນຕີຕ່າງປະເທດອາຊຽນ ຄັ້ງທີ 38 ແລະ ລັດຖະສະພາໄອໂປ ປີ 2005; ກອງປະຊຸມລັດຖະມົນຕີຕ່າງປະເທດໃຊ້ພາສາ ຝຣັ່ງ ຄັ້ງທີ 23 ປີ 2007; ກອງປະຊຸມສາກົນວ່າດ້ວຍລະເບີດລູກຫວ່ານ ປີ 2010; ກອງປະຊຸມສຸດຍອດ ອາເຊັມ ຄັ້ງທີ 9 ແລະ ກອງປະຊຸມປິ່ນອ້ອມຕ່າງໆ ປີ 2012; ອັນພົ້ນເດັ່ນໃນໄລຍະທີ່ ສປປລາວ ເປັນປະທານອາຊຽນນີ້ ແມ່ນຜົນສຳເລັດ ອັນໃຫຍ່ຫຼວງໃນການເປັນເຈົ້າພາບຈັດກອງປະຊຸມລັດຖະມົນຕີຕ່າງປະເທດອາຊຽນ ຄັ້ງທີ 49 ແລະ ກອງປະຊຸມບັນດາລັດຖະມົນຕີອື່ນໆທີ່ກ່ຽວຂ້ອງ ແລະ ກອງປະຊຸມສຸດຍອດອາຊຽນ ຄັ້ງທີ 28 ແລະ 29 ແລະ ກອງປະຊຸມສຸດຍອດອື່ນໆທີ່ກ່ຽວຂ້ອງ ໃນປີ 2016 ທີ່ສປປລາວ; ພ້ອມດຽວກັນ ໃນໄລຍະປີ 2016 ນີ້ ສປປລາວ ກໍໄດ້ເປັນກຽດ ອັນສູງໃນການຕ້ອນຮັບການຢ້ຽມຢາມລາວຂອງຄະນະຜູ້ແທນຂັ້ນສູງປະເທດເພື່ອນມິດທີ່ສຳຄັນ ເປັນຕົ້ນແມ່ນ ສສ ຫວຽດນາມ, ສປ ຈີນ, ສະຫະລັດ ເມລິກາ, ສ.ເກົາຫຼີ, ຍີ່ປຸ່ນ, ອົງການ ສປຊ ແລະ ປະເທດອື່ນໆ; ອັນນີ້ ໄດ້ຢັ້ງຢືນເຖິງຄວາມສາມາດ ດ້ານການຕ່າງປະເທດ,ຖານະບົດບາດຂອງ ສປປ ລາວ ຕໍ່ເວທີພາກພື້ນ ແລະ ສາກົນ ແລະຄວາມເຊື່ອໝັ້ນໃຈຂອງສາກົນທີ່ມີຕໍ່ປະເທດພວກເຮົາ, ຕໍ່ການນຳພາຂອງພັກເຮົາ, ຕໍ່ຄວາມສະຫງົບ ແລະມີການພັດທະນາຢ່າງຕໍ່ເນື່ອງຂອງປະເທດເຮົາ, ທັງຢັ້ງຢືນເຖິງໝາກຜົນຂອງການເຄື່ອນໄຫວ ການຕ່າງປະເທດທີ່ຕັ້ງໜ້າ, ບໍ່ຮູ້ອິດຮູ້ເມື່ອຍຂອງການນຳພັກ-ລັດ ບໍ່ວ່າດ້ານພັກ, ດ້ານລັດ, ດ້ານສະພາ ແລະ ທຸກຂະແໜງການວຽກງານ, ກະຊວງທະບວງຂອງ ສປປ ລາວ ພວກເຮົາ, ເຊິ່ງການເຄື່ອນໄຫວທີ່ມີໝາກຜົນອັນພົ້ນເດັ່ນ, ທີ່ຕັ້ງໜ້າ ແລະ ມີລັກສະນະບຸກທະລຸຄືແນວນີ້ ແມ່ນບໍ່ເຄີຍມີມາໃນປະຫວັດການເຄື່ອນໄຫວການທູດຂອງຊາດເຮົາ, ອັນໄດ້ຢັ້ງຢືນຄືນອີກເທື່ອໜຶ່ງຄວາມ ຖືກຕ້ອງເປັນທຳ ຂອງແນວທາງນະໂຍບາຍການຕ່າງປະເທດ ຂອງພັກ ແລະ ການເຕີບໃຫຍ່ເຂັ້ມແຂງຂອງການຕ່າງປະເທດຂອງ ສປປ ລາວ ຢ່າງເປັນກ້າວໆມາ, ເຊິ່ງມີການປະກອບສ່ວນຢ່າງຫ້າວຫັນ, ເອົາໃຈໃສ່ ແລະຄວາມເປັນແບບຢ່າງທີ່ດີຈາກການນຳພັກ-ລັດແຕ່ລະຮຸ້ນລະຮຸ້ນສືບ ຕໍ່ກັນມາ. ມາຮອດປະຈຸບັນ ສປປລາວ ໄດ້ສ້າງຕັ້ງສາຍພົວພັນການທູດກັບ 139 ປະເທດໃນໂລກ, ຊຶ່ງສົມທຽມໃສ່ປີ 1975 ມີພຽງແຕ່ 44 ປະເທດເທົ່ານັ້ນ.
71 ປີຜ່ານມາກັບຜົນງານ ແລະ ຄວາມສຳເລັດອັນໃຫ່ຍຫລວງຂອງວຽກງານການຕ່າງປະເທດ ແລະ ການທູດ ຂອງພັກ ແລະ ລັດເຮົາ ຍາດມາໄດ້ນັ້ນ ແມ່ນຍ້ອນແນວທາງອັນຖືກຕ້ອງສອດຄ່ອງຂອງພັກເຮົາ, ຍ້ອນການຊີ້ນຳນໍາພາທີ່ໃກ້ຊິດໂດຍກົງ ຮອບດ້ານ ຂອງກົມການເມືອງ ໃນແຕ່ລະຍຸກ, ແຕ່ລະສະໄໝ ແລະ ການຮ່ວມແຮງຮ່ວມໃຈກັນຈັດຕັ້ງປະຕິບັດຂອງຄະນະບໍລິຫານງານສູນກາງພັກ, ລັດຖະບານ ພ້ອມຄວາມຮັບຜິດຊອບ ແລະ ການຮ່ວມແຮງຮ່ວມໃຈຂອງພະນັກງານ, ທະຫານ, ຕຳຫລວດ, ແຕ່ສູນກາງຮອດທ້ອງຖິ່ນ, ຍ້ອນການເຂົ້າຮ່ວມຢ່າງຕັ້ງໜ້າຂອງນັກທຸລະກິດ, ຜູ້ປະກອບການ ຕະຫລອດເຖິງປະຊາຊົນລາວບັນດາເຜົ່າໃນທົ່ວປະເທດເຮົາ ລວມທັງຄົນລາວຢູ່ຕ່າງປະເທດ ຊຶ່ງໄດ້ປະກອບສ່ວນສຳຄັນເຂົ້າໃນຜົນສຳເລັດຂອງວຽກງານການຕ່າງປະເທດ ແລະ ເປັນການປຸກລະດົມກຳລັງໃຈຢ່າງແຂງແຮງໃຫ້ພະນັກງານລັດຖະກອນຂອງຂະແໜງການຕ່າງປະເທດ ຊຶ່ງເປັນຜູ້ປະຕິບັດງານຕົວຈິງໃນແນວຮົບຕ່າງປະເທດ ແລະ ການທູດສາມາດປະຕິບັດໜ້າທີ່ຂອງຕົນຢ່າງຕັ້ງໜ້າ ແລະ ມີຜົນສຳເລັດຕະຫລອດໄລຍະທີ່ຜ່ານມາ.
>
>>>
>>
ໃນວັນທີ 16 ທັນວາ 2015, ທ່ານ ທອງລຸນ ສີສຸລິດ, ຮອງນາຍົກລັດຖະມົນຕີ, ລັດຖະມົນຕີວ່າການກະຊວງການຕ່າງປະເທດ ໄດ້ຮັບການເຂົ້າຢ້ຽມຂ່ຳນັບ ແລະ ສຳພາດຂອງກຸ່ມຜູ້ຂຽນຊີວະປະຫວັດຂອງສາກົນ (World Profile Group) ຂອງວາລະສານການທູດ ( Foreign Affairs Magazine ) ທີ່ມີສຳນັກງານຕັ້ງຢູ່ລອນດອນ, ປະເທດອັງກິດ, ເຊິ່ງການຕອບສຳພາດ ມີເນື້ອໃນດັ່ງນີ້:


text:
ປັດໃຈການຜະລິດ
ໃນ ເສດຖະສາດ, ປັດໃຈການຜະລິດ (ພາສາອັງກິດ:factors of production) ໝາຍເຖິງ ຊັບພະຍາກອນ ທີ່ ນຳໃຊ້ເຂົ້າໃນ ການຜະລິດ ແລະ ການບໍລິການຕ່າງໆ ລວມມີ ດິນລວມທັງຊັບພະຍາກອນທຳມະຊາດ, ແຮງງານ ແລະ ທຶນ.
ດິນ, ແຮງງານ, ທຶນ[ແກ້ໄຂ]
ໃນ ເສດຖະສາດ ເສດຖະສາດ ລວມມີ ດິນ (ລວມທັງ ຊັບພະຍາກອນທຳມະຊາດ), ແຮງງານ ແລະ ທຶນ.
- ດິນ (ລວມທັງ ຊັບພະຍາກອນທຳມະຊາດ):ດິນ ແລະ ບັນດາຊັບພະຍາກອນທຳມະຊາດ ທີ່ຕ້ອງນຳໃຊ້ເຂົ້າໃນການຜະລິດ.
- ແຮງງານ:ແຮງງານ ທີ່ມີ ເຕັກນິກ ແລະ ຜະລິດຕະພາບ ໃນ ລະດັບຕ່າງໆ ທີ່ຕ້ອງນຳໃຊ້ເຂົ້າໃນການຜະລິດ.
- ທຶນ:ບັນດາຜະລິດຕະພັນສຳເລັດຮູບ ແລະ ເຄິ່ງສຳເລັດຮູບ ທີ່ຈຳເປັນຕ້ອງໃຊ້ໃນການຜະລິດ.